
Vážení a milí čitatelia, 

v oblasti informačných technológií bol minulý rok azda dramatickejší ako ostatné. 
Výraznejšie ako inokedy sa niesol v znamení zásady „rýchlejšie a kvalitnejšie". 

Z hľadiska bežného používateľa PC bol zaujímavý výrazný pokles cien pamätí, už 
takmer isté víťazstvo pamäťovej platformy DDRAM nad RDRAM a uvedenie nových 
grafických kariet ATI Radeon a GeForce3. Vdäka týmto faktorom môžete mať dnes 
doma PC s grafickým a procesorovým výkonom grafických staníc či serverov spred 
pár rokov. Štandardným vybavením PC sa pomaly stávajú TV a video karty, DVD 
mechaniky, CD prepisovačky, ba i modemy. V blízkej budúcnosti to však môžu byť 
aj DVD prepisovačky, fotoťlačiarne, digitálne kamery či LCD panely a dúfajme aj 
vysokorýchlostný internet. Nezanedbateľnou udalosťou bolo uvedenie systému 
Windows XP od Microsoftu na trh. Ako sa môžete dočítať v článku Windows XP 
pod lupou, tento operačný systém berie do úvahy všetky spomenuté trendy 
a podporuje napríklad napaľovanie médií či prehrávanie rôznych formátov videa 
a hudby. Mohlo by sa zdať, že výrobcovia softvéru podobného zamerania budú 
odsunutý na vedľajšiu koľaj, nie je to však pravda. Podľa mojich skúseností riešenia 
ponúkané Windows (napaľovanie, prehrávanie) majú skôr základný charakteru 
a každý trochu náročnejší používateľ sa uchýli k svojmu obľúbenému prehrávaču 
alebo grabberu hudby či napaľovaciemu softvéru. 

Zaujímavou a reálnou víziou je aj l-Home, aj keď možno nie práve v takej 
dokonalej podobe, ako v článku na strane 8. Nezriedka sa stáva, že v niektorých 
domácnostiach nájdete nové PC, staré PC a notebook, prípadne vreckový počítač. 

A zohnať káble, sieťové karty a hub, prípadne switch už nemusí byť až taký problém. 
Z hľadiska svojpomoci môže byť problémom vytvorenie komplexného riešenia tak, 
ako je to opísané v článku. 

Čo sa týka obchodnej sféry v oblasti IT, najvýznamnejšou udalosťou bolo avizované 
prevzatie spoločnosti Compaq spoločnosťou Hewlett-Packard. Aj keď nič nie je 
ešte stopercentne isté, vyzerá to tak, že niekedy koncom zimy bude HP značka ešte 
silnejšia. Ako to však bude s produktovým portfóliom Compaqu, vedia asi iba tí 
najzasvätenejší. 

Okrem zopár škandálov čo sa týka zaobstarávania IT riešení, bolo výraznou udalos- 
ťou roku 2001 schválenie zákona o elektronickom podpise. Minister hospodárstva 
v tejto súvislosti prisľúbil zavedenie pilotného projektu podávania daňových priznaní 
prostredníctvom internetu. Uvidíme, či jeho realizácia nebude odsunutá napríklad 
z dôvodu prebiehajúcej privatizácie SPP 

Uplynulý rok rástli ceny za pripájanie sa na internet, v roku 2002 to nebude inak. 
Nerozšírilo a ani sa zrejme nerozšíri portfólio spôsobov pripojenia - klasický dial-up 
a ISDN budú u nás asi prevládať dovtedy, pokiaľ sa z nich z pohľadu telekomunikácií 
nevyťaží finančné maximum. 

Zaujímavosťou je podpis Letter of Intent medzi Slovenskou republikou 
a spoločnosťou Microsoft. Plné znenie tohto listu nájdete na www.pcspace.sk, 

stručne by sa jeho význam dal charakterizovať ako my (MS) vám dáme licencie a vy 
(vláda) bude prísnejšie dohliadať na dodržiavanie autorských práv. Ako budú 
ustanovenia dokumentu napĺňané však ukáže až čas. 

Počítače nás častokrát vedia poriadne nahnevať, ale v niektorých oblastiach ľud- 
ského života výpočtová technika prináša napríklad aj liečenie niektorých psychických 
problémov. Istá žena v USA sa zbavila akútnej arachnofóbie oboznamovaním sa 
s pavúkmi prostredníctvom virtuálnej reality. Niektorí naši poslanci sú známi svojou 
absenciou v parlamente, schvaľovaním zákonov, ktoré treba novelizovať (v lepšom 
prípade ihned), nesprávnym hlasovaním a podobne. Možno by im každodenný pobyt 
vo virtuálnej realite pomohol napríklad natrénovať stláčanie hlasovacieho tlačidla 
alebo by ich zbavil averzie navštevovať parlamentnú budovu. 

Verím, že ste čas medzi sviatkami venovali oddychu a že ste načerpali množstvo 
síl do dálšieho roka. Prajem Vám čo najbezproblémovejšie používanie PC. 

Rastislav Turanský 

novinky 


S EuroTelom mobilne 
až 43,2 kbps. 


EuroTel bude od 1. 1. 2002 ako jediná 
spoločnosť na Slovensku zákazníkom ponúkať 
novú službu High Speed Daťa. Služba bude 
umožňovať vysokorýchlostný prenos dát 
v mobilných sieťach, a to rýchlosťou až do 
43,2 kbps, čo je porovnateľné s bežným 
pripojením na internet prostredníctvom 
pevnej telefónnej linky. Ďalším krokom 
má byt podľa EuroTelu spustenie služieb na 
základe GPRS (uskutočnili sa už prvé úspešné 
testy). 

Čas pripojenia vysokorýchlostným dátovým 
prenosom v rámci tejto novej služby EuroTelu 
sa bude spoplatňovat najvýhodnejšou sadzbou, 
teda ako hovory v rámci siete EuroTel (napríklad 
cez víkendy a sviatky len 1 Sk/min.). Aktivačný 
poplatok služby High Speed Data predstavuje 
500 Sk a mesačný poplatok 350 Sk. Pre 
existujúcich používateľov služby Mobil Internet 4 
ponúka EuroTel od 1. 1. 2002 do 28. 2. 2002 
prechod na službu High Speed Data bez 
akéhokoľvek poplatku. V rámci týchto noviniek 
EuroTel od začiatku roka 2002 znižuje aj 
mesačný poplatok služby Mobil Internet 4 
z 300 Sk na 150 Sk. 

V ponuke EuroTelu je momentálne päť 
mobilných telefónov na využitie služby High 
Speed Data: Nokia 6210, Nokia 9210, Nokia 
Card Phone 2.0, Ericsson T39m a Ericsson T 
65. Už onedlho sa na našom trhu objavia 
aj ďalšie vrátane absolútnych noviniek 
Ericsson T68, Nokia 8310 a Nokia 6310. 

Služba High Speed Data je založená na 
princípe prideľovania prenosových kapacít 
pomocou technológie HSCSD (High Speed 
Circuit Switched Data), ktorá umožňuje 
simultánny prenos vo viacerých kanáloch 
(timeslotoch) prenosovou rýchlosťou do 
43,2 kbps. Služba je teda primárne určená 
na prenášanie väčšieho objemu dát. Pri prenose 
dát pomocou služby High Speed Data si 
používateľ môže sám zvoliť, akú prenosovú 
rýchlosť použije pre príjem, a tiež pre odosielanie 
dát, záleží len od účelu použitia. Súčasné 
terminály umožňujú dva varianty nastavenia 
pre príjem a vysielanie dát. Symetrické nastave- 
nie umožňuje využiť dva kanály (timesloty) 
na príjem dát a dva na odosielanie dát v 
závislosti od účelu aplikácie. Rýchlosť prenosu 
je 28, 8 kbps smerom od používateľa, aj smerom 
k používateľovi. Asymetrické nastavenie 
umožňuje využiť tri kanály (timesloty) na príjem 
dát a jeden na odosielanie dát v závislosti od 
účelu aplikácie. Rýchlosť prenosu je do 43,2 kbps 
pre príjem dát. 

(rt) 


Oracle unbreakable - 
výzva pre hackerov! 


Produkty firmy Oracle, hlavne databáza 9i 
a aplikačný server 9iAS, sú známe tak svojím 
výkonom, ako aj spoľahlivosťou. Preto sú tieto 
produkty zastúpené hlavne vo sfére bánk, 
poisťovní, veľkých internetových obchodných 
domoch i obchodných reťazcoch klasických 
„kamenných" obchodných domov - proste 
všade tam, kde sa vyžaduje spoľahlivá prevádzka 
24 hodín počas 7 dní v týždni. Marketingoví 
špecialisti firmy Oracle sa teda pochopiteľne 
zamerali hlavne na spoľahlivosť. A kto by už 
mal viac veriť svojmu produktu, ak nie sám 
CEO spoločnosti Oracle - Larry Ellison (nájdete 
ho v rebríčku najbohatších ľudí sveta niekde 
okolo štvrtého miesta). Práve Ellison hodil 
symbolickú rukavicu hackerom, keď vo svojom 
vystúpení na jesennom Comdexe 2001 označil 

Hardvérové novinky 

• ATA/133 sa začína pomaly rozbiehať. Svedčí o tom aj 
uvedenie dosky Abit KR7A-133R. Ide o Socket A dosku 
postavenú na VIA KT266A čipsete s integrovaným HPT372 
AT/V133 IDE RAID radičom. Má 4 DIMM sloty s podporou 
PCI 600/PC21 00 DDR SDRAM, AGP 4x slot a 6 PCI slotov. 

• Objavili sa správy, že Intel a aj AMD majú problémy 

s 0,1 3-mikrónovou technológiou. Dôsledkom môže byť 
omeškanie uvedenia už ohlásených nových procesorov. 

• ATI plánuje posilniť ATI Radeon 8500, pretože nVidia 
plánuje uviesť budúci rok čip NV25. V súčasnosti Radeony 
8500 celkom úspešne konkurujú nVidii. K novému čipu 
NV25 však momentálne nemajú nič nasadiť, takže aspoň 
zvýšia frekvenciu jadra z 250 MHz na 300 MHz a frekvenciu 
pamäte z 275 MHz na 300 MHz. Či sa im to podarí 

s pamäťou aj v praxi, to je otázka, pretože teraz je problém 
nájsť 300 MHz DDR pamäte. 

• Asus poskytol informácie o prvej duálnej Socket A doske 
A7M266-D. Je založená na čipsete AMD-760MPX 
(AMD-762 North Bridge a AMD-768 South Bridge), podpo- 
ruje dva Socket 462 AMD procesory, má 4 DIMM sloty pre 
DDR pamäť. Obsahuje 3 32bit/33MHz PCI sloty, 2 64bit/32 bit 
66MHz/33MHz PCI sloty, AGP Pro slot, 4 USB porty 

a integrovaný zvukový čip C-media CMI8738. Podporuje 
ASUS iPanel. Vdäka technológii ASUS C. O. P. (CPU Overhea- 
ting Protection) chráni procesory pred prehriatím. 

FSB je možné nastavovať po 1 MHz krokoch. K dispozícii 
by mala byť v dobe čítania tohto textu. 

• Seagate ohlásil nový prírastok do rodiny pevných diskov. 
Ide o Barracuda 36ES2. Točí sa rýchlosťou 7200 rpm, 
pripája sa pomocou U Itra 1 60 SCSI. K dispozícii sú 18.4GB 

a 36.9GB verzie. 

• Intel robí problémy AMD v low-end segmente. AMD 
má totiž problémy s dodávaním Duronov, naopak, Intelu 
nerobí žiadny problém dodávať dostatočné množstvá 
Celeronov. 

• NV1 7 bude uvedený až v januári a nie v decembri, ako 
sa pôvodne očakávalo. NV25 bude uvedený až po NV17. 

• Kentron Technologies Inc., ST Microelectronics Inc. 

a Integrated Circuit Systems Inc. (ICS) ohlásili nové pamäťové 
moduly používajúce QBM technológiu. Masová produkcia 
prvých QBM SDRAM pamätí s max dátovým tokom 
3.2GB/sec (PCI 600 x 2) a 4.2GB/sec (PC2100 x 2) sa plánuje 
na Q1 2002. Neskôr bude 5.4GB/sec (PC2700 x 2) 
a 6.4GB/sec (PC3200 x 2) niekedy v roku 2003-2004. 

• Tento mesiac sa objavilo ešte niekoľko ďalších dosiek 

s AMD-760MPX. Viac údajov v tabuľke. Okrem toho sa 
ohlásil čipset KT333. Oproti staršej verzii podporuje PC 2700 
DDR SDRAM a vdáka VIA VT8233A South Bridge aj ATA/133. 
Dodávať by sa mal niekedy v januári - februári. 


je plne kompatibilný s Windows XP a umožňuje skenovať 
prichádzajúcu a aj odchádzajúcu elektronickú poštu, 
prípadne blokovať nebezpečné skripty na internete. Norton 
AntiVirus 2002 je zlepšený v oblasti automatizácie 
dôležitých úloh bez nutnosti zásahu používateľa, medzi ktoré 
patrí automatická oprava vírusom poškodených súborov, 
sťahovanie nových aktualizácií z internetu a blokovanie 
vírusov založených na skriptoch. Zlepšená bola kontrola 
elektronickej pošty, kde pribudlo skenovanie odchádzajúcej 
pošty, čím sa dá zabrániť šíreniu vírusov 

• Nezaháľa ani Autodesk, ktorý uviedol českú lokalizáciu 
AutoCAD LT 2002 CZ. Tento produkt je celkom lokalizo- 
vaný, teda nielen prostredie, ale aj nápoveda. AutoCAD LT 
2002 je odvodený od „veľkého" AutoCAD 2002, čo 
zabezpečuje dostatočnú kompatibilitu. Verzia 2002 je oproti 
predchádzajúcej zlepšená hlavne v podobe nových návr- 
hárskych nástrojov pre tímovú spoluprácu. Tie je možné 
využívať na zdieľanie súborov, pre prístup k zdrojom návrhov 
a pre komunikáciu celých projektových tímov v reálnom čase. 
Cena za jednu licenciu Autodesk LT 2002 je 950 euro, 
upgrade zo starších verzií 300 euro. K dispozícii je tiež 
15-dňová skúšobná verzia. 

• Spoločnosť Adobe uviedla na trh Adobe Approval 5.0, 
patriaci do rodiny produktov Adobe Acrobat. Approval 5.0 
ponúka možnosti PFD dokumentov zamerané na formuláre. 
Používateľom umožňuje jednoduché vyplňovanie, kontrolu 
pravopisu, digitálne podpisovanie, ukladanie a posielanie 
elektronických formulárov, ktoré boli vytvorené pomocou 
Acrobatu 5. Integrované je 128-bitové šifrovanie a ochrana 
heslom. 

• Spoločnosť LLP Group uviedla na trh novú verziu svojho 
produktu time@work 2.0. Ide o lokálne vyvinuté softvérové 
riešenie na meranie a zúčtovanie času určené pre firmy 
poskytujúce profesionálne služby (Professional Services 
Organisations - PSOs). Medzi kľúčové vlastnosti novej verzie 
patrí zlepšené internetové rozhranie s novými funkciami, 
rozšírené funkcie pre vytváranie rozpočtov a fakturáciu a plná 
podpora Unicode. Používatelia tak majú možnosť spracovávať 
akékoľvek súbory znakov (vrátane ázijských, latinských 

a ďalších) v jedinom systéme. 

• Zákazníci, ktorí používajú Microsoft® Exchange si môžu z 
webu stiahnuť Exchange 2000 Service Pack 2 (SP2), ktorý 
má byť spoľahlivejší. Balík prináša nové nástroje pre diagnos- 
tiku, inštaláciu a migráciu pre administrátorov IT, vdáka 
ktorým bude infraštruktúra Exchange stabilnejšia; zdokonale- 
né funkcie pre koncových používateľov zasa poskytujú lepšiu 
navigáciu a celkový zážitok. 

(šs, rt) 

Strihová karta Matrox RT2500 a RT 2000 je ponúkaná 
s aktualizovanou sadou nástrojov Matrox Video Tools 3.1 . 
Balíček obsahuje viacjazyčnú podporu a zlepšuje spoluprácu 
s procesorem Intel Pentium 4. 

(rt, ek) 

Zdroj: http://www.xbitlabs.com/ 

Softvérové novinky 

• Spoločnosť Symantec uviedla na trh novú verziu jedného 
z najznámejších antivírusových programov Norton 
AntiVirus 2002. Nová verzia poskytuje zlepšenú ochranu 
pred počítačovými vírusmi a nebezpečnými kódmi. Ako 
obvykle je podporovaná automatická aktualizácia vírusových 
definícií a programu z internetu. Integrovaná je úzka 
spolupráca s Windows Explorerom. Norton AntiVirus 2002 


Linuxové novinky 

• Easy Software Products oznámil, že vychádza verzia 
1.1.12 tlačového systému CUPS (Common Unix Printing 
System). 

• SuSE 7.3 pre Intel si stiahnete z adresy h tt p :// 
www.suse.com/us/support/download/ftp/int_mirrors.html 

• Nessus ako bezpečnostný skener je projekt, ktorý začal 

a dosiaľ udržiava Renaud Deraison. Softvér je pod licenciou 
GPL. Nessus zbehnete na mnohých Unixoch ako klient 
a server, na platforme Win32 ako klient. 

• Kylix 2 Open Edition je k dispozícii na domovskej stránke 
Borland (www.borland.com). Kylix je špičkové programá- 
torské prostredie pre vývoja rov. 

• Vývojári Open Source formátu PNG a jeho derivátu 
MNG oslovili firmu Apple s otázkou, či vlastníctvo kľúčových 
komponentov PNG firmou Apple bude brániť ich dálšej práci. 

novinky 


• VMWare Workstation 3.0 je v SuSE, v komerčnej 
distribúcii Linuxu. Jednou z hlavných vlastností VMWare 3.0 
je podpora Windows XP. 

• Profesionálny názor z www.reactivelinux.com hovorí, že je 
len jeden dôvod pre upgrade na RedHat 7.2. Tento dôvod 
možno vyjadriť jedným slovom - ext3. 

• KDE 2.2.1 je portovaný do projektu Cygwin. Cygwin je 
prostredie Unixu pod systémom Windows. Na stránke 
http://sourceforge.net/forum/ sa píše, že väčšina aplikácií síce 
beží, ale pomaly. 

• OpenOffice je uvoľnený kód StarOffice a k dispozícii je už 
dlhšie na stránke http://www.openoffice.org/dev_docs/ 
source/download.html, no novinka je najnovšia verzia (Build 
00641 B) pre PPC Linux. OpenOffice si môžete, samozrejme, 
stiahnuť aj pre Intel. 

• Začiatkom decembra 2001 vyšiel OpenBSD 3.0, systém 
zameraný najmä na bezpečnosť. Interview na stránke 
http://kerneltrap.com/ so zakladateľom OpenBSD (Theo de 
Raadtom) hovorí aj o zákulisí pri vývoji tohto špičkového 
systému. 

• Mandrake 8.1 je k dispozícii už aj pre 64-bitovú architek- 
túru Intel Itanium. 

• Ximian (www.ximian.com) uvoľní začiatkom roka 2002 
Ximian Connector pre Linux. Ximian Connector bude vedieť 
komunikovať so serverom Exchange 2000, čo však dokáže aj 
program Evolution pod GPL. Ximian Connector bude mať 
však pridané vlastnosti podobne ako v Outlooku (skupinový 
kalendár, kontakty atď.). 

• http://news.cnet.com píše o niektorých vyjadreniach 

L. Torvaldsa, komentujúceho vývoj okolo jadra 2.5.0, ktoré 
začalo ako kópia jadra 2.4.1 5, no bolo vymenené za jadro 
2.4.16, pretože jadro 2.4.1 5 mohlo poškodiť súborový 
systém. 

(jš) 


Internetové novinky 

• Uvedený bol nový herný produkt - Slovenčiny - herného 
portálu GamesWEB.SK na adrese www.slovenciny.sk. 
Slovenčiny sú službou zaoberajúcou sa lokalizáciou hier 

i neherného softvéru do slovenčiny. V pravidelne aktualizo- 
vanej databáze prekladov si budete môcť vo forme patchu 
stiahnuť preklad, ktorý sa vám po spustení inštalačného 
súboru sám nainštaluje do požadovaného programu. 

• Predvianočná hektická doba opäť rozbehla obchodovanie 
na slovenskom internete. V tomto ročnom období podľa 


agentúry MA-REK obrat stúpol o 20 % a počíta sa s tým, 
že sa pred Vianocami bude ešte zvyšovať. 

• Softvérová spoločnosť ui42 predala internetovú službu Yeti 
na snehu (http://www.yeti.sk) cestovnej kancelárii Limba. 
Predaj je pokračovaním stratégie ui42 sústrediť sa na vývoj 

a predaj internetových produktov a služieb, hlavne 
redakčného systému Buxus. Softvérová spoločnosť ui42 
taktiež prispela na Korešpondenčný seminár z programovanie 
sumou 1 0 000 korún. 

• Na novej adrese www.shop.sme.sk môžu používatelia 
internetu nakupovať nielen knihy, počítačové programy, 
hardvér, mobilné telefóny a elektroniku, ale aj športové potre- 
by či tovar pre domácnosť. Začiatkom nového roka v rámci 
www.shop.sme.sk budú prístupné nové sekcie s hudobnými 

a videonosičmi. Za tovar môžu kupujúci zaplatiť prostred- 
níctvom internetu, alebo si ho objednať na dobierku. 

(rt) 


Herné novinky 

• Zostáva minimálne pár mesiacov do údajného dátumu 
vydania reklamou vychválenej hry - Medal Of Honor: Allied 
Assault - a už po deviatom filmovom klipe z hry je tu ďalšia 
časť reklamnej kampane v podobe dema na túto hru 
(http://www.plnehry.sk/down.asp7id =451 8ít=1 - 

120 Mb). Demo je len multiplayerové a odohráva sa prakticky 
len v jednom dome. Ide o klasický či tímový deathmatch, 
pričom sa kvalitatívne s multiplayerom z hry Return To Castle 
Wolfenstein nedá príliš porovnávať (Demo - 1 14Mb: 
http ://www. pl neh ry. sk/d o wn . asp? i d = 448&t = 1 ) . G raf i ka 
je na podobnej úrovni, obe hry totiž poháňa modifikovaný 
Quake3 Aréna Engine. 

• Po neskutočnom útoku množstva hier, ktoré sa na nás 
zosypalo minulý mesiac, sa v súčasnej dobe brodíme hrami 
skôr len po členky. Nastal veľmi zaujímavý paradox, keď 
približne dva týždne pred Vianocami prakticky nevychádzajú 
žiadne schopné hry, i keď obdobie vianočných nákupov by 
malo spôsobovať opak. Za zmienku stojí azda len 
MotoRacer3 a MegaRace3. Oba tituly sú pokračovaním 
pradávnej série pretekov. Zatiaľ vieme, že MegaRace3 skončil 
maximálne zle a MotoRacer3 skôr naopak. Obe hry si už 
možno kúpiť v obchodoch. 

• Momentálne by ste mali na pultoch obchodov s hrami 
nájsť aj novinku - pokračovanie hry Serious Sam pod 
názvom Second Encounter od chorvátského tímu Croteam. 
V čase prípravy tohto čísla hra ešte nevyšla, no demo už je 


produkty rodiny Oracle 9i za „unbreakable", 
čiže neprelomiteľné. Toto vyhlásenie pocho- 
piteľne vyvolalo vlnu útokov hlavne na 
webový server www.oracle.com. 

Podlá informácií od firmy Oracle stúpol 
počet hackerských útokov na ich webové sídlo 
takmer desaťnásobne, čo predstavuje niekoľko 
desiatok tisíc útokov týždenne. Zatiaľ však 
bezvýsledne, o čom svedčí pohľad na 
www.oracle.com, ale aj na webovú stránku 
www.oracle.sk v čase písania tohto príspevku 
(18. 12. 2001). Nestáva sa často, aby šéf firmy 
položil ruku do ohňa za svoje vlajkové produkty, 
takže snaha firmy Oracle v tomto prípade 
vyznieva veľmi sympaticky. Nevýhody tejto 
marketingovej stratégie nevidíme momentálne 
žiadne. A výhody? Viac než trojnásobne zvýšený 
počet prístupov na www.oracle.com počas 
tejto marketingovej kampane je pre firmu 
Oracle neklamným znakom úspešnosti akcie. 

A čo výhody pre ostatných? Preverenie 
bezpečnosti a ochrany databázy a aplikačného 
servera dodávaného druhou najväčšou IT 
firmou je, dalo by sa povedať, vo verejnom 
záujme. A ak niekto túto ochranu predsa len 
prelomí, bude to mat možno katastrofálne 
následky pre Oracle, ale prípadný narušiteľ sa 
určite aspoň na krátky čas stane nekorunovaným 
kráľom hackerov a o ponuky lukratívnej práce 
istotne nebude mat núdzu. Držme teda firme 
Oracle palce, aby im táto stratégia vyšla, 
a tiež aj hackerom, aby využili svoje nadanie nie 
na ničenie, ale aby sa zapojili do testovania 
bezpečnosti informačných systémov. 

Poznámka redakcie: O význame slova hacker 
sme nedávno v PC Space písali, takže teraz 
sa môžu predviesť pred IT verejnosťou v tom 
lepšom svetle. 


(II) 

k dispozícii a to aj napríklad na: 

http://www. plnehry.sk/down. asp?id=444&t=1 . 

Treba povedať, že ide o FPS, kde sa opäť ponoríte do 
úlohy „Seriózneho Sama" a v takmer bezpríbehovej 
striekačke budete zabíjať doslova stovky nepriateľov. 

A to všetko v prekrásnej farebnej grafike, ktorá 
predbehne nejeden áčkový titul. 

• Aliens vs. Predator 2 je rozhodne výborný titul, 
ktorý by nemal ujsť vašej pozornosti, aj keď sa už 
niekoľko mesiacov pohybuje na hernom poli. Pozitívnou 
správou je asi aj vyjdenie patchu (5Mb) ftp :// 
ftp3.sierra.com/pub/patches/pc/avp2_en_093.exe. 
Pre nové multiplayer mapy si môžete skočiť na 
ftp://ftp3.sierra.com/pub/patches/pc/ 
avp2_en_mp1.exe (13Mb). V balíku sú nielen klasické 
deathmatch, ale aj Survivor, Evac a ďalšie mapy. 

• Rýchlosti je v poslednej dobe dosť. A to či už 

v podobe vynikajúceho Ballistics alebo klasického Rally 
Trophy. Ak sa vám však už spomínané hry obohrali, 
určite uvítate demo na SpaceHaste 2001. Rýchle 
a futuristické autá na rýchlych a futuristických tratiach 
s miliónom farieb. 

http://www.dreams-interactive.com/spacehaste/ 
SpaceHaste2001Demo.exe (18,5 Mb) 


Siemens Gigaset 4000 

Spoločnosť Siemens predstavila nový model popu- 
lárneho radu bezdrôtových telefónov Gigaset. Ide o 
„mobilný telefón pre domácnosť", lebo svojimi 
funkciami a prevedením (dizajnom) sa podobá skôr 
mobilom ako bezdrôtovým telefónom. Za všetky funkcie 
spomenieme napríklad posielanie SMS správ prostred- 
níctvom klasickej analógovej telefónnej linky (zatiaľ 
nepodporované na Slovensku), funkcia Walkie-Talkie 
(používanie telefónov ako krátkovlnných vysielačiek 
s dosahom cca 300-500 m), Babyphone atď. Pripravu- 
jeme recenziu, kde sa pozrieme na nový Gigaset 
podrobnejšie. 

Notebooky HP 

Spoločnosť Hewlett-Packard predstavila nové modely 
notebookov. Najzaujímavejším modelom je nepochybne 
HP Omnibook 6100 s výkonom stolového PC. Pre 
bežných ľudí je určený HP Omnibook xe3 so svojou 
odľahčenou verziou. Za menej ako 50 000 Sk (bez DPH) 
si totiž môžete dopriať značkový počítač HP s vyrov- 
naným výkonom. Populárny ultra ľahký model HP Omni- 
book 500 nahradí v marci nový zlepšený HP Omnibook 
510. Pri tejto príležitosti nás zaujímalo, ako sa predávajú 
notebooky HP u nás. Za posledný rok zaznamenali 
v HP 500-percentný nárast predaja. Svoj podiel na tom 
má nepochybne aj masívna reklamná kampaň. A plány 
do budúcnosti? Záujem rastie, ceny sa znižujú, výkon 
sa zvyšuje... Skúste si ti pnúť! 

Oživenie divízie IBM Storage 

Napriek zdanlivo nezastaviteľnému postupu firmy 
EMC a klesajúcej výkonnosti ekonomiky sa podarilo 
spoločnosti IBM upevniť si svoje postavenie v oblasti 
archivačných technológií a vrátiť sa na stupienok víťazov. 
Počet zákazníkov IBM neustále rastie, čo dokazuje 
napríklad aj zmluva s firmou Wal-Mart, ktorá zamenila 
doteraz používané systémy EMC a Hitachi práve za 
riešenie od IBM. Mimochodom, systémy IBM Shark má 
nainštalovaných 63 % zo 100 najväčších spoločností 
(podľa rebríčka Fortune 100). Pre nás je najviac 
potešiteľný fakt, že čo sa týka Storage zariadení, sme 
na tom najlepšie v strednej Európe! Slovensko sa tak 
dostáva na úroveň vyspelých západných štátov aspoň 
v tejto oblasti. 

Digitálny archív Coca-Cola od IBM 

Spoločnosť Coca-Cola oznámila, že použije najpo- 
kročilejšiu technológiu IBM na vytvorenie a správu svojej 
novej digitálnej knižnice. V knižnici bude uchované 
celé storočie reklamných a firemných symbolov firmy 
Coca-Cola. Nemusíme azda zdôrazňovať, že ide 
o gigantický archív, obsahujúci desaťtisíce video- a 
audio- spotov, fotografií, letákov, plagátov, billboardov... 
Ide o jeden z najväčších archívov tohto druhu na svete. 
Vďaka IBM môžu PR manažéri pomocou kľúčových slov 


• Slovenský FPS Chaser sa už vyvíja veľmi dlho v tíme 
Cauldron. No hra má vyjsť až v treťom štvrťroku 2002. 
Chlapci nás však už teraz pekne prikrmujú filmami z hry, 
z ktorých jeden si môžete dokonca pozrieť na: 

http://download.bonusweb.cz/trailery/ 
cloakntvideo.wmv (31,5Mb). 

(zr) 

DVD novinky 

• MICROSOFT sa „tlači" do DVD? Áno, pravde- 
podobne sa čoskoro dočkáme na svojich DVD 
prehrávačoch a mechanikách loga Microsoftu! Tento 
gigant totiž podpísal zmluvu s väčšinou spoločností 
vyrábajúcich dekódovacie čipy pre MPEG video, a tým aj 
pre DVD. Microsoft nechce vstupovať na trh DVD ako 
výrobca softvéru pre prehrávače (aspoň zatial). Ide im 

o vlastný formát WMA a WMV (Windows Média 
Audio/Video). 

Chcú presadiť, aby výrobcovia čipov (ako napríklad 
Cirus Logic, LSI Logic, Zoran, ESS Tech. a ďalší) mysleli 
popri čipoch pre DVD aj na podporu audio- a video- 
kodekov Microsoft. Vďaka tomu nebude problém 
legálne prehrávať na svojich prehrávačoch aj iné video 
formáty, ako je napr. MPEG-1/2. Nebude to DivX, ale 


jeho pôvodná verzia MPEG-4 zakomponovaná 
v Microsoftovom kodeku. 

Tieto formáty boli od svojich začiatkov navrhované 
na distribúciu videa/audia s kontrolou (nie voľne šíriteľné 
ako MP3 alebo DivX), preto by neprekvapilo, keby sa 
toho chytili aj nahrávacie spoločnosti a filmové štúdiá. 
Takto môžu kontrolovane predávať a legalizovať svoje 
výrobky na internete (hudobné nahrávky a filmy). 

Takže Microsoft má šancu uspieť. Nebolo by zaují- 
mavé kúpiť si film cez internet, napáliť ho na disk 
a prehrať si ho v prehrávači? 

Lenže, znamená to koniec pirátov? Nebol by som 
taký optimistický. Piráti tak skoro nevymrú ani u nás, 
ani na východe či západe. Vždy ide o peniaze. Ak môže 
byť niečo zadarmo, tak prečo platiť, však? 

Microsoft len ponúka možnosti robiť to legálne, 
pohodlnejšie a azda aj lacnejšie ako dnes. Pravdu 
povediac, ešte nič nie je definitívne a presadenie WM 
formátu nezávisí len od Microsoftu. Či sa to uplatní, 
ukáže čas. 


(Í r) 


archív okamžite prehľadávať a pripravovať nové kampa- 
ne. Videá sú dostupné v kvalite DVD a audio tiež príliš 
nezaostáva. Celý archív bol vybudovaný za pomoci 
softvéru IBM Content Manager a Lotus Domino Notes. 
Samozrejme, aj hardvérové riešenie je postavené na 
storage technológiách IBM. 

IBM na tému Lotus 

29. 1 1. 2001 sa uskutočnilo tlačové posedenie firmy 
IBM na tému Lotus, jedného zo štyroch softvérových 
pilierov spomínanej firmy. Systém Lotus Domino Notes 
bol prezentovaný ako most medzi manažmentom 
a výkonnou bunkou podniku. Na posedení boli zvýraz- 
nené náväznosti a prepojenia medzi výkonnou a riadia- 
cou silou podniku. Pritom ako riešenie sa uvádzal Lotus 
Domino Notes, systém, ktorý by zvládal komplexnú 
komunikáciu od klasického chatu, videokonferencie, 

IP telefónie až po zdieľanie aplikácií. Ako príklad 
môžeme spomenúť projekt IBM a britského telekomu- 
nikačného operátora Vodafone, kde príslušník podniko- 
vého manažmentu bude môcť pristúpiť k firemným 
dátam prostredníctvom inteligentného mobilného tele- 
fónu. Služba nazývaná Vodafone Office Live tak dáva 
klientom digitálnych sietí GSM a GPRS možnosť prístupu 
k údajom svojej kancelárie z ktoréhokoľvek bodu pokry- 
tia. Systém Lotus Domino Notes bol tiež úspešne apliko- 
vaný v poisťovníctve. Pre urýchlenie vybavenia poistky sú 
všetky údaje od klienta do poisťovne, a naopak, spravo- 
vané týmto softvérovým systémom. Dochádza tak 
k urýchleniu vybavovacieho času, a tým k zvýšeniu 
efektívnosti a nižším nákladom. 

Microsoft a vláda SR 

Počas návštevy Prahy sa Bili Gates stretol s Mikulášom 
Dzurindom, predsedom vlády SR a Milanom Ftáčnikom, 
ministrom školstva SR a vedúcim Rady vlády Slovenskej 
republiky pre informatiku. Stretnutie vyústilo k podpísa- 
niu Dokumentu o zámere spolupracovať- Letter of 
Intent medzi oboma zúčastnenými stranami. 
Slovenská republika prejavila podpisom Dokumentu 
o zámere spolupracovať záujem o spoluprácu so 
spoločnosťou Microsoft v oblastiach prechodu Sloven- 
skej republiky k informačnej spoločnosti a zvýšenia 
efektivity verejnej správy. 

Spoločnosť Microsoft je pripravená poskytnúť pomoc 
v plnení Akčného plánu a súvisiacich strategických 
dokumentov, ktoré vyplývajú z vládnej stratégie informa- 
tizácie spoločnosti, v oblasti podpory a kapacít rozvoja 
obchodu, transferu know-how a softvérového vývoja 
a v oblasti softvérových licencií. 

Spolupráca medzi Slovenskou republikou a spoločnosťou 
Microsoft pomôže zvýšiť priemyselný a obchodný štan- 
dard slovenských spoločností, s ktorými nadviaže 
spoločnosť Microsoft certifikované partnerstvo. V oblasti 
školstva a vývoja softvéru Microsoft poskytne do 30 
povolení na používanie svojich hlavných produktov 


v oblasti vedy a softvérového vývoja na troch sloven- 
ských univerzitách, čím sprístupní najmodernejšie 
technológie študentom. V oblasti softvérových licencií 
sa nadviaže na už existujúcu dohodu Akademický Select 
medzi spoločnosťou Microsoft a Ministerstvom školstva 
SR a Slovenskou lekárskou komorou. 



Compaq podporuje slovenské školstvo 

Celkovo spoločnosť Compaq poskytla Slovenskej 
technickej univerzite v Bratislave, Technickej univerzite 
v Košiciach, Ekonomickej univerzite v Bratislave, 
Univerzite Mateja Bela v Banskej Bystrici, Nadácii Baťa 
Junior Achievement a Nadácii Infovek 12 miliónov 
korún, hlavne formou poskytnutia špičkového hardvéru 
a finančných príspevkov. 

Vďaka spoločnosti Compaq sa podarilo vybudovať 
spoločné iCentrum v rámci Centra výpočtovej techniky 
Technickej univerzity v Košiciach, ktorá získala možnosť 
využívať najnovšie technológie Compaq a Microsoft 
v procese výučby. Pre Slovenskú technickú univerzitu 
v Bratislave spoločnosť Compaq venovala štyri nové 
AlphaServery DS 20e na vybavenie centra superpočí- 
tačových aplikácií CCMS v hodnote 7,5 milióna Sk. 

Pre CICSO Akadémiu na Fakulte elektrotechniky a infor- 
matiky STU poskytla spoločnosť Compaq kompletné 
hardvérové vybavenie, a tiež prispela na prezentačné 
komplety (notebook a projektor) pre 6 fakúlt STU. 
Použité AlphaServery 21 00 a 41 00 dostali viaceré dälšie 
univerzity. Celkovo takmer milión korún použila 
spoločnosť Compaq na aktivity a výpočtovú techniku 
Nadácie Infovek ako svoj vklad k internetizácii sloven- 
ského školstva. 

Hewlett-Packard svojimi softvérovými 
riešeniami oslovuje tradičné podniky 
i úplné nové firmy 

Spoločnosť Hewlett-Packard rozlíšila svoje softvérové 
ponuky do dvoch oddelených, ale navzájom prepojených 
rodín: HP OpenView a HP Netaction - čím umožnila 
svojim zákazníkom ľahší výber. Portfólio HP OpenView 
poskytuje úplné riešenie pre správu e-služieb (služieb 

poskytovaných prostredníctvom elektronických médií) 
vrátane aplikácií, služieb, hardvéru a úschovy dát, zatiaľ 
čo softvérový balík HP Netaction umožňuje vývoj, inte- 
gráciu a sprevádzkovanie týchto služieb. 

Okrem toho spoločnosť HP ponúka obchodné 
integračné služby, ktoré pomáhajú zákazníkom využívať 
v plnej miere softvérové riešenia HP OpenView a HP 
Netaction. Aby sa zabezpečilo splnenie obchodných 
požiadaviek zákazníka, tieto dizajnérske služby integrujú 
softvérové riešenie do konkrétneho zákazníckeho 
prostredia a implementujú príslušné služby za účelom 
vybudovania a prevádzkovania riešenia pri optimálnej 
rýchlosti. 

Objem elektronického obchodovania 
dostal Compaq do prvej desiatky 
rebríčka Interactive 500 

Spoločnosť Compaq Computer Corporation sa dostala 
na šiestu pozíciu v rebríčku Interactive 500, ktorý zosta- 
vujú internetové noviny Interactive Week. Táto pozícia 
predstavuje zlepšenie o 13 miest oproti 19. priečke, 
ktorú spoločnosť obsadila minulý rok. Takmer polovica 
ročného obratu spoločnosti Compaq, čo predstavuje 
približne 20 miliárd USD, pochádza z operácií e-com- 


merce. Interactive 500 je kompletným zoznamom 
najúspešnejších on-line hráčov na základe zisku 
z operácií elektronického obchodovania. 

Podľa Worldwide Quarterly PC Tracker spoločnosti 
International Data Corporation (IDC) zo septembra 2001 
vzrástol podiel spoločnosti Compaq na trhu medziročne 
o 70 percent, čím sa Compaq dostal na druhé miesto 
v oblasti priameho internetového predaja. Nasledujúci 
mesiac ďalšia správa od bostonskej výskumnej firmy 
Summit Strategies uviedla, že vdáka modernizácii je 
stránka Compaq.com výnimočným zdrojom informácií 
o produktoch a službách pre potenciálnych zákazníkov. 

Intel: Makroprocessing je výpočtová 
architektúra budúcich rokov 

Prezident a výkonný riaditeľ spoločnosti Intel Corpora- 
tion, Craig Barrett, načrtol počas konferencie Oracle 
Openworld konštrukčné princípy nových podnikových 
a e-Business riešení, ktoré zmenia spôsoby výstavby 
a prevádzkovania výpočtovej a komunikačnej infraštruk- 
túry mnohých firiem. 

V hlavnom prejave konferencie Barrett zdôraznil, že 
„makroprocessing" je moderným a cenovo výhodným 
riešením, ktoré umožní podnikom prispôsobovať dátové 


centrum aktuálnym potrebám a výpočtovým požia- 
davkám. Makroprocessing je v podstate špeciálny model 
nasadenia výpočtovej techniky, kde sú výhody mikropro- 
cesorov (ekonomické výhody, výkonnosť, stála inovácia 
a priemyselné štandardy) doplnené tak, aby spĺňali 
požiadavky kladené na servery v internetovej ekonomike. 

Na vôbec prvom technologickom predvedení budúce- 
ho 64-bitového procesora Intel "McKinley" s bežiacou 
aplikáciou Oracle9i Reál Application Clusters C. Barrett 
predviedol, akým spôsobom je systém schopný škálo- 
vateľnosti pri spracovaní veľkých databáz, multimédií, 
webových služieb a dálších e-Business aplikácií. 

Na výstave bežal procesor McKinley (druhý produkt 
spoločnosti Intel v procesorovom rade Itanium®, ktorý 
bude dostupný v polovici roku 2002) v štvoruzlovom 
klastri s binárne kompatibilnými procesormi Itanium 
a procesormi Intel Xeon. Craig Barrett predviedol, ako 
môže lekár získať zabezpečeným spôsobom a zároveň 
veľmi rýchlo všetky lekárske záznamy o pacientovi pri 
využití technológie rozpoznávania otlačkov prstov a ako 
rýchlo dokáže táto konfigurácia vyhľadávať v obrazovej 
databáze so stotisícimi multimediálnych súborov. 

(j r, rt, zr) 


Technológia DSL a HomePNA 

Na Slovensku sú možnosti pripojenia na internet oproti susedným krajinám podstatne obmedzené a na slovenské 
platy aj drahé. Pozrime sa preto na ďalšie alternatívy - DSL a ethernet cez telefón, ktoré, dúfajme, aspoň za niekoľko rokov 
dorazia aj k nám. 


DSL (Digital Subscriber Line - niekde sa píše aj 
Loop) je technológia, ktorá využíva existujúcu telefónnu 
linku a poskytuje vysokorýchlostné pripojenie na 
internet. Výhodou DSL je skutočnosť, že môže existovať 
na bežnej telefónnej linke, kadiaľ prechádza tradičná 
hlasová (prípadne faxová) komunikácia. 

Frekvencie POTS (klasický telefónny prenos), DSL 
a ethernetu cez telefón (technológia HomePNA) sú, 
ako vidieť na obrázku, rozdielne. Sieť tak nie je rušená 
každodenným používaním faxu, telefonovaním alebo 
pripojením na internet cez ten istý telefónny obvod. 
Používa sa na to technológia FDM - multiplex s kmitoč- 
tovým delením (Frequency Division Multiplexing), ktorá 
diferencuje frekvenčné pásma na tzv. kanále, kde 
každému prenosu - analógovému telefonovaniu hlasom, 
prenosu digitálnej informácie - sú pridelené samostatné 
kanály. 



Frequtncy 


Technológia DSL je určená najmä pre SOHO market 
(domáce a malé firmy), ktorý potrebuje rýchle pripojenie 
na internet za rozumnú cenu. 

Telekomunikačné spoločnosti sa tejto technológii 
bránia, lebo si vyžaduje investície, a ceny za DSL nemôžu 
byť nerozumné. 

Rodina DSL je širšia, ale uvedieme aspoň: 

•■ADSL (Asymetrie Digital Subscriber Line) podporuje 
prenosovú rýchlosť až 8 Mbps. Výraz „asymetrický" 
znamená, že prenosová rýchlosť je vyššia iba jedným 


smerom (obyčajne downloadom). 

• • G. Lite je pomalší ADSL. 

•SDSL (Single-pair Digital Subscriber Loop) podporuje 
prenosovú rýchlosť 1,5 Mbps oboma smermi. SDSL si 
vyžaduje samostatnú linku. 

• VDSL (Very High Rate Digital Subscriber Loop) je DSL 
vo vývoji. Pre download je možná rýchlosť až 52.8 Mbps 
a pre upload 2.3 Mbps. 



Pre pripojenie technológiou DSL je potrebný 
špeciálny DSL modem. 


Sieť cez telefónnu linku - technológia 
HomePNA 

HomePNA (Home Phoneline Networking 
Alliance) je organizácia, ktorá sa zaoberá štandardom 
rýchlych a cenovo primeraných sietí cez telefónne linky 
v domácnostiach a jej domovská stránka je na adrese 
http://www.homepna.org/. Inými slovami môžeme túto 
technológiu nazvať aj „ethernet cez telefón". 

Rýchlosť takejto siete je až 1 Mbit/s i viac. Technológia 
HomePNA používa ovládač Windows® NDIS pre už 
existujúce ethernetové karty, nie je teda potrebné zháňať 
špeciálne ovládače, kupovať a naťahovať nové káble. 
Sieťové karty na báze technológie HomePNA sa pohybu- 
jú v cene pod 100 dolárov. Vzdialenosť medzi dvoma 
počítačmi môže byť 1 70 metrov i viac. Sieť sa vybuduje 
v jednej domácnosti a pred susedmi je „neviditeľná", 


čím je zaručená bezpečnosť. Aliancia HomePNA vznikla 
s cieľom vytvoriť štandard pre domáce sieťové riešenie, 
ktoré využíva už existujúce telefónne káble namiesto 
sieťových. 

Aké sú ceny? 


Nuž napríklad SDSL v Nemecku mesačne (ceny sú 


orientačné): 


144 Kbit/s 

249 DM 

256 Kbit/s 

590 DM 

512 Kbit/s 

1090 DM 

1024 Kbit/s 

1390 DM 

DSL basic 

DM 84,1 6 (zákl. poplatok za 

768 kBit/s download, 128 kBit/s 
upload) 

DM 1 00,86 jednorazovo (zriadenie) 
0,81 DM za minútu 


Iná stránka v USA uvádza 256K DSL za sumu 
21.95 USD mesačne. 

V Českej republike už DSL beží v experimentálnej fáze 
a aj dälšie služby sú pripravované, ale ich konkrétne 
znenie zatiaľ nie je vykryštalizované. Znevýhodnené budú 
lokality s malým počtom obyvateľov. V prípade menších 
miest treba pri ADSL zachovať maximálnu vzdialenosť 
od telefónnej ústredne, ktorá by nemala byť väčšia 
než 4,2 km. 

Na záver 

Za veľkou mlákou sa technológia DSL pohla dopredu 
najmä kvôli konkurencii. Na Slovensku monopoly idú 
skôr do regresu a nie je isté ani to, či ceny nezdvihnú 
ešte vyššie. Technológia HomePNA je vhodná aj pre malé 
firmy, ale tenký ethernet má tiež svoje výhody. Nielen 
v telefónnych kábloch, ale aj v infraštruktúre káblovej 
televízie je budúcnosť, len tomu stále akosi nikto nechce 
uveriť. 


Juraj Šípoš 

Vízia blízkej budúcnosti - Internetový dom 


Využívanie jedného, alebo čoraz častejšie aj 
viacerých - lokálnou sieťou prepojených - počítačov v 
domácnosti, ba i pripojenie na internet nie je v dnešnom 
čase ničím zvláštnym. Možnosti dnešných multimediál- 
nych domácich miláčikov ich predurčujú byť centrami 
domácej výučby a zábavy. Stačí mať primerane veľký 
monitor, televíznu a rádiovú kartu, kvalitné reproduktory 
(najlepšie s dekodérom dolby surround), kvalitný joystick, 
skener. . . 

Týmto výpočtom sme však možnosti, ktoré poskytuje 
dnešná technológia, ani zďaleka nevyčerpali. Objavujú sa 
prvé aplikácie na ovládanie ústredného kúrenia, osvetle- 
nia, ovládanie zalievania záhrady, ovládanie príslušenstva 
akvária a podobne. Náš dom alebo byt sa zavádzaním 
spomínaných aplikácií pomaly, ale isto stáva inteligent- 
ným. Tí predvídavejší dokonca už pri stavbe alebo 
rekonštrukcii bytu myslia na umiestnenie príslušných 
káblov na využívanie IT technológií. Mierny náskok pri 
budovaní „inteligentných budov" má firemná sféra, ale 
istotne nie je ďaleko čas, keď nám zabudované 
inteligentné aplikácie budú uľahčovať a spríjemňovať 
život. Ako prvé lastovičky vo sfére obytných domov 
vznikajú z iniciatívy spoločnosti CISCO Systems inteli- 
gentné internetové domy (l-HOME). Zatiaľ boli interne- 
tové domy realizované v Austrálii, voFrancúzsku, 
v Taliansku, vo Švédsku, Švajčiarsku, v Singapure, 
Anglicku, Rakúsku a v USA. Pri pohľade na tento 
zoznam krajín dilema, ktorý internetový dom navštíviť, 
má jednoduché riešenie - v susednej Viedni. 



Obývacia izba 


Priznám sa, že pred návštevou internetového domu 
l-HOME vo Viedni som mal trochu zmiešané pocity. Bol 
som pripravený na technokraticky neútulné zariadené 
miestnosti plné výpočtovej techniky, príslušenstva a spleti 
káblov (ako napríklad v mojej pracovni). Už pri pohľade 
na sprievodné fotografie je jasné, že som sa mýlil. 
Inteligentný internetový dom totiž zvonku - a na prvý 
pohľad aj zvnútra - vyzerá ako bežný obytný dom, 
navyše veľmi útulný a esteticky zariadený. Dom je dvoj- 
poschodový s obytnou plochou 1 1 8 m 2 . 

V inteligentnom dome sa nainštalovaná technika snaží 
všemožne spríjemňovať a uľahčovať život jeho oby- 
vateľom. Ráno napríklad riadiaci systém otvorí okná, 
zapne príjemnú hudbu, pripraví rannú kávu, zistí stav 
počasia, prinesie najnovšie ranné správy. Ak to situácia 
vyžaduje, zapne napríklad zavlažovanie trávnika. Na noc 
zasa povypína svetlá i hudbu a kúrenie nastaví na nočný 
režim. Dom je možné ovládať cez internet alebo 
prostredníctvom SMS správ, odoslaných z mobilného 
telefónu. Inteligencia riadiaceho systému však aj bez 
nutnosti vášho zásahu vykoná mnohé užitočné činnosti, 
napríklad pred príchodom členov rodiny zapne kúrenie, 
alebo v prípade predpovede zlého počasia pozatvára 
všetky okná. Kontrolný systém môže kedykoľvek, 
napríklad na podnet majiteľa, skontrolovať uzavretosť 
okien a dverí. V prípade dlhodobejšej neprítomnosti 
obyvateľov domu simulovaním zapínania a vypínania 
osvetlenia systém zabráni zlodejom túto skutočnosť zistiť 
a zneužiť. V prípade neoprávneného vniknutia do domu 
cudzou osobou alebo iného nebezpečenstva, napríklad 
požiaru, riadiaci systém upovedomí nielen majiteľa 
domu (napríklad prostredníctvom SMS správy poslanej 
na mobilný telefón), ale aj kompetentnú zásahovú 
zložku, napríklad políciu alebo požiarnikov. 


V prípade normálneho obytného domu by to nebolo 
príliš slušné, ale v prípade prototypového predvádza- 
cieho domu môžeme urobiť malú výnimku a podrobne 
preskúmať všetky miestnosti. 



Pracovňa 


Obývacia hala 

Dominantným IT zariadením obývacej haly je široko- 
uhlý televízor s bezdrôtovou ASCII klávesnicou a špeciál- 
nym ovládačom s dotykovým farebným displejom 
WEBPAD -TOUCHPANEL. Okrem sledovania televíznych 
programov je možné prostredníctvom IP televízie sa 
venovať rôznym zábavným aj vzdelávacím aktivitám. 

Spálňa 

Chýbajúcou snímkou tejto miestnosti chceme predsa 
len ako-tak naznačiť určitú intimitu tejto miestnosti. Nie 
je tu pochopiteľne ani kamera (ak nám ju potomkovia 
sem nenastražili). Namiesto obligátneho televízora je v 
spálni internetového domu len plochý monitor počítača 
Compaq IPAQ. Televíziu - pochopiteľne internetovú - 
v spálni budeme môcť sledovať, ale pomocou bezdrô- 
tovej klávesnice a myši môžeme aj odtiaľ ovládať všetky 
ovládateľné zariadenia v dome. 

Pracovňa 

Už letmý pohľad na ilustračné fotografie navodzuje 
príjemnú pracovnú atmosféru. Tu zrejme domáca pani 
(alebo skôr architekt) tolerovala umiestnenie viacerých 
druhov kancelárskej techniky aj na zemi pod pracovným 
stolom, kde je napríklad integrovaná kopírka a tlačiareň. 
Telefónne hovory sa, samozrejme, uskutočňujú prostred- 
níctvom IP telefónie (tejto téme sme v PC Space nedávno 
venovali rozsiahly článok). 

Detská izba 

Prostredníctvom webových kamier je možné nahliad- 
nuť do vybraných priestorov bytu, napríklad kontrolujú 
sa malé deti v detskej izbe alebo priestor pred vchodový- 
mi dverami a podobne. Zhodou okolností práve detská 
izba pôsobila trochu neprirodzene. Jednak tam nebol 
typický neporiadok (malý obytný priestor tejto izby by to 
možno ani nedovolil) a miestnosť bola príliš neosobná. 
Rodičia tínedžerov určite vedia, o čom teraz hovoríme; 
detská izba v prezentovanej podobe bez plagátov, 
malieb a iných imidžových prvkov síce predstavuje 
rodičovský sen, ale ich potomkovia by sa tam prvú 
polhodinu, kým by si neprispôsobili detskú izbu podľa 



Takémuto pracovnému kútiku v detskej izbe by sa isto 
potešil každý tínedžer 


svojich predstáv, cítili trochu nesvoji. Dominantným 
prvkom je, samozrejme, pracovný stôl s počítačom. 
Joystick vedľa klávesnice neomylne naznačuje najčastej- 
šiu oblasť použitia. 

Niektorý hĺbavejší potomok iste využije hlavne vzdelá- 
vací potenciál internetu. Ozaj, viete, aký je rozdiel medzi 
deťmi, ktoré sa teraz na počítačoch hrajú a tými, čo sa 
vzdelávajú a programujú? Tí druhí budú čoskoro šéfmi 
tých prvých. 

Nervové centrum domu - serverovňa 

Ak tento článok zo záujmom číta napríklad manželka 
túžiaca po lepšom bývaní, nasledujúcich niekoľko viet 
s odbornými výrazmi môže pokojne preskočiť. Hlavným 
iniciátorom projektu a poskytovateľom technológie je 
firma CISCO, ktorá vybavila inteligentný internetový 
dom LAN-Switchmi, Wireless LAN-rádiom a ADSL-sme- 
rovačom s FIREWALLA/PN a aj I P/televíziou a IP telefón- 
mi. Konkrétne ide o produkty: CISCO Catalyst 3524 XL, 
Inline power Switch CISCO 1750, ADSL smerovač 
CISCO 350, AIRONET ACCESSPOINT CISCO 350, 
AIRONET Wireless LAN adaptéry, CISCO IP telefóny 
(typu 7960) a CISCO ROUTER 261 1 (CALLMANAGER 
a VOICEGATEWAY). Väčšina týchto zariadení je umiest- 
nená v klimatizovanej technologickej miestnosti. Okrem 
firmy CISCO sa v l-HOME nachádzajú počítače firmy 
COMPAQ, softvér a počítačové príslušenstvo od firmy 
MICROSOFT, rýchle internetové pripojenie zriadila firma 
Jet2Web. 



Technologické centrum - „ serverovňa " internetového 
domu 


Názov nášho článku je mierne zavádzajúci. l-HOME je 
viac produktom súčasnosti, než budúcnosti. Využíva 
totiž len technológie v Rakúsku bežne dostupné, netes- 
tujú sa tu teda nijaké betaverzie spomínaných produktov 
a softvéru. Takže to nie je vízia budúcnosti pre infor- 
matikov, skôr je to vízia blízkej budúcnosti pre stavebné 
firmy a rodiny, ktoré sa rozhodnú zriadiť si takéto zaují- 
mavé a moderné bývanie. l-HOME je súčasťou bytovej 
štvrte prototypových montovaných domov. Ak vás náš 
článok zaujal, môžete tento dom po predchádzajúcom 
sa ohlásení aj sami navštíviť a prezrieť si ho spolu so 
sprievodcom. 

Adresa: Domová štvrť „Blue lagoon", 
dom č. 92, Viennese Neudorf 
Viedeň 

www.ihome.at 
e-mail: info@ihome.at 

Luboslav Lacko 

Aká je dnes digitálna fotografia? 



Vraj drahá! Je to naozaj tak? Slušný digitálny fotoaparát stojí niekoľkonásobne viac ako veľmi dobrý klasický fotoaparát. 
Fotografiu bežného formátu 10x15 cm vám dnes podľa reklamy vyrobia vraj aj za menej ako tri koruny. Fotografia, 
ktorú si vytlačíte na tlačiarni, vás vyjde zhruba na 10 až 50 korún. Za získanie fotiek z 36-okienkového filmu však zaplatíte 
250 Sk a približne 200 Sk stojí priemerný film. A keď si to spočítate, tak jedna fotka má cenu aj viac ako 10 Sk. 

Je však skutočne drahšia? 


Do digitálneho fotoaparátu nemusíte 
kupovať film. Ten nahrádza pamäťová 
karta. Nevydarené obrázky sa dajú 
zmazať, zatiaľ čo pri klasickom filme nie, 
a to stojí peniaze. Fotíte rýchlejšie a 
viac. Nemusíte totiž spotrebovať celý 
film, aby ste ho mohli dať vyvolať. Keď 
potrebujete svojmu klientovi čosi ukázať 
(urobiť a poslať obrázok e-mailom alebo 
urobiť fotomontáž napr. reklamy na 
budove), je výrazne jednoduchšie 
a rýchlejšie urobiť digitálnu fotografiu. 
Cvak, pripojiť k počítaču a máte 
hotový záber. 

S digitálnym fotoaparátom budete fotiť 
viac! Je to totiž skutočne lacnejšie. Fotky 
uložíte na pevný disk, na CD alebo 
dokonca na FOTO CD, ktoré sa dá pre- 
hrávať aj na väčšine stolných DVD-video- 
prehrávačov a zistíte, že približne 500 až 
1 000 fotiek vás stojí okolo 1 0 až 20 ko- 
rún (toľko dnes stojí prázdne CD). Ak si 
chcete niečo vytlačiť na tlačiarni, pri 
bežnom formáte 1 0x1 5 cm vás to bude 
stáť viac. Hovoríme len o žiadaných, teda 


vydarených záberoch, čo pri klasickom 
filme nie vždy vyjde. Treba počítať aj 
s nepodarkami, ktoré treba zaplatiť. 

Navyše fotografia formátu A4 vytla- 
čená fototlačiarňou je už výrazne lacnej- 
šia ako klasická! Klasická fotka A4 totiž 
stojí 80 až 100 korún a vytlačená 
fotografia 50 až 80 Sk! 

A to ani nehovorím o problémoch, 
keď si budete chcieť urobiť POSTER 
(plagát). Väčšiu fotku ako A4 vám dnes 
už urobí len málokto a nechá si to dobre 
zaplatiť. Dodacie termíny sú tiež zaují- 
mavé! 

Digitálnu fotku si vytlačíte sami. Stačí 
mať počítač a fototlačiareň, čo je dnes 
bežná výbava PC. Nemusíte nikam 
chodiť, strácať drahocenný čas a tlačíte si 
len to, čo chcete a ako chcete bežne až 
do formátu A4, občas aj A3. Na inkje- 
tových plotroch nie je problém urobiť aj 
ten poster, lenže na to už nestačí väčšina 
digitálnych fotoaparátov rozlíšením. 

Existujú firmy, ktoré dnes urobia foto- 
grafie nielen z klasického filmu, ale aj z 


pamäťovej kartičky. Aj keď vám ich urobia 
do hodiny, vždy treba vstať od stola, 
zaniesť film a vrátiť sa po hotové 
fotografie. 


Digitálna fotografia je 
skutočne LACNEJŠIA ako 
klasická! 


Digitálne fotoaparáty sú stále zaují- 
mavejšie a dostupnejšie. Modely, ktoré 
pred rokom stáli 30 - 40 000 Sk bez 
DPH, dnes kúpite za polovicu. Na trhu 
je množstvo modelov a zorientovať sa 
medzi nimi je trochu problematické. 

Preto by sme vám aj my radi pomohli pri 
správnom výbere naším minitestom. Je to 
len malá vzorka z trhu, ale pokúsime sa 
vám dať zopár rád, na čo sa pri kúpe 
zamerať. 

Vybrali sme 3 digitálne fotoaparáty 
a 4 tlačiarne s podporou fototlače. Naše 
kritériá pre výber boli veľmi jednoduché - 
to, čo si ešte môže dovoliť bežný smrteľ- 
ník s priemerným platom a citom pre 


sporenie. Napríklad pre digitálne foto- 
aparáty sme oslovovali dodávateľov 
s prosbou o „to najlepšie do 20 000 
korún". 

Pri fotoprístrojoch nás zaujímali 
možnosti nastavovania, rozlíšenie, prí- 
slušenstvo, výbava a, samozrejme, kvalita. 

Pri tlačiarňach sme sa tentoraz zame- 
rali iba na FOTO režim, takže nás nezaují- 
mala rýchlosť tlače kancelárskych 
dokumentov, ale iba rýchlosť tlače vo 
fotorežime a výsledná kvalita tlače. 
Zaujímavým faktorom je okrem kvality a 
možností ovládačov aj cena tlače. Tlačili 
sme na fotopapier, a ak to niektorá 
tlačiareň vyžadovala, použili sme špeciál- 
ny fotoatrament. Skúšali sme tlačiť vo 
formáte A4 na všetkých tlačiarňach, aby 
sme otestovali ich možnosti pri snahe 
dosiahnuť čo najvyššiu úroveň. 

Opäť sme jednotlivé modely usporia- 
dali podľa abecedy. A ako to napokon 
celé dopadlo? 


3 x DIGITÁLNE FOTOAPARÁTY už za približne 20 000 Sk bez DPH! 



HP Dhotosmart 715 


Spoločnosť HP v septembri ohlásila svoju aktívnejšiu orientáciu na digitálnu foto- 
grafiu a predstavila nové modely digitálnych fotoaparátov. Nejde pritom o drahé 
profesionálne riešenia, ale o riešenia pre priemerných spotrebiteľov. Niektoré modely 
sme vám už predstavili v minulých číslach. Dnes tu máme najvyšší rad fotoaparátov 
HP Photosmart s označením 71 5. 

Testovaný prístroj má rozlíšenie 3.34 megapixelov, čím nám HP dokazuje, že dobrý 
fotoaparát aj s vysokým rozlíšením sa dnes dá kúpiť aj pod 20 000 Sk. Dodáva sa spolu 
s 16 MB pamäťovou kartou, čo vám postačí na približne 10 záberov pri najlepšom 
rozlíšení, 20 pri strednom a dokonca okolo 162 záberov pri nízkom (webovom) 
rozlíšení. Používa pamäťové karty Compact Flash a pri JPEG obrázkoch sa využíva pro- 
gresívna kompresia, vdäka čomu počet obrázkov závisí od náročnosti scény. Ak je časť 
obrazu jednoliata farebná plocha, zmestí sa na rovnakú kapacitu viac obrázkov ako pri 
graficky náročnejších pestrofarebných plochách s množstvom detailov. 

Nastavovanie je jednoduché. Ide o prístroj s obmedzenými možnosťami manuálneho 
nastavovania. Zvolíte si rozlíšenie a môžete „cvakať". Spúšť má dve polohy - nastavo- 
vaciu a snímaciu. O všetko sa v podstate stará automatika, čo skúsenejší fotograf určite 
odmietne. Urobiť s automatikou dobré obrázky sa totiž nemusí vždy podariť, lenže 



načo všetko komplikovať?! Automatický proces je v tomto prípade veľmi dobrý, čím 
HP dokazuje, že aj s automatikou sa dajú urobiť dobré fotografie. V HP zašli až tak 
dáleko, že dokonca neexistuje žiadne menu prístroja na LCD paneli. Tu možno prezerať 
a vymazávať jednotlivé zábery (podporovaná je aj funkcia zoom - 4x), formátovať kartu 
a nastavovať prístroj (pípanie, dátum, svetlosť LCD, jazyk a podobne). Nič nevyhnutné 
pre fotografovanie. 

Je jedno, či fotografujete pri silnejšom dennom svetle, pri umelom osvetlení alebo 
v noci, pretože prístroj vždy určil správne mód a podľa toho nastavil potrebné para- 
metre. Ide o prístroj typu „zamier a cvakni", lenže s vyššou kvalitou. Ono maximálne 
rozlíšenie 2048 x 1 536 je viac ako dosť na detailné zábery. Načo veci komplikovať, keď 
HP ponúka riešenie pre všetkých. 

Istú zásluhu na kvalite obrázkov má aj pomerne robustná optika. Pri tomto type 
prístrojov („zamier a cvakni") je to veľmi zriedkavé, čo je nepochybne škoda. Ale 
zrkadlovka to nie je. Prístroj je vybavený malým optickým hľadáčikom, ktorý môžete 
doostriť manuálne. To iste ocenia ľudia s drobnou zrakovou vadou, pretože nemusia 
pri fotografovaní používať okuliare. Záber dobre doostrí automatické zaostrovanie 
fotoaparátu, takže vy sa môžete sústrediť na samotné snímanie. 

Fotoaparát má zabudovaný aj malý blesk na krátku vzdialenosť. Okrem veľkosti 
záberu a (rozlíšenia) režimu je blesk asi poslednou vecou, ktorú môžete manuálne 
nastavovať. Režimy rozpoznáva tri - NORMÁL, MACRO (detaily na malú vzdialenosť - 
od 20 do 100 cm) a TIMER (oneskorená spúšť). Prístroj disponuje dvojnásobným 
digitálnym zväčšením a trojnásobným optickým zväčšením. To nám spolu dáva až 
6-násobný ZOOM. 

Softvérová výbava je tiež veľmi dobrá. Tvorí ju skupina programov pod spoločnou 
značkou HP, ako sú HP Printing, HP Imaging a HP Photo scanner, doplnená o skvelý 
browser ACD SEE. Správa obrázkov, ich spracovanie a tlač sa tak stávajú hračkou. 

Fotoaparát sa pohodlne drží. Jeho hmotnosť nie je veľká, hoci je napájaný štyrmi 
batériami AA. Výdrž batérií bola tiež dosť dobrá a možno použiť aj externý adaptér 
alebo HERKULES akumulátor. K počítaču sa pripája cez rozhranie USB. Dodávaný 
softvér automaticky prekopíruje obsah aparátu na disk na základe vášho nastavenia. 

Záver: 

Načo veci komplikovať?! S týmto fotoaparátom urobíte slušné obrázky aj bez väčších 
znalostí techniky fotografovania. Automatika na všetko nestačí, ale na bežné fotografie 
je to úplne vyhovujúce. Profesionál bude určite hľadať niečo viac a aj za viac peňazí. 

Vo svojej kategórii je HP azda najzaujímavejšia volba, najmä pre domácnosť, vzhľadom 
na pomer cena/výkon a jednoduchosť ovládania. Fotoaparát je pre bežných ľudí, 
a pritom sa kvalitou snímok (aj pri automatike) vyrovnáva najdrahším modelom. 

MINOLTA Dimage E 201 

Klasický malý kompaktný prístroj. Malá optika je ukrytá pod dômyselnou krytkou, 
ktorá chráni šošovku pred prachom a nečistotami. Jej odklopením sa uvádza jednotka 
snímania automaticky do činnosti. Po uzavrení a stlačení displejového tlačidla sa spúšťa 
prehrávací mód. Pôsobilo to trochu neprirodzene, no je to vec zvyku a má to azda aj 
svoje výhody (napríklad pri prehrávaní je optika ukrytá). 

Prístroj nemá optický ZOOM, ale iba dvojnásobný digitálny, aj keď treba uznať, že 
veľmi kvalitný. Napriek tomu, že rozlíšenie je iba 2.3 megapixela (čo zodpovedá 
fyzickému 1792 x 1200 pixelov), môžeme zodpovedne vyhlásiť, že ponúka ešte 
dobrú kvalitu aj pre tlač až do formátu A4. To je dosť neobvyklé, ale predsa len - 
ide o značkový prístroj. 

Malý rozmermi - veľký možnosťami. Aj takto by sme mohli charakterizovať túto 
Minoltu. Kvalita obrázkov bola skutočne excelentná. Automatika dobre zaostrí od 
vzdialenosti asi 60 cm donekonečna, pričom režim MACRO pracuje korektne už 
približne od 30 do 60 cm. 

Okrem statických obrázkov a sérii snímkov dokáže zachytávať aj krátke video. 

Tu pracuje s M-JPEG kompresiou pri rozlíšení 320 x 240. Urobí síce iba 1 5 obrázkov 
za sekundu (približne polovicu v porovnaní s videokamerou), no obraz je ešte relatívne 
plynulý. Škoda len, že nedokáže zaznamenať aj zvuk. 

K počítaču sa pripája pomocou USB. Po nainštalovaní základného ovládača sa vytvorí 
nová disková jednotka, čo je vlastne pamäťová karta fotoaparátu. Štandardne sa dodá- 
va 8 MB Compact Flash, ktorá postačuje na 1 záber v najlepšej kvalite, 9 obrázkov 
v špičkovej, 24 v štandardnej alebo 44 v ECO režime. Pri znížení fyzického rozlíšenia 
na polovicu možno urobiť v štandardnej kvalite viac ako 100 obrázkov, v režime ECO 
dokonca 178 snímok (webové rozlíšenie). Mimochodom, na túto kartičku zazna- 
menáte až 41 sekúnd videa, čo je 61 5 záberov (41 sek x 1 5 f ps) ! A komu sa to zdá 
málo, môže si dokúpiť dálšiu pamäť. 

Dimage má aj výstup na video. V režime prezerania si môžete zvoliť aj tento výstup 
a prípadne spustiť automatickú SUDE SHOW. Pri automatickom prezeraní sa dá 
nastaviť interval jednotlivých záberov od 3 do 60 sekúnd. Táto funkcia bude pre vás 
zaujímavá, ak sa rozhodnete napríklad pre archiváciu na videorekordér, čo je tiež jedna 
z možností, ako ukladať digitálnu fotografiu. 

Dodávaný je aj softvér pre úpravu fotografií Adobe PhotoDeluxe Home Edition 4.0 
(verzia pre MAC je iba 2.0), no a, samozrejme, CD s ovládačmi a manuálmi. Tu by som 
rád podotkol, že vo výbave nájdete veľmi podrobný a prehľadne tlačený manuál, 
dokonca aj jeho stostránkovú slovenskú verziu (preklad). A ešte jedna drobnosť - 
kožené puzdro na fotoaparát. 

Využíva 4 batérie typu AA, ktoré môžete vymeniť za kvalitnejšie dobíjateľné 
akumulátory, a tým si značne znížiť prevádzkové náklady. 

Záver: 

Minolta je zaujímavou značkou. Hoci je prístroj malý, ponúka pomerne dosť. 
Fotografie urobené automatikou boli slušné a prístroj možno nastaviť aj jemným 
manuálnym ovládaním. Nezabúdajme na možnosť zaznamenávať video a spätný video- 
výstup. Kapacita dodávanej pamäťovej karty je primeraná rozlíšeniu 2.34 megapixelov. 

OLYMPUS Camedia C-200 ZOOM 


Olympus bol vždy dobrou značkou medzi fotoaparátmi a inak to nie je ani 
v prípade C-200. Tento model je vybavený CCD snímacím prvkom s 2.1 1 miliónmi 
pixelov, čo pre bežné fotografovanie úplne postačuje. C-200 je kompaktný automat 
s pokročilými funkciami typickými pre rad Olympus Camedia. 

Ide o kompaktný prístroj so stredne veľkou optikou. Ako nám už napovedá názov, 
má aj funkciu ZOOM. Použiť môžete dvojnásobný digitálny a trojnásobný optický 
zoom, čo vám spolu dá možnosť až šesťnásobného priblíženia. Na náhľad je 
k dispozícii okrem klasického farebného LCD panelu aj malý optický hľadáčik 
s možnosťou korekcie. 

Hoci sa dá plne spoľahnúť na automatický režim, práve rad Camedia ponúka 
pomerne slušné možnosti manuálneho ovládania. Okrem manuálneho nastavovania 
vyvažovania bielej môžete nastaviť manuálne expozíciu, ISO, kontrast či ostrosť záberu. 
Pri troške skúsenosti môžete dosiahnuť skutočne profesionálne zábery aj tam, kde je 
automatika krátka. 

Maximálne fyzické rozlíšenie je dané snímacím prvkom. Je to 1600 x 1200 bodov, 
pričom sa používa progresívny JPEG, takže počet záberov je závislý od zložitosti scény. 
Pre maximálnu kvalitu záznamu môžete použiť aj TIFF formáť, lenže tu rátajte iba 
s jediným záberom v prípade 8 MB karty. 

Ak máte dynamickú scénu a chcete zachytiť jediný okamih (napríklad pri športovom 
zápase), môžete zvoliť špeciálny „rýchlopalný" mód. V rýchlom slede sa urobí 
8 záberov a je len na vás, ktorý sa rozhodnete archivovať. K dispozícii je aj MOVIE 
režim pre záznam 1 5-sekundových klipov pohyblivého videa. Boli sme milo prekvapení 
kvalitou a plynulosťou videa. Tých 1 5 sekúnd nie je síce veľa, lenže treba to brať ako 
bonus. Na dlhé záznamy videa je tu predsa videokamera. 

Výrobca udáva, že režim MACRO je použiteľný vo vzdialenosti od 20 do 60 cm, 
no my sme sa presvedčili, že dobré fotky môžete robiť už zo vzdialenosti od 9 cm! 

V Olympuse je zabudovaný blesk pre krátke vzdialenosti. Ten sa šikovne skrýva 
s optikou pod výsuvným krytom. Jeho posunutím sa uvádza do prevádzky celý prístroj. 
Nastavovanie sa realizuje pomocou tlačidiel vzadu a LCD panelu. Všetko je prehľadne 
rozložené a orientácia v menu je veľmi jednoduchá. Prístroj sa dá pohodlne obsluhovať 
a vdáka dobrému dizajnu aj pohodlne držať. 

K počítaču sa pripája pomocou USB portu, čo by bolo dobré riešenie, keby existoval 
normálny ovládač. Na presun fotografií z fotoaparátu do PC sa používa program 
Camedia, čo podľa nášho názoru nie je najideálnejšie riešenie. Program Camedia Mas- 
ter slúži zároveň aj na jednoduchšiu úpravu bitmapových obrázkov. 

Olympus je napájaný pomocou 4 ks batérií typu AA, ktoré vydržia pomerne dlho. 
Prístroj má niekoľko úsporných režimov, ktoré pomôžu predĺžiť prácu. 



Samozrejmosťou pri tejto značke je aj možnosť výstupu na video (kompozitný cinch). 
Nastavovať sa dajú len základné možnosti. Ako pamäťové médium používa Olympus 
kartičky SmartMedia. Štandardne sa dodáva 8 MB pamäť. 

Záver: 

Olympus nás opäť nesklamal. Aj keď ide o nižšiu strednú triedu s rozlíšením 
2.1 megapixel, urobíte s ním kvalitné fotografie, použiteľné aj pre dobrú tlač do 
formátu A4. Jedinou slabinou je azda len nedoriešený ovládač. U novších modelov je 
tento problém odstránený, lebo sa používajú ako u konkurencie (vytvorí sa virtuálny 
drive). Vdáka možnosti manuálneho nastavenia pri snímaní s malými skúsenosťami 
urobíte veľmi slušné zábery aj vo výrazne sťažených podmienkach. Camedia C-200 je 
určite dobrou volbou. 



HP photosmart 715 

Minolta Dimage E201 

Olympus Camedia C-200 ZOOM 

Počet pixelov 

3.34 megapixelov 

2,3 megapixelov 

2,11 megapixelov 

Maximálne rozlíšenie 

2048 x 1536 

1792 x 1200 

1600 x 1200 

Pamäťové médiá 

Compact Flash 

Compact Flash 

Smart Média 

Dodávaná pamäť 

16 MB 

8 MB 

8 MB 

Optický Zoom 

3 x 

nemá 

3 x 

Digitálny Zoom 

2 x 

2 x 

2 x 

Rozhranie 

USB 

USB 

USB 

Videovýstup 

nemá 

kompozitný 

kompozitný 

Záznam videa 

nie 

áno 

áno 

Batérie 

4 x AA 

4 x AA 

4 x AA 

Hmotnosť bez batérií 

308 g 

210 g 

240 g 

Rozmery (mm) 

127 x 82 x 63 

114 x 65 x 45 

117 x 66,5 x 49,5 

Cena (bez DPH) 

20 990 Sk 

15 972 Sk 

20 990 Sk 





Dodávateľ 

Hewlett-Packard 

Minolta 

Olympus 

Kontakt 

www.hp.sk, tel.: 02/50 20 56 11 

www.minolta.sk, tel.: 02/68 28 25 66 

www.olympus.sk, 02/44 45 79 33 


Akumulátor Herkules 


Ten má to, ten zas toto. Podarilo sa nám získať tri výborné prístroje a záleží aj 
na vás, či uprednostníte kvalitnú automatiku od HP alebo radšej možnosti jemného 
manuálneho ovládania v prípade konkurencie. Tak či tak neprerobíte. Digitálna 
fotografia je skutočne lacnejšia a verte mi, že s digitálnym fotoaparátom budete 
fotografovať častejšie a viac. A bude vás to iste aj viac baviť, pretože výsledok vidíte 
prakticky okamžite. 

Už by to chcelo iba jedno - dobré batérie s čo najdlhšou životnosťou. Aj na to 
máme riešenie. Tentoraz nejde o drahý zahraničný výrobok, ale o domáci produkt. 

Áno, toto je vyrobené skutočne na SLOVENSKU a pritom ide o skvelý nápad. 

Nie je to žiadny miniatúrny monočlánok, ale poctivý OLOVENÝ akumulátor! 

Taká miniatúrna autobatéria do vrecka. Trochu mi to pripomína ten vtip, keď ide babka 
s kuframi a na ruke má hodinky s počítačom, satelitom, DVD a neviem čím všetkým. 
Náhodný okoloidúci sa neveriacky prizerá, kde sa to dá kúpiť. „Takých je tu dosť," 


vzdychne babka. Zdvihne kufre a mizne v dave. „Len keby tie batérie neboli také 
ťažké..." 

Náš akumulátor je však veľký približne iba ako klasický kompaktný prístroj. 

Nosiť ho môžete napríklad zavesený na opasku alebo prevesený cez plece. Puzdro na 
nosenie nájdete pribalené. K fotoaparátu sa pripája pomocou približne metrového 
kábla ukončeného koncovkou ako pri adaptéri. Práve tou sa pripája k fotoaparátu - 
ako externý adaptér. 

Nevýhodou akumulátora je hmotnosť - 800 g, ale tá výdrž. Fakt to prekvapí. 
Myslím si, že v redakcii fotografujeme dosť a napriek tomu bol trochu problém vybiť 
akumulátor. Konečne si môžete dopriať hodiny a hodiny fotografovania aj so 
zapnutým LCD panelom. 

Technické parametre nájdete v tabuľke, takže vás nimi nebudem zaťažovať. 

Pre úplné nabiťie potrebuje byť dobíjaný asi 10 hodín, ale dobíjať ho môžete 

kedykoľvek, nemusíte čakať do úplného vybitia. Jeho využiteľná kapacita je 4 Ah (6 V) 
a nevykazuje pamäťový efekt. 

Všetko potrebné je súčasťou základného balenia. Okrem samotného akumulátora 
manuálu nechýba ani adaptér pre dobíjanie (pritom dobíjačka batérií je pri digitálnych 
fotoaparátoch nezanedbateľná cenová položka), puzdro na nosenie a dokonca aj 
adaptér pre nabíjanie v aute. Batéria je schopná prevádzky v ľubovoľnej polohe. 
Skrátka, kedykoľvek a kdekoľvek je vám k dispozícii pre pohodlnú prácu. Čo nás 
príjemne prekvapilo je fakt, že servis vám urobia okamžitou výmenou kus za kus. 


Záver: 

Perfektný nápad! Akumulátor je prenosný, má výbornú výbavu, vysokú výdrž 
a pritom rozumnú cenu. Herkules si skutočne svoje meno zaslúži. Je výkonný a spo- 
ľahlivý. Pritom nezabúdajme, že ide o slovenský výrobok! Akumulátor nás natoľko nad- 
chol, že sme sa rozhodli po prvý raz v histórii nášho magazínu udeliť TIP REDAKCIE. 
Je to skutočne drobnosť, ktorá sa vyplatí, teda za predpokladu, že je váš fotoaparát 
podporovaný. Nami testované modely kompatibilné boli a kedže ide o univerzálny 
akumulátor, použiť sa dá nielen ako doplnok k digitálnemu fotoaparátu. Nahrádzať či 
dopĺňať môže aj batériu walkmanu, rádia, kamkordéru alebo dokonca môže napájať 
aj prenosnú fototlačiareň. 


Kapacita (20 ° C) 

4 Ah 

Zaťaženie 

300/500 mA 3,6/6 VA 

Rozmery 

68 x 45 x 1 1 5 mm 

Hmotnosť 

800g 

Dodávateľ 

DP Štúdio, s. r. o., Bratislava 

Kontakt 

www.dpstudio.sk, tel.: 02/54 77 24 74 

Cena bez DPH 

2 431 Sk 

vrátane príslušenstva 

Záruka 

6 mesiacov - výmena kus za kus 

4 x tlačiarne na tlač fotografií 


CANON BJC-8200 


Prvou tlačiarňou, ktorá sa nám dostala „pod drobnohľad", je známa značka Canon. 
Ide o trochu starší model, no k dispozícii sme dostali upgrade-kit. Celé riešenie 
upgradu spočíva v inovovaných tlačových zásobníkoch s použitím novšieho obslužného 
softvéru. Kvalita tlače sa tak posúva o úroveň vyššie, a pritom cena tlačiarne sa nemení, 
lebo hardvér zostáva pôvodný! Je to nepochybne zaujímavé riešenie. Získate tak 
v podstate model tlačiarne S800, ktorý stojí takmer dvojnásobok. Upgrade kit obsahuje 
CD a 6 farebných zásobníkov, toto všetko získate za 1880 Sk (bez DPH). Zaujímavosťou 
je, že len samotné náplne pre S800 stoja cez 2000 Sk bez DPH. 

Inštalácia a obsluha tlačiarne boli triviálne. Zvládne to aj človek bez väčších hard- 
vérových znalostí. Všetko je prehľadne opísané v manuáloch a navyše aj samotný 
program vás pomáha viesť. K dispozícii je, samozrejme, aj lokalizovaná verzia 
ovládačov. K počítaču sa pripája pomocou USB rozhrania. Mimochodom, všetky testy 
sme prevádzali na tomto rozhraní. 

Má samostanú tlačovú hlavu oddelenú od atramentových zásobníkov. Toto riešenie 
je iste ekonomické, no nezabúdajme, že aj tlačová hlava má svoju životnosť. Faktom 
však ostáva, že výmena, resp. doplnenie iba jedinej farby je výhodnejšie, pretože 
môžete tlačiť každý zásobník až nadoraz. 

Na prípade Canonu sme jasne videli, ako vplýva atrament na kvalitu tlače. Distribútor 
nám totiž dodal dva druhy zásobníkov použiteľných do tohto modelu - starší a novší. 
Rozdiel v kvalite vytlačenej fotografie bol obrovský. Akoby ste sa dívali na iný výtlačok 
a pritom sme v oboch prípadoch použili rovnaké nastavenia! Farby boli živšie, 
prirodzenejšie a krajšie. Takže pozor na to, čím a najmä na čo tlačíte. Veľmi totiž závisí 
aj od vhodne voleného média. Najideálnejšie je vždy používať aj papier od výrobcu 
tlačiarne, no excelentné výsledky môžete dosiahnuť aj pri použití „konkurenčného" 
média. Canon je schopný tlačiť na všetky typy médií. 

Canon je známy aj tým, že tlačovú hlavu môžete vymeniť za skenovaciu, a tak 
premeniť váš printer na skener. Upgrade sa, samozrejme, týkal aj zlepšení v oblasti 
skenovania, no tieto zmeny nás tentoraz nezaujímali. 

Záver: 

Canon nás nezaujal len špičkovou kvalitou tlače, ale aj dobrou cenou vytlačenej 
fotografie. Priznávame sa, že sme vychádzali iba z údajov výrobcu, no ide o solídnu 
firmu s tradíciou, takže nepredpokladáme, že sa snažili uvádzať nepravdivé hodnoty. 

K cene treba prirátať aj tlačovú hlavu, ktorá má tiež len obmedzenú životnosť a mala 
by sa meniť po určitom počte strán, no aj tak si myslíme, že Canon sa oplatí. 



EPSON Stylus Photo 895 


Stylus Photo 895 sa od modelu 890 líši len vo výbave. Má totiž integrovaný PCMCIA 
slot, ktorý možno s redukciou používať ako čítačku na pamäťové karty, takže sa dá 
tlačiť aj bez pripojenia k PC. Tomu je prispôsobená výbava tlačiarne. 

Má pomerne veľký displej. Nejde o farebný či nebodaj grafický panel, ale iba 
o jednoduchý zobrazovací LCD, na ktorom vidíte aktuálne nastavenia. Vďaka tomu 
máte tlač celkom pod kontrolou. 

Kvalita a ostatné možnosti tlačiarne sú rovnaké ako pri modeli Stylus Photo 890. 
Používa pigmentový atrament nielen čierny, ale aj farebný, vďaka čomu sú vytlačené 
obrázky odolnejšie voči vode. Pigmentový atrament sa od toho klasického líši v tom, 
že obsahuje mikroskopické pevné častice. Tie sa pri tlači nevpíjajú do papiera, ale 
ostávajú na povrchu, vďaka čomu sú farby ostrejšie a odolnejšie. 

Epson udáva životnosť vytlačených dokumentov a fotografií cez 20 rokov, čo sme, 
samozrejme, nedokázali overiť. Pri digitálnej tlači nie je zaujímavá životnosť vytlačených 
dokumentov, ale archívnych kópií (dát, ktoré sa používali pre tlač). Kedykoľvek si totiž 
môžete vytlačiť „nový" originál a možno aj v lepšej kvalite, ako bol prvotný výtlačok. 

Kvalita tlače bola výborná. Epson používa pre fotorealistickú tlač 6 farebných zásob- 
níkov. Pre najlepší výsledok je použitých niekoľko technológií, ako napríklad MicroPiezo 
(premenná veľkosť atramentovej kvapky), lepšie uchytávanie kaziet, integrovaný čip 
priamo v atramentovej kazete, rýchloschnúci atrament, lepší tlačový algoritmus a 
v neposlednom rade aj nová tlačová hlava schopná robiť 3 picolitrové mikrokvapky. 

Je toho skutočne viac ako dosť. 

K počítaču sa pripája pomocou USB alebo paralelného portu. Inštalácia prebehla bez 
problémov. Podporované sú všetky štandardné operačné systémy. Ovládače sú prehľad- 
né a možnosti nastavovania sú rozumne navrhnuté pre bežných používateľov i pre 
profesionálov s väčšími skúsenosťami. 

Záver: 

Ako novinku priniesol EPSON niekedy v lete tlač až k okraju zo všetkých štyroch 
strán. Týka sa to fotografického formátu 10 x 15 cm a formátu A4. Nepochybne je to 
zaujímavosť, ale za omnoho zaujímavejší považujeme nadstavec pre rolku fotopapiera 
širokého 10 cm. Takto môžete tlačiť fotografie ako na bežiacom páse. Po oboch 
stranách je tlač až po okraj, dve strany (pás) odstrihnete - a máte fotografie, ktoré sa 
kvalitou vyrovnajú klasickým. Testovaný model sa nám veľmi páčil. Je vidno, že Epson 
sa snaží získať prvenstvo v oblasti digitálnej tlače. V jeho prospech hovorí aj množstvo 
použitých nových technológií a inovácií. Zaujímavé riešenie. 

Do nášho testu sme vybrali model z radu photosmart s označením 1115. Samotný 
názov photosmart už vopred napovedá, že ide o riešenie zamerané na digitálnu 
fotografiu. Testovaná tlačiareň je postavená na technológii HP PHOTO RET III, ktorú 
nájdete pri všetkých modeloch s číselným označením od 900 vyššie. 

Používa iba dva zásobníky (čierny a farebný), ale so štyrmi farbami (CMYK) ponúka 
porovnateľný či lepší výsledok, ako konkurencia so šiestimi farbami. Technológia photo 
RET je o miešaní farieb, nie o zvyšovaní rozlíšenia. V každom bode možno použiť 
niekoľko mikrokvapiek zo všetkých farieb. Ich vzájomným miešaním dosiahnete 
omnoho bohatšiu farebnú škálu ako na ktorejkoľvek inej atramentovej tlačiarni. Tým 
je vytlačený obraz realistickejší. 

Pre tlač používa dva rôzne druhy atramentov. Zatiaľ čo čierny atrament je pigmen- 
tový (kvôli lepšej ostrosti tlačených textových dokumentov), farebný atrament je bez 
pevných častí. To umožňuje aj jeho jednoduchšie miešanie. 

Veľkosť vytlačeného bodu je tak malá, že ju voľným okom ťažko rozoznáte (vidíte ho 
len pod lupou). Na dosiahnutie najlepšieho výsledku sa používajú doplnkové vyhladzo- 
vacie algoritmy. 

Tlačiareň obsahuje aj čítačku pamäťových kariet z digitálnych fotoaparátov. Tento 
model podporuje dva najpoužívanejšie typy (CF a SM) na rozdiel od vyšších modelov, 
ktoré sú vybavené aj podporou kariet spoločnosti Sony (Memory Stick). 

Vďaka tomu môžete vytlačiť fotografie aj bez počítača! Zasuniete kartu, nastavíte 
papier, veľkosť, počet, kvalitu - a môžete tlačiť. Kedže k dispozícii je iba jednoriadkový 
displej, tlačiareň umožňuje vytlačiť indexovú stránku s náhľadmi obrázkov z pamäťovej 
karty. Potom vám už stačí len zvoliť si požadované čísla fotografií a stlačiť veľké tlačidlo 
PRINT. 


K počítaču sa pripája prostredníctvom USB portu, no k dispozícii je aj staručké 
paralelné rozhranie. Zaujímavý je postup inštalácie, kde najprv nainštalujete softvér 
a ovládače, až potom sa pripája hardvér. Teda v prípade inštalácie na USB. Vyhnete sa 
tak možným problémom pri prvotnej detekcii zariadenia. Zdroj je zabudovaný priamo 
do tlačiarne, takže vám nebude prekážať na pracovnom stole. 

Tlačiareň je pomerne skladná. Zásobník na papier je umiestnený v spodnej časti 
a obsahuje aj poličku na fotopapier 10 x 15 cm pre tlač fotografií klasickej pohľadni- 
covej veľkosti alebo pre tlač na obálky. 


Záver: 

HP photosmart 1115 ponúka za prijateľnú cenu výbornú kvalitu. V podstate sa 
môžete rozhodnúť pre ktorýkoľvek model od HP dj 900 vyššie, lebo všetky používajú 
rovnaký spôsob tlače, rovnaké tlačové hlavy a rovnaké zásobníky na atrament, takže 
výsledok je veľmi podobný. Séria photosmart má vyladenejšie ovládače pre tlač 
fotografií, hoci s prehľadom zvláda aj tlač kancelárskych dokumentov. Prevádzkové 
náklady sú prijateľné. Škoda len, že zásobníky s atramentom nemožno meniť sepa- 
rátne. 




LEXMARK Z53 


Koncom leta predstavila spoločnosť Lexmark nový rad tlačiarní. Ide už o tretiu 
„velkú" generáciu (s trojkou na konci). Výkon jednotlivých modelov od seba rozlíšite 
ihneď podľa označenia: Z13 je najslabší model, Z33 výkonnejší, Z43 ešte viac 
a Z53 - skúste hádať! 

Lexmark používa dve tlačové hlavy - čiernu a farebnú. V prípade, že chcete tlačiť 
farebné fotografie, môžete vymeniť čiernu hlavu za PHOTO kazetu. Tá obsahuje okrem 
čiernej aj ďalšie dve doplnkové farby (svetlú azúrovú a svetlo purpurovú). Kvalita 
fotografií sa tým zlepší a vyrovná sa aj konkurencii. 

Výrobca prezentuje tento model ako tlačiareň pre firmu a domácnosť s výkonom 
profesionálnej triedy. Rýchlosť tlače v tej najvyššej možnej kvalite vás nijako neoslní, 
no výsledok bol celkom slušný. Zásluhu na tom má iste aj vysoké rozlíšenie tlačiarne - 
2400 x 1200 DPI. V tomto rozlíšení tlačí na všetky typy médií, no praktický význam 
to má asi len pri použití Photo papiera. 

Pri Lexmarku sa nám páčili ovládače. Požívateľ má všetko veľmi prehľadne usporia- 
dané a nastavovanie je hračkou aj bez väčších technických znalostí. Navyše sú lokalizo- 
vané, takže odpadá akákoľvek jazyková bariéra. 

K počítaču ju pripojíte pomocou USB alebo paralelného portu. Ani v jednom prípade 
sme nemali najmenšie problémy. Napájanie je riešené cez externý zdroj, no káble sú 
dostatočne dlhé, aby mohol byť ukrytý kdesi pod stolom. 

Tlačiareň má zaujímavý dizajn. Je veľmi skladná. Keďju práve nepoužívate, môžete 
ju poskladať, a tak vám zaberie na stole výrazne menej miesta. 

Test prebehol s klasickou farebnou kazetou (nie foto). Tomu odpovedal aj výsledok - 
detailnosť obrazu bola na výbornej úrovni, ale mierne zaostávala farebnosť. Podľa 
našich skúseností však s použitím fotonáplne dosiahnete výsledok schopný konkurovať 
uvedeným tlačiarňam. 


Záver: 

Lexmark je zaujímavou značkou. Firma síce nie je na trhu nováčikom, ale pociťujeme 
určitý hendikep. Predsa len táto značka ešte nemá u nás takú tradíciu ako HP, EPSON či 
CANON a azda aj to je dôvod, prečo k nej mnohí zákazníci pristupujú s nedôverou. 

Je to iste škoda, lebo Lexmark si trochu vašej dôvery určite zaslúži. Zatiaľ sa mu 
úspešne darí sekundovať veľkým značkám a možno nás v budúcom rade Z54 prekvapí 
niečím výnimočným. Zatiaľ držíme palce. 

Záver testov: 

Dosiahla digitálna fotografia svoj 
vrchol? Sme presvedčení, že ešte nie, 
hoci vývoj bude zrejme pomalšie napre- 
dovať. Nová digitálna fotografia sa 
kvalitou vyrovnáva klasickej a rýchlosť 
výroby je pritom výrazne menšia. Stále je 
však čo zlepšovať. A tak sa azda čoskoro 
dočkáme tlačiarní, čo budú tlačiť ešte 
dokonalejšie obrázky s vyšším rozlíšením 
a fotografiu A4 vytlačia za pár sekúnd. 


Hoci v tom nevidíme extrémne veľký 
prínos pre používateľa, predpokladáme, 
že sa všetky značky časom začnú uberať 
smerom, ktorý dnes predstavil EPSON - 
tlač až k okraju. Tým sa ešte viac približu- 
je digitálna fotografia klasickej. 

Aj v HP už čo-to naznačili svojou 
malou prenosnou tlačiarňou HP photo- 
smart 100, ktorá tlačí z troch strán na 
formát 10x15 až po okraj. Biely pásik na 


konci je perforovaný, takže ho stačí 
odtrhnúť a máte tlač až k okraju všade. 

Či to bolo kvôli existujúcim médiám, 
alebo majú stále problém s presným 
vedením papiera na konci, nevieme, 
no aj toto riešenie sa nám celkom 
pozdávalo. 

Nech sa rozhodnete pre ktorúkoľvek 
značku, pre ktorýkoľvek model zastúpený 
v našom teste, budete iste spokojní. A ak 


sa pustíte do digitálnej fotografie, budete 
vyrábať stále viac a viac záberov, lebo po 
zohľadnení faktov uvedených v úvode 
článku je digitálna fotografia skutočne 
lacnejšia! 

Juraj Redeky 



Canon BJC-8200 

Epson StylusPhoto 895 

HP photosmart 1115 

Lexmark Z53 

Rozlíšenie DPI 

2400x1200 

2880x720 

2400x1200 

2400x1200 

Komunikačný port 

PP/ USB 

PP/ USB 

PP/ USB 

PP/ USB 

Snímač pamäťových kariet 

— 

PCMCIA redukcia 

CF/SM 

— 

Zdroj 

interný 

interný 

interný 

externý 

Tlač PHOTO A4 v BEST 

kvalite: 

- začiatok tlače 

0:37 

0:39 

0:52 

0:19 

testovacieho obrázku 

- koniec tlače 

testovacieho obrázku 

4:07 

5:56 

6:27 

10:24 

Ceny bez DPH * (ceny foto 

grfií sú vo formáte cena bez DPH / cena s DPH) 

Zásobníky 

6 separátnych 

4 farby / 2 zásobníky 

4 farby / 2 zásobníky 

4/6 farieb / 2 zásobníky 

Cena čiernej náplne 

390 Sk 

1 160 Sk 

2 814 Sk 

1 961 Sk 

Cena farebnej náplne 

5 x 390 Sk 

940 Sk 

1 487 Sk 

2279 Sk/ 2280 Sk (photo) 

Upgrade kit 

1 880 Sk 

— 

— 

— 

Tlačová hlava 

5 000 Sk 

— 

— 

— 

Cena fotografie A4 
- 75 % pokrytie farbou 

49,80 Sk/ 61,25 Sk 

62,30 Sk/ 76,63 Sk 

60 Sk/ 73,80 Sk 

62,30 Sk/ 76,63 Sk 

Cena fotografie 10x15 cm 
- 75 % pokrytie 

11,90 Sk / 14,64 Sk 

14,80 Sk / 18,20 Sk 

13,30 Sk / 16,36 Sk 

14,80 Sk / 18,20 Sk 

Cena fotografie 9x13 cm 
- 75 % pokrytie 

9,30 Sk / 11,44 Sk 

11 Sk/ 13,53 Sk 

10,40 Sk / 12,79 Sk 

11 Sk/ 13,53 Sk 

Cena tlačiarne 

8 900 Sk 

12 000 Sk 

9 490 Sk 

7 115 Sk 


European Peripherals 

BGS Distribution 

Hewlett-Packard 

Euromedia 

Dodávateľ 

www.europeri.sk 

www.bgsdistribution.sk 

www.hp.sk 

www.euromedia.sk 


tel.: 02/44 45 04 25 

tel.: 02/49 10 15 12 

tel.: 02/50 20 56 11 

tel.: 041/51 16 111 


*(pozn.: Ceny sú orientačné. V cene tlače je zarátaný aj PHOTO papier! Pri Canon BJC-200 je cena tlače určená z ceny Upgrade kitu.) 

AMD alebo Intel? Test procesorov a základných dosiek 
oboch platforiem pod Windows 98 SE. 


Je dávno známe, že procesor je najdôležitejší kompo- 
nent v počítači. Pre svoju činnosť však potrebuje kvalitnú 
základnú dosku. Ak si to prirovnáme k automobilu, 
Trabant bude asi ťažko jazdiť s motorom Rolls Royce 
a naopak, Rolls Royce s motorom Trabanta. Pred kúpou 
počítača sme preto postavení pred otázku zásadného 
charakteru - aký procesor či základnú dosku zvoliť? 


Ako dosiahneme najvýhodnejšiu kombináciu? 

Pri rozhodovaní sa môžeme orientovať, aspoň 
približne, podľa výrobcu procesora. Do úvahy prichádza- 
jú prakticky dve firmy - AMD a Intel, prípadne aj Via, jej 
procesory však nie sú na našom trhu rozšírené. Každý 
procesor má svoje výhody aj nevýhody, ani výkon nie je 
rovnaký, ako to ukázali aj naše testy. Zúčastnili sa ich 


tri základné dosky (MSI K7T266 Pro2, ECS P4VXAD, 
Chaintech CT-60JA3T) a šesť procesorov (AMD Athlon 
XP 1600+ /skutočná frekvencia 1,4 GHz/, Athlon 1 GHz, 
Duron 1 GHz, Intel Pentium 4 1,6 GHz, Celeron 1,2 GHz 
a Celeron 1 GHz). Venujme sa najprv podrobnejšie 
základným doskám. 


Chaintech CT-60JA3T pre 
Celerony a Pentiá III 

Doska predstavuje alternatívne riešenie tradičného 
typu s čipsetom od firmy Intel, ktoré tvorí významnú 
protiváhu rozšírených čipsetov od firmy VIA (v minulosti 
to bolo práve naopak). Disponuje päticou Socket 370, 
teda je určená najmä pre procesory Intel Pentium III 
FC-PGA či Celeron (Coppermine, Tualatin) s frekvenciou 
500 MHz-1 GHz a viac. 

Základom dosky je čipset Intel 81 5 E P, teda obvody 
FW8281 5EP a FW82801 BA. Podporuje 66 -100 - 133 
MHz FSB, dva kanály IDE s podporou Ultra DMA-100 
a zvukový kodek AC97 v. 2.1. Na doske je zabezpečená 
podpora pamätí SDRAM s kapacitou 256 MB alebo 
512 MB PCI 00 - PCI 33 (3 x DIMM), teda s maximálnou 
kapacitou 1,5 GB. Doska obsluhuje jeden slot AGP 4x 
v. 2.0 s AIMM so zámkom (spoľahlivo zabraňuje 


povytiahnutiu grafickej karty zo slotu), šesť slotov PCI 
(Master) v. 2.2 a jeden slot CNR (Communication Net- 
Work Riser), ktorý sa však v našich končinách používa 
málo. 

Ostatné komponenty sú bežné -jeden radič FDD 
s podporou dvoch disketových mechaník, dva sériové 
porty, jeden paralelný port a štyri USB porty. Na doske 
sa tiež nachádza obvod na monitorovanie prevádzko- 
vých parametrov počítača (teplota, otáčky ventilátora) 

ITE 8712 LPC. 

Doska umožňuje pomerne dobre experimentovať s 
rôznym nastavením hodnôt FSB, multiplikátora a napätia 
jadra procesora (1 33-1 66 MHz alebo 100-133 MHz, 

5,5 x-12 x, nastavenie napájania jadra ako odchýlku od 
automaticky detekovanej hodnoty v rozsahu +0,275 V- 
0,025 V). Výhodné je, že na doske je možné nastaviť 
asynchrónny režim v rozsahu 66,6 MHz - 100 MHz - 


133 MHz, prípadne môžeme zvoliť režim Auto. 

Na doske sa nachádzajú dva konektory na pripojenie 
ventilátorov (procesor, čipset), jumper na vymazanie 
pamäte CMOS, konektory na pripojenie kariet podporu- 
júcich funkciu Wake Up on LAN, Modem Wake Up, 
konektory Modem In, AUX Line In a CD In. Výhodné je 
aj to, že doska obsahuje integrovaný systémový repro- 
duktor (buzzer), takže ho môžeme využiť a nemusíme 
pripájať externý. V prípade potreby ho môžeme, 
samozrejme, vypnúť. 

Frekvenciu zbernice je možné nastaviť priamo jumpe- 
rom (100, 133 MHz) alebo je možné zvoliť automatické 
nastavenie podľa použitého procesora. Frekvencia 
pamätí pracuje asynchrónne, teda pri frekvencii FSB 66 
a 100 MHz pracujú pamäte na frekvencii 100 MHz, pri 
frekvencii FSB 133 MHz pracujú na frekvencii 100 MHz 
alebo 133 MHz. 


ECS P4VXAD pre Pentium 4 
(Socket 478 + DDR pamäte) 

Druhá doska Elitegroup ECS P4VXAD je osadená 
„škandálnym" čipsetom VIA P4X266 (Northbridge VIA 
VT8753, Southbridge VIA VT8233) a je určená pre 
platformu Intel Pentium 4 (Socket 478). Ak sa tento 
čipset použije s pamäťami DDR SDRAM, tak ako 
v našom prípade, zabezpečí mu to porovnateľný výkon 
pri práci s pamäťami, ako v prípade čipsetu Intel 850, 
ktorý používa RDRAM pamäte. Od dosiek tradičného 
typu sa doska ECS P4VXAD odlišuje mierne pozmenenou 
architektúrou V-Link, ktorá zabezpečuje vyššiu priepust- 
nosť pamätí. Podporuje 400 MHz FSB, dva kanály IDE 
s podporou Ultra DMA-100 a zvukový kodek AC97 
v. 2.2 s 18-bitovým prevodníkom DA a AD. Na doske je 
zabezpečená podpora pamäte DDRAM s celkovou 
kapacitou 3 GB registrovaných modulov alebo 1,5 GB 


„unbuffered" modulov (tri DIMM sloty). Doska obsluhuje 
jeden slot AGP 4x v. 2.0 s AIMM, a tiež so zámkom 
(spoľahlivo zabraňuje povytiahnutiu grafickej karty zo 
slotu), päť slotov PCI (Master) v. 2.2 a jeden slot CNR 
(Communication NetWork Riser). 

Ostatné komponenty sú bežné - jeden radič FDD 
s podporou dvoch disketových mechaník, dva sériové 
porty, jeden paralelný port a šesť USB portov (dva 
konektory sú súčasťou dosky, štyri je možné pripojiť ako 
externý modul). Na doske sa tiež nachádza obvod na 
monitorovanie prevádzkových parametrov počítača 
(teplota, otáčky ventilátora), konektory na pripojenie 
ventilátorov, jumper na vymazanie pamäte CMOS, 
konektory na pripojenie kariet podporujúcich funkciu 
Wake Up on LAN, Modem Wake Up, konektory Modem 
In, AUX Line In a CD In. 

Doska umožňuje lepšie experimentovať s rôznym 


nastavením hodnôt ako predchádzajúci typ - môžeme 
zvoliť nastavenie frekvencie a automatické časovania 
pamätí podľa hodnôt pamäte SPD alebo manuálne. 

V prípade, že zvolíme manuálne nastavenie, máme 
pomerne široké možnosti nastavenia ostatných para- 
metrov pamätí, ako napr. CAS Latency, Bank Interleave, 
Precharge a ďalších . 

Pri nastavovaní zbernice AGP nechýba možnosť volby 
režimu 4 x, čakacích cyklov a režimu Fast Write. 

Za zmienku ešte stojí nastavovanie zbernice PCI (CPU to 
PCI Write Buffer, oneskorenie zápisu a čakacie cykly). 
Najdôležitejšie je nastavenie frekvencií a napätia proce- 
sora, čo má doska vyriešené dobre (Auto Detect PCI Clk, 
Spread Spectrum, CPU/Host/AGP PCI Clock, CPU Voltage 
regulátor, CPU Ratio. Na výber máme automatické alebo 
manuálne nastavovanie. 


MSI K7T266 Pro2 pre procesory 
Athlon a Duron (DDR pamäte) 

Tretia doska Microstar MSI K7T266 Pro2 predstavuje 
luxusný variant s čipsetom VIA Apollo KT266A, ktorý 
je určený pre procesory AMD Duron a Athlon vrátane 
najvýkonnejšieho typu Athlon XP. Samotný čipset pred- 
stavuje revíziu staršieho čipsetu KT266 (je zmenený 
obvod North Bridge). Nový radič je označovaný ako 
Enhanced Memory Controller with Performance Driven 
Design. Oproti svojmu predchodcovi má KT266A 
zlepšené časovanie s nižšími čakacími stavmi a väčšiu 
priepustnosť (teoretická je pri pamätiach DDRAM 
2,1 GB/s, prakticky sa dosahuje asi 900-1000 MB/s). 
Dátová cache obvodu Northbridge je zväčšená, 



čo dovoľuje vopred naťahovať viac dát, nový pamäťový 
radič dokáže preniesť až osem quad words počas 
jedného taktu, čo je dvojnásobok, ako mala KT266. 

Z toho vyplýva, že KT26A by mala byť výkonnejšia asi 
O10-15 % než KT266. 

Vybavenie dosky je viac ako dostatočné. Podporuje až 
šesť portov USB 1.1, obsahuje tri pamäťové sloty DIMM, 
čím je zabezpečená podpora pamäte DDRAM s celkovou 
kapacitou 3 GB. Doska obsluhuje jeden slot AGP 4x 
v. 2.0 so zámkom (spoľahlivo zabraňuje povytiahnutiu 
grafickej karty zo slotu), päť slotov PCI (Master) v. 2.2 
a jeden slot CNR (Communication NetWork Riser). Na 
doske sa okrem tradičného radiča IDE nachádza radič 
RAID, ktorý môže pracovať v norme 0 alebo 1 . 



Tak môžeme pripojiť na dosku až osem zariadení. Je tu 
tiež integrovaný zvukový procesor (dva softvérové kaná- 
ly) a kodek AC97. Ostatné komponenty sú obvyklé - 
jeden radič FDD s podporou dvoch disketových 
mechaník, dva sériové porty, jeden paralelný port 
a zvyčajné hardvérové monitorovanie parametrov, konek- 
tory na pripojenie ventilátorov, jumper na vymazanie 
pamäte CMOS, konektory na pripojenie kariet podporu- 
júcich funkciu Wake Up on LAN, Modem Wake Up, 
konektory Modem In, AUX Line In a CD In. 

Typickou výbavou dosiek firmy MSI je sústava testo- 
vacích diód D-LED, a ani táto nie je výnimkou. Svietia 
v rôznych kombináciách podľa toho, v akom štádiu 
štartu sa počítač práve nachádza, a tak je možné 

pomerne ľahko určiť príčinu neštartujúceho, zaseknu- 
tého či inak štrajkujúceho počítača. Výhodné je aj to, 
že všetky tri dosky obsahujú integrovaný systémový 
reproduktor (buzzer), takže môžeme využiť ten 
a nemusíme pripájať externý. V prípade potreby je ho 
možné, samozrejme, vypnúť. Prirodzene, buzzer nám 
nezabezpečí žiadnu kvalitu zvuku, ide iba o systémovú 
kontrolu pípaním. 

Dosky MSI tradične dovoľujú široké experimentovanie 
s nastaveniami, čo bolo v tomto modeli vyriešené 
najlepšie spomedzi testovaných. Veľmi výhodné je, 
že umožňuje nastaviť frekvenciu zbernice a pamätí 


samostatne, v asynchrónnom režime. Ak nechceme 
experimentovať, môžeme zvoliť nastavenie podľa 
obvodu SPD. Ostatné parametre sú zvyčajné, ako je to 
bežné pri čipsetoch VIA (CAS Latency, Row Precharge 
Time, RAS Pulse Width, RAS to CAS Delay, Bank Inter- 
leave, Burst Lenght a podobne). 

Ani bezpečnosť nie je pre spoločnosť MSI neznámy 
pojem, a preto ako bonus k doske dostanete aj 
bezpečnostný kľúč SmartKey pri pojiteľný do USB portu. 
Pomocou neho môžete na úrovni Bios alebo Windows 
uzamknúť svoje PC. 


Dodávka a inštalácia 

Všetky tri dosky boli dodané v papierových škatuliach 
s tradičným príslušenstvom, ktoré zahŕňa FDD kábel, 
80-žilový kábel pre HDD kategórie UltraDMA-66-1 00 
MHz, návod a inštalačné CD. Okrem toho sa pri doske 
MSI vo výbave nachádzal expandér so štyrmi USB 
portami, D-Bracket (zásuvka s D-LED + 2 USB porty) 
a Smart Key s predlžovačkou, čo je oproti ostatným 
doskám asi najväčší rozdiel. 

Inštalácia prebehla jednoducho. Po vybalení a odstrá- 
není antistatického obalu sme si každú dosku rozložili 
na naše testovacie pracovisko. Ako pamäť sme použili 
v prípade dosky Chaintech 60AJ3T redakčnú SDRAM 
1 x 256 MB PCI 33, ktorá pri tejto frekvencii dovoľuje 
nastaviť CL (CAS Latency) =3. Žiaľ, pri žiadnej frekvencii 
oficiálne nepodporuje CL=2. Pri doskách ECS P4VXAD 
a MSI K7T266 Pro2 sme použili značkovú pamäť 
Kingmax DDR SDRAM 1 x 256 MB PC 2100, ktorá však 
tiež nepodporuje CL=2. Všetky pamäte sme nainštalo- 
vali vždy do prvého pamäťového slotu (DIMO). 

Kedže sme mali k dispozícii šesť procesorov a tri 
základné dosky, použili sme nasledujúce kombinácie: 
Doska ECS P4VXAD s procesorom Intel Pentium 4 
1,6 GHz, doska Chaintech 60AJ3T s procesormi 
Intel Celeron 1 GHz a 1,2 GHz, doska MSI K7T266 
Pro2 s procesormi AMD Athlon XP 1600+, Athlon 
1 GHz (266 MHz FSB) a Duron 1 GHz. 

Pri tak vysoko taktovaných procesoroch je veľmi 
dôležité správne chladenie, i vzhľadom na to, 
že napríklad procesor Intel Pentium 4 pri vyššej teplote 
automaticky znižuje svoju frekvenciu. Pre procesory AMD 
i pre Celeron 1 ,2 GHz sme použili turbínový chladič 
Titan Gold, pre procesor Intel Pentium 4 a pre Celeron 
1,0 GHz originálny chladič, pretože išlo o boxované typy. 

Ako grafickú kartu sme použili videoakcelerátor 
nVidia GeForce2 MX 400 s 32 MB RAM vo vyhotovení 
AGP 4x. Nainštalovali sme pevný disk Seagate Barracuda 
20 GB s 7200 otáčkami a podporou UltraDMA-100 MHz 
a ako mechaniku CD-ROM sme nainštalovali NEC. 

Kedže všetky tri dosky obsahovali minimálne 
integrovaný codec AC97, použili sme ho a nepridávali 
sme žiadnu externú zvukovú kartu. 

Ako monitor sme použili typ LCD StudioWorks 560LS 
od firmy LG s aktívnou matricou TFT. Jeho maximálne 
rozlíšenie je 1 024 x 768 x 75 Hz pri maximálnom počte 
262 144 farieb, čo zodpovedá palete VGA. 

Doska MSI K7T266 Pro2 dovoľuje zapojenie až 8 IDE 
diskov, pričom štyri sú zapojené tradičným spôsobom 
a môžu pracovať v režime UltraDMA-100 MHz. 

Ďalšie štyri sú zapojené na prídavný radič IDE Promise 
PCD 20265R a môžu tiež pracovať v režime 
UltraDMA-100 MHz. Pri testovaní sme ho však z dôvodu 
ľahšieho vzájomného porovnania nepoužili a vo všetkých 
doskách sme použili integrované radiče. Testovací disk 
sme pripojili vždy ako primárny na prvý kanál, 
mechaniku CD-ROM ako primárny na druhý kanál 
radiča. 

Po spojazdnení počítača sme nainštalovali operačný 
systém a testovacie programy. Poslednou fázou inštalá- 
cie bolo nainštalovanie doplnkových driverov pre čipsety 
VIA a Intel z inštalačného CD i z internetu, ako aj 
všetkých potrebných driverov. 

Z hľadiska konštrukcie dosky predstavujú solídne 
odvedenú prácu, montáž bola ľahká a žiadna súčiastka 
pri jednoduchom osadení neprekážala. 


Ako sme testovali 

Hardvér 

Pri obidvoch základných doskách sme z dôvodu 
vzájomného porovnania a bezproblémovej práce použili 
tzv. default nastavenie parametrov Setup systému BIOS, 
s drobnými zmenami. Pri nastavovaní pamätí sme použili 
hodnoty podľa obvodu SPD EEPROM (CL= 3), procesor 
sme nechali detekovať automaticky a napätia sme 
nezvyšovali. Pre videokartu sme nechali nastavený jeden 
čakací cyklus zbernice AGP pre operácie čítania i zápisu 
a povolili režim AGP 4x. Povolili sme aj režim onesko- 
reného zápisu s využitím bufferov s názvom Delay 
Transaction pre zbernicu PCI a pre videokartu sme 
nastavili režim AGP Fast Write. Žiaľ, Bios dosky Chaintech 
CT-30JA3T túto voľbu nemal, a tak sme tento režim 
nemohli použiť. Pre signály systémovej zbernice sme 
nastavili tzv. ostré signály, teda Spread Spectrum na 
Disable. Kedže ani jedna doska už neobsahovala 
zbernicu ISA, jej parametre sme nenastavovali. 

Softvér 

Ako operačný systém sme použili Windows 98 SE 
americkú verziu. Ovládače sme použili najnovšie z inter- 
netu, a pre radič IDE sme nastavili prenosový režim 
DMA. Pre prostredie DirectX sme použili najnovšiu verziu 
8.1 . Presnejšie - pre čipsety VIA sme vystačili so známou 
zostavou 4in1 verzia 4.36, pre čipset Intel 815EP sme 
použili drivery INFINST v. 3.20.1008, čo je upgrade 
inštalačných súborov INF a podpory pre USB i AGP od 
Intelu. Pre režim UltraDMA-100 radiča IDE sme použili 
Intel Accelerator, čo je napriek honosnému názvu 
a opisu iba driver na podporu zmieneného prenosového 
režimu. 

Ako testovací softvér sme použili osvedčený bench- 
mark WinBench 99 vi .1 od spoločnosti Ziff-Davis, SiSoft 
Sandra 2001 te od spoločnosti SiSoftware, kvalitný a 
jednoduchý WinTune vo verzii 1 .0.43 (wintune.win- 
mag.com), populárny 3DMark 2001 s vypnutou HW 
podporou a známy Quake 3 Aréna (s vypnutou pod- 
porou OpenGL). Testy sme vykonali trikrát a použili sme 
priemernú hodnotu. 

Ako posledný test sme vykonali kódovanie 
videosúboru DVD (1000 snímok) do formátu DIVX 
programom FlasK Encoding MPEG v. 0.594. Použili sme 
štandardné nastavenie a merali sme čas, za ktorý 
prebehne kompletné kódovanie. Pre všetky testy sme 
použili grafický režim 1024 x 768 x 32 bit x 75 Hz 

Softvér WinBench veľmi dobrým spôsobom otestuje 
všetky komponenty počítača, pričom okrem tradičných 
benchmarkových testov používa aj množinu aplikácií 
upravených do testovateľnej podoby. Takto získané 
výsledky sú veľmi podobné praktickej práci s počítačom. 
SiSoft Sandra je softvér, ktorý sa teší veľkej obľube 
napriek tomu, že existujú pochybnosti o jeho nestran- 
nom a nezaujatom testovaní. Jeho benchmarky však 
majú dobrú vypovedaciu schopnosť a obsahuje množ- 
stvo modulov na veľmi podrobné otestovanie všetkých 
komponentov počítača. Je to asi jediný softvér na testo- 
vanie výkonu pamätí, ktorý sa dá v praxi použiť. Použili 
sme ho na otestovanie ich výkonu i výkonu procesora. 

Do úvahy sme brali výsledné hodnoty, napríklad 
v programe WinBench to bol systém WinMark, v pro- 
grame SiSoft Sandra interné body, v hre Quake 3 počet 
FPS a podobne. Pri kódovaní videa kratší čas znamenal 
lepší výsledok, pri ostatných programoch to bolo práve 
naopak (väčšie hodnoty znamenali aj lepšie výsledky). 

test 


WinBench 99 (WinMark) 


Doska 

ECS P4VXAD 

Chaintech CT-60AJ3T 


MSI K7T266 Pro2 


Procesor 

Intel Pentium 4 1,6 GHz 

Intel Celeron 1 GHz 

Intel Celeron 1,2 GHz 

AMD Athlon XP 1600+ 

AMD Athlon 1 GHz (266 FSB) 

AMD Duron 1 GHz 

CPU Mark 

(93,5) 

65,5 

96,9 

126 

94,5 

80,2 

FPU Mark 

(5515) 

5285 

6565 

7600 

5430 

5420 

Business Disk 

WinMark 

8205 

5800 

6060 

9465 

8630 

8535 

High End Disk 
WinMark 

21850 

19250 

21000 

23750 

21850 

21200 

Business Graphics 
WinMark 

350 

356 

472 

579 

461 

439 

High End Graphics 
WinMark 

1035 

1035 

1340 

1950 

1420 

1390 


WinTune 1.0.43 


Doska 

ECS P4VXAD 

Chaintech CT-60AJ3T 


MSI K7T266 Pro2 


Procesor 

Intel Pentium 4 1,6 GHz 

Intel Celeron 1 GHz 

Intel Celeron 1,2 GHz 

AMD Athlon XP 1600+ 

AMD Athlon 1 GHz (266 FSB) 

AMD Duron 1 GHz 

CPU Integer 

(2928,5 MIPS) 

2950,3 MIPS 

3615,9 MIPS 

4266,4 MIPS 

3045,9 MIPS 

3041,2 MIPS 

CPU Floating Point 

(893,8 MFLOPS) 

1152,6 MFLOPS 

1375,8 MFLOPS 

1755,5 MFLOPS 

1241,8 MFLOPS 

1257,7 MFLOPS 

Video(2D) 

171,8 MPixels/s 

107,8 MPixels/s 

117,6 MPixels/s 

189,9 MPixels/s 

170,1 MPixels/s 

173,3 MPixels/s 

Direct3D 

135,2 MPixels/s 

139,6 MPixels/s 

135,4 MPixels/s 

142,2 MPixels/s 

141,3 MPixels/s 

141,5 MPixels/s 

OpenGL 

21,7 MPixels/s 

21,7 MPixels/s 

21,7 MPixels/s 

21,7 MPixels/s 

21,6 MPixels/s 

21,7 MPixels/s 

Memory 

3349,8 MB/s 

1920,0 MB/s 

2568,0 MB/s 

2094,6 MB/s 

2663,4 MB/s 

2362,5 MB/s 

Cached Disk 

155,7 MB/s 

135,2 MB/s 

200,1 MB/s 

160,2 MB/s 

123,8 MB/s 

134,1 MB/s 

Uncached Disk 

5,98 MB/s 

10,2 MB/s 

12,4 MB/s 

6,3 MB/s 

6,1 MB/s 

6,0 MB/s 


SiSoft Sandra 2001 te 


Doska 

ECS P4VXAD 

Chaintech CT-60AJ3T 


MSI K7T266 Pro2 


Procesor 

Intel Pentium 4 1,6 GHz 

Intel Celeron 1 GHz 

Intel Celeron 1,2 GHz 

AMD Athlon XP 1600+ 

AMD Athlon 1 GHz (266 FSB) 

AMD Duron 1 GHz 

CPU Dhrystone (MIPS) 

3018 

2708 

3371 

3915 

2740 

2780 

FPU Whetstone 

(MFLOPS) / SSE2 

948/1974 

1342 

1608 

1933 

1361 

1372 

Multimedia Integer 
MMX (it/s) 

6288 

5433 

6532 

7757 

5437 

5526 

Multimedia Integer 

FPU SSE2 (it/s) 

7775 

6646 

8109 

8920 

6775 

6355 

Memory CPU (MB/s) 

842 

289 

305 

690 

585 

584 

Memory FPU (MB/s) 

874 

312 

312 

763 

762 

661 


Quake 3 (maximálna kvalita) 


Doska 

ECS P4VXAD 

Chaintech CT-60AJ3T 

MSI K7T266 Pro2 

Procesor 

Intel Pentium 4 1,6 GHz 

Intel Celeron 1 GHz 

Intel Celeron 1,2 GHz 

AMD Athlon XP 1600+ 

AMD Athlon 1 GHz (266 FSB) 

AMD Duron 1 GHz 

FPS 

24,6 

24,6 

24,6 

24,7 

24,7 

24,3 


3Dmark 2001 


Doska 

ECS P4VXAD 

Chaintech CT-60AJ3T 

MSI K7T266 Pro2 

Procesor 

Intel Pentium 4 1,6 GHz 

Intel Celeron 1 GHz 

Intel Celeron 1,2 GHz 

AMD Athlon XP 1600+ 

AMD Athlon 1 GHz (266 FSB) 

AMD Duron 1 GHz 

Body 

2075 

1438 

1763 

2380 

2104 

1944 


FlasK Encoder MPEG (v. 0.594, štandardné nastavenie) 


Doska 

ECS P4VXAD 

Chaintech CT-60AJ3T 

MSI K7T266 Pro2 

Procesor 

Intel Pentium 4 1,6 GHz 

Intel Celeron 1 GHz 

Intel Celeron 1,2 GHz 

AMD Athlon XP 1600+ 

AMD Athlon 1 GHz (266 FSB) 

AMD Duron 1 GHz 

Čas (MMX) 

2‘ 37" 

3' 36 

3' 00" 

2' 04" 

2' 54" 

2' 50" 


Vyhodnotenie a záver 

Dobojované! A ako dopadli naše testy pod Windows 
98 SE? Jednoznačné víťazstvo patrí favoritovi - doske 
MSI K7T266 Pro2 a procesoru AMD Athlon XP 
1600+. Tento jednoznačný víťaz, hoci pracuje na nižšej 
reálnej frekvencii (cca 1,37 GHz) ako konkurent Intel 
Pentium 4, predstavuje skutočne kvalitatívnu špičku. 

Jeho silnou stránkou je jeho výkonnosť aj pri práci so 
16-bitovým kódom. Je známe, že Intel svoje procesory 
optimalizuje na 32-bitový kód, pričom výkony proce- 
sorov Pentium 3 a Pentium 4 sú pri práci so 16-bitovým 
kódom nižšie. Preto sú tieto procesory vhodné pre čisto 
32-bitový operačný systém a softvérové vybavenie 
(napr. Windows XP), kde by istotne preukázali vyšší 
výkon oproti Windows 98SE. 

Naproti tomu sú procesory AMD vhodné na prácu 
so 16-bitovým i 32-bitovým kódom. Sila procesora AMD 
Athlon XP 1600+ sa prejavila nielen pri syntetických 
testoch, no aj v reálnom zaťažení pri kódovaní videa. 
Firma AMD šikovne využila reklamnú kampaň spoločnos- 


ti Microsoft a prihriala si svoju polievočku. Nový proce- 
sor AMD Athlon XP 1600+ (Extra Performance) 
predstavuje zlepšený typ, vyrobený tzv. organickou 
technológiou, ktorá mu zabezpečila lepšie taktovanie 
a produkovanie menšieho množstva tepla. Označený je 
tzv. PR Ratingom, ktorý predstavuje približnú výkonnost- 
nú rovnosť s procesormi Intel - podľa nezávislých testov. 
Do procesora bola integrovaná tepelná dióda, ktorá 
presnejšie meria jeho stav, bola pridaná podpora inštruk- 
cií SSE (3DNow! Professional) a zlepšený hardvér. 

Na výborný výkon mala nemalý vplyv aj použitá základná 
doska, ktorej čipset VIA Apollo KT266A spolu s pamäťa- 
mi DDR SDRAM predstavuje prakticky to najlepšie od 
výrobcu VIA. 

Procesor Intel Pentium 4 v tomto a ani v ostatných 
testoch nevedel zabodovať. Pri programe WinBench 
i WinTune ho poľahky predbehol dokonca Intel Celeron. 
Procesor Intel Pentium 4 je postavený na mikroarchitek- 
túre NetBurst s technológiami Hyper Pipelined, Rapid 
Execution Engine, Execution Trace Cache a 400 MHz 


zbernica, ktorá síce pracuje na frekvencii 100 MHz, 
ale prenáša údaje štyrikrát za cyklus, čím sa dosiahne 
celková priepustnosť 3,2 GB/s. Zdá sa, že jediná platfor- 
ma, na ktorej vynikne jeho výkon, je práca s grafikou. 

Pod takéto výsledky sa pravdepodobne podpísala aj 
použitá čipová súprava a základná doska. Je to na 
škodu, pretože samotné pamäte DDR SDRAM pri teste 
SiSoft Sandra ukázali pri tejto doske dobrý výkon, 
dokonca lepší, než pri doske MSI K7T266 Pro2 a samot- 
ný procesor do príchodu procesorov AMD Athlon XP 
prakticky nemal konkurenciu. 

Doska ECS P4VXAD predstavuje cenovo zaujímavú 
alternatívu pre procesor Intel Pentium 4, ktorá nie je 
z dielne spoločnosti Intel. 

Procesory Intel Celeron predstavujú výkonnostne 
zaujímavú alternatívu, určenú pre nenáročný trh. Z tohto 
hľadiska bol lepší procesor Intel Celeron 1,2 GHz, 
ktorý je postavený na jadre Tualatin a je vyrábaný 
0,1 3-mikrónovou technológiou, má zväčšenú pamäť L2 
Cache na 256 KB a je vybavený funkciou Data Prefetch, 

test 


ktorá zrýchľuje niektoré operácie. Pre lepší prestup 
tepla do chladiča bol vybavený medenou doštičkou 
(puzdro FC-PGA2). 

Aj jeho slabší súrodenec, procesor Intel Celeron 
1 GHz, podal v testoch pomerne dobrý výkon, i keď bol 
prakticky najslabší, okrem syntetického testu procesora 
WinBech (CPU a FPU Mark), keď predbehol dokonca 
Intel Pentium 4. Pripomíname, že obidva procesory 
Celeron pracujú s pamäťami SDRAM a s frekvenciou 
zbernice 100 MHz, čo na dnešnú dobu nie je veľa. 

Medzi procesormi AMD Athlon 1 GHz a AMD 
Duron 1 GHz prebehol tesný súboj, z ktorého napokon 
predsa len vyšiel víťazne AMD Athlon. V niektorých čias- 
točných testoch sa však karta obrátila v prospech proce- 
sora AMD Duron. Tento procesor s novým jadrom už 
má integrovanú hardvérovú funkciu Data Prefetch 
a podporuje inštrukcie SSE. Podrobnejšia analýza výsled- 
kov ukázala, že procesor AMD Athlon dosahuje víťazstvo 
najmä pri syntetických testoch procesora, čo svedčí 
o tom, že je konštrukčne predsa len lepší. 

Testovanie obľúbenou hrou Quake3 neprinieslo 
očakávané jasné výsledky. Na účely testovania sme 
zablokovali hardvérovú integráciu a podporu do prostre- 
dia OpenGL, a tak sme program donútili využívať 


softvérovú emuláciu 3D vlastností. Ukazuje sa však, 
že hranice tohto softvéru nie sú vo frekvencii a type 
procesora, ale skôr v použitej grafickej karte či v zbernici 
AGP. Z tohto hľadiska mali oveľa vyššiu vypovedaciu 
schopnosť testy so softvérom 3DMark 2001. 

Z hľadiska základných dosiek je, ako sme už uviedli, 
jasným favoritom MSI K7T266 Pro2. Už v základnej 
výbave získa používateľ integrovaný radič RAID, možnosť 
dobrej diagnostiky systémom svietiacich diód D-LED, 
integrovanú zvukovú kartu, široké možnosti pretaktova- 
nia, podporu DDR pamätí, šesť portov USB a ďalšie. 

Doska Chaintech CT-60AJ3T s čipsetom Intel 815EP 
predstavuje zaujímavú alternatívu k favoritovi od 
spoločnosti MSI. Čipsety z rodiny Intel 815 predstavujú 
menej náročné riešenie, ktoré je zamerané na pokrytie 
komplexnej potreby používateľa (napríklad Intel 81 5E 
obsahuje integrovanú grafickú kartu), podpora pamätí 
SDRAM je však v súčasnosti na ústupe. Testovaná doska 
pracovala až na malé výkyvy v stabilite pomerne spoľahli- 
vo, nevedela však správne identifikovať procesor Intel 
Celeron 1,2 GHz, ktorému chybne zobrazila frekvenciu 
ako 3,5 x 100 MHz, no na samotné testovanie to podľa 
všetkého nemalo vplyv. Nová verzia Biosu by to mala 


napraviť, no ostáva otvorený problém s kompatibilitou 
čipsetu Intel 815EP s týmto procesorom (pätica 
FC-PGA2). Väčším problémom je však to, že Bios nemá 
možnosť volby AGP Fast Write. 

Čo dodať na záver? Testy aj napriek niektorým výsled- 
kom poskytujú dobrú orientáciu čo sa týka výkonu pro- 
cesorov a tým aj platforiem pod operačným systémom 
Windows 98 SE, ktorý obsahuje 16- i 32-bitový kód 
a patrí medzi najviac rozšírené systémy. Najlepší pomer 
cena/výkon pre bežného a mierne náročného použí- 
vateľa poskytujú procesory AMD či už Duron alebo 
klasický Athlon, v tesnom závese za nimi je nový Celeron 
1,2 GHz. Pre náročných je jednoznačnou volbou Athlon 
XP, použitie Pentia 4 na prácu so starším a nie plne 
32-bitovým softvérom neodporúčame. Pre objektivitu 
musíme dodať, že niektoré testovacie programy sú už 
staršieho dáta, čo sa prejavilo najmä pri procesore Intel 
Pentium 4, na druhej strane to však vypovedá o jeho 
výkone pri použití starších aplikácií. 

(Pozn. redakcie - k testovaniu základných dosiek na- 
jmä pre procesory od Intelu sa podrobnejšie vrátime na 
stránkach PC Space na jar.) 

Stanislav J. Manca 


Výrobca 

AMD 

AMD 

AMD 

Intel 

Intel 

Model 

Athlon 

Athlon XP 1600 + 

Duron 

Celeron 

Celeron 

Frekvencia procesora 

1 GHz 

1,37 GHz 

1 GHz 

1 GHz 

1,2 GHz 

Frekvencia FSB (MHz) 

266 

266 

200 

100 

100 

Pamäťová platforma 

DDR/ SDR 

DDR/ SDR 

DDR/ SDR 

SDR 

SDR 

Pätica 

Socket A 

Socket A 

Socket A 

FCPGA 

FCPGA 

L1 / L2 cache (KB) 

128/256 

128/256 

128/64 

32/128 

32 / 256 

Cena bez DPH 
(podľa predajcu) 

4389 Sk 

6886 Sk 

3597 Sk 

3839 Sk 

5451 Sk 

Záruka 

1 rok 

1 rok 

1 rok 

1 rok 

1 rok 


Asbis SK, s. r. o. 

Agem, s. r. o. 

Agem, s. r. o. 

Asbis SK, s. r. o. 

Asbis SK, s. r. o. 

Zapožičal 

www.asbis.sk 

www.agem sk 

www.agem sk 

www.asbis.sk 

www.asbis.sk 


teľ: 02/44 87 15 89 

teľ: 02/63 81 00 49 

teľ: 02/63 81 00 49 

teľ: 02/44 87 15 89 

teľ: 02/44 87 15 89 


Výrobca 

Intel 

Chaintech 

ECS 

MSI 

Model 

Pentium 4 

60JA3T 

P4VXAD 

K7T266 Pro2 

Frekvencia procesora 

1,6 GHz 

— 

— 

— 

Frekvencia FSB (MHz) 

400 

max. 133 

max. 266 

max. 266 

Pamäťová platforma 

DDR/ RDR/ SDR 

SDR 

DDR 

DDR 

Pätica 

PGA 478 

FCPGA 

PGA 478 

Socket A (Socket462) 

Ľ1 / L2 cache (KB) 

8/256 

— 

— 

— 

Cena bez DPH 
(podľa predajcu) 

9668 Sk 

4211 Sk 

4686 Sk 

6116 Sk 

Záruka 

1 rok 

2 roky 

1 rok 

3 roky 


Asbis SK, s. r. o. 

Asbis SK, s. r. o. 

Agem, s. r. o. 

Emsonic 

Zapožičal 

www.asbis.sk 

www.asbis.sk 

www.agem sk 

www.emsonic.sk 


teľ: 02/44 87 15 89 

teľ: 02/44 87 15 89 

teľ: 02/63 81 00 49 

teľ: 02/49 23 47 00 


Software 


Windows XP pod lupou 


Dátum 25. október 2001 sa pravdepodobne 
významne zapíše do počítačovej histórie. Uvedenie 
nového operačného systému na trh totiž nie je 
udalosťou každodennou. Operačné systémy typu 
Windows sú na trh uvádzané pomerne často, ale nie 
vždy ide o také významné technologické a dizajnové 
zmeny. Podobná dizajnová revolúcia sa naposledy udiala 
pri nástupe operačného systému Windows 95. Ozaj, 
pamätáte sa ešte na jeho predchodcu Windows 3.11? 
Zmeny pri nástupe operačných systémov Windows 
2000, Windows 98 a Millennium neboli až také výrazné, 
aj keď na druhej strane nemôžeme súhlasiť ani 
s názorom, že vtedy išlo len o nájdenie toho správneho 
odtieňa modrej farby pre pracovnú plochu. Nepochybne 
s nástupom každej novej verzie sa odstránili niektoré 
nedostatky a chyby predošlých verzií (podľa Murphyho 
zákona sa pritom vyrobili nové) a vždy dochádzalo 
aj k zlepšeniu grafického prostredia a zjednodušeniu 
ovládania. 

Grafické prostredie a ovládanie 

Čo sa týka grafického návrhu pracovnej plochy a 
ostatných grafických obrazoviek, môžeme už po letmom 
zoznámení konštatovať, že nový operačný systém 
priniesol v tejto oblasti zmeny k lepšiemu. Technologicky 
orientované grafické návrhy obrazoviek a dialógových 
okien vystriedali nové, efektne zaoblené, používateľsky 
orientované návrhy v „živých", elegantných farebných 
kombináciách. Podstatne sa zjednodušilo aj ovládanie 
jednotlivých funkcií a služieb operačného systému. Zdalo 
by sa, že používateľa zvyknutého na staršie verzie ope- 
račného systému Windows nemôže nič prekvapiť. 
Tlačidlo ŠTART je predsa na svojom mieste, zatlačíme ho 
a zrazu vidíme, že hlavné menu operačného systému je 
akési iné, než na čo sme boli dosiaľ zvyknutí. 



Menu, ktoré sa rozvinie nad tlačidlom ŠTART, je 
rozdelené na dve polovice. Ľavá polovica obsahuje 
programy a dokumenty, s ktorými najčastejšie pracu- 
jeme. Pravá polovica hlavného menu obsahuje záložky 
dokumentov a položky pre nastavenie operačného 
systému, vyhľadávanie a spúšťanie programov. V novom 
operačnom systéme je markantná snaha, aby hlavné 
menu a pracovná plocha obsahovala len najpoužívanej- 
šie ikony a zložky súborov. Používateľ osobného počítača 
je len človek, spravidla zvedavý, ktorý všeličo skúša, 
inštaluje rôzne programy, hry, napríklad z CD pribale- 
ných k časopisom a podobne. Potomkovia a ostatní 
rodinní príslušníci, s ktorými PC zdieľame, sa v týchto 
aktivitách väčšinou tiež nedajú zahanbiť, takže pracovné 
plochy a menu Windows sa plnia nepoužívanými, a teda 
zbytočnými položkami a ikonami. Sami sa ich odstrániť 
neodvážime, veď čo ak sa budú ešte niekedy na niečo 
hodiť. Všetci poznáme Murphyho zákon o tom, že roky 
nepoužívaná vec sa spravidla stane nepostrádateľnou 
hneď na druhý deň po tom, ako sme ju vyhodili. 
Operačný systém Windows XP sa aj do tejto veci snaží 
vnášať poriadok. Určitá snaha tu bola už aj vo verziách 
Windows 2000 a Millennium, kde sa systém snažil 
skrývať menej často používané položky menu. Windows 
XP je v tejto záležitosti podstatne zdokonalený. Ihneď 
po inštalácii nás zarazí, že pracovná plocha je takmer 
prázdna, obsahuje len ikonu smetného koša. 

Po nainštalovaní je teda nový operačný systém pomerne 


neosobný. Samozrejme, všetko si môžeme prispôsobiť 
(ikony, motívy pracovnej plochy...), ale aj keď nebudeme 
do vzhľadu Windows XP nijako zasahovať, bude sa 
postupne personalizovať. Nad tlačidlom ŠTART sa 
objavia ikony, ktoré najčastejšie používame, postupne 
sa nám prispôsobuje systém menu a podobne. 

Ku komfortu viacerých používateľov určite prispeje 
systém individuálnych profilov jednotlivých používateľov 
a rýchle prepínanie medzi viacerými používateľmi. Táto 
funkcia si, samozrejme, vyžaduje viac operačnej pamäti, 
minimálne 256 MB, hlavne ak majú jednotliví použí- 
vatelia otvorených viac aplikácií. Otecko si teda pokojne 
môže od rozrobeného projektu odskočiť k futbalu alebo 
politickej besede v televízii, zatiaľ čo sa počítača dočasne 
zmocnia potomkovia zo svojimi hrami. Po futbale, ak 
mu to potomkovia dovolia a nemusí práve umývať riad, 
môže jednoduchým prepnutím používateľského profilu 
vo svojej práci nerušene pokračovať. 

Technologické novinky 

Nový operačný systém neprináša len zmeny grafického 
prostredia. Najvýznamnejšie novinky sú spravidla ukryté 
v jeho vnútri. Začneme trochu nelogicky vymenovaním 
toho, čo už vo Windows XP už (našťastie) obsiahnuté 
nie je. Nie je tu totiž zahrnutý 1 6-bitový kód operačného 
systému MS DOS, ani 1 6-bitové kódy, prípadne časti 
kódov operačných systémov Windows 3.1 1 a Windows 
95. Tieto kódy sa zachovávali kvôli kompatibilite starších 
aplikácií vyvinutých pre MS DOS a Win 3.1 1 a značnou 
mierou sa podieľali na nestabilite novších verzií Windows 
vetvy Win 98 a Millennium. Môžeme namietať, že už 
Millennia neobsahovali dosovský kód. Nie je to pravda, 
obsahovali, len sa navonok tvárili, že neobsahujú. 
Chýbajúce konfiguračné súbory autoexec.bat, config.sys 
a systémové súbory io.sys a msdos.sys totiž ešte 
nesvedčia o neprítomnosti celého jadra kódu operačné- 
ho systému MS DOS. Bohužiaľ, ani nové XP neobsahuje 
podporu technológie Bluetooth pre výmenu údajov 
medzi mobilnými zariadeniami (možno v niektorom 
servispacku). K novým technológiám pridaným do verzie 
XP patrí napríklad ClearType pre kvalitné zobrazovanie 
fontov na LCD displeji, technológia 802.1 1 b pre wireless 
network, šifrovanie diskov a podobne. Hlavne vo verzii 
Server sa určite začne masívne využívať aj nová serverová 
technológia .NET. 

Inštalácia operačného systému 

Počas inštalácie operačného systému na dvoch testo- 
vacích počítačoch boli rozpoznané všetky zariadenia 
a periférie testovacieho PC vrátane inštalácie správnych 
ovládačov. Jedinú výnimku (že by potvrdzujúcu 
pravidlo?) tvorila televízna karta ATI TV Tuner, ktorá 
síce rozpoznaná bola, ale softvér k nej bolo potrebné 
stiahnuť z webu. Nepotrebnými sa stali inštalačné CD 
ku grafickej karte (Matrox G450, GeForce 400 MX), 
k zvukovej karte (Sound Blaster Live), skeneru 
(Acer S2W), a fakticky aj inštalačné CD k napaľovačke 
(Teac). Príjemným prekvapením bola natívna podpora 
USB skenera a hlavne CD-RW mechaniky. Napaľovanie 
súborov na príslušné médiá je aj napriek trochu 
obmedzeným možnostiam vyriešené intuitívne. Stačí 
umiestniť predmetné súbory a adresáre do virtuálneho 
adresára pre napaľovanie priradeného napaľovačke a 



začať proces napaľovania. Kópiu CD s implementovanou 
ochranou proti kopírovaniu, samozrejme, takto nevy- 
robíte. Mierne klamlivá je informácia o prehrávaní 
filmových DVD. Windows Média Player prehráva filmy na 
DVD až po doinštalovaní dekodéra z webu alebo 
v našom prípade z inštalačného CD grafickej karty 
Matrox G450. Po nainštalovaní operačného systému 
Windows XP ho treba ešte aktivovať, či už telefonicky 
alebo prostredníctvom internetu, inak sa nám operačný 
systém po tridsiatich dňoch porúča do „večných lovíšť". 

O aktivácii produktov rady XP sme už v PC Space písali, 
túto „službu-neslužbu" sme aj pomerne dôkladne 
otestovali, takže sa k nej nebudeme znovu vracať. 

Funkcie a služby operačného systému. 

Postupnými inováciami operačného systému Win- 
dows, potrebujeme ku každodennej práci s počítačom 
čoraz menej ovládačov, programov a utilít od tretích 
firiem. Operačný systém Windows XP v sebe zahŕňa 
nielen prostriedky na údržbu diskov, správu pamäti 
cache, ale aj ďalšie programy a utility, napríklad pre 
browsovanie internetom (Internet Explorer 6), prehrá- 
vanie multimediálnych súborov (Windows Média Player), 
nástroj pre záznam a strih domáceho digitálneho videa 
(Windows Movie maker), nástoj pre napaľovanie 
súborov a adresárov na médiá CD-R a CD-RW 
a podobne. Je len logické, že ostatné firmy (na rozdiel 
od spokojných používateľov operačného systému) týmto 
trendom asi nie sú príliš nadšené, z čoho pramení 
aj množstvo súdnych sporov vedených proti firme 
Microsoft. Firmu AOL určite nepoteší Windows Messen- 
ger, firmu RealNetworks ako dodávateľa RealPlayeru 
určite nenadchne Windows Média Player, firma Syman- 
tec ako dodávateľ populárnych „Nortonových utilít" si už 
možno časom čiastočne zvykla na utility Windows na 
údržbu diskov, podobne ako firma Netscape si už 
pravdepodobne čiastočne zvykla na Internet Explorer. 

A to sme nevymenovali firmy dodávajúce softvér pre 
napaľovanie CD, editovanie a strih videa, softvér pre 
digitálnu fotografiu, skenery a podobne. Taktiež progra- 
mu pcAnywhere na prístup ku vzdialenému počítaču 
pravdepodobne s nástupom Windows XP, ktoré vo verzii 
Professional majú už túto službu implementovanú 
nesvitá na krajšiu budúcnosť. Advokátom, hlavne v USA, 
v najbližšom období nedostatok zaujímavej práce určite 
nehrozí. Firma Microsoft pochopiteľne nezabúda ani na 
známe pravidlo, že utrácanie peňazí je významným 
rozvojovým faktorom ekonomiky, a tak do Windows XP 
sú zakomponované aj také „milé" zákernosti, ako 
objednávanie a nakupovanie obrázkov, on-line objedná- 
vanie tlače fotografií, nákup hudobných súborov a 
podobne, zriadenia konta .NET Passport (nastavte si 
Outlook Express ako poštový klient a uvidíte, o čom je 
reč) a podobne. Určite nie je náhoda, že tieto objedná- 
vacie a nákupné služby vo väčšine prípadov oslovujú 
„Billovi" blízke firmy, ako napríklad MSN. 

Pod pojmom služby operačného systému budeme 
rozumieť nielen utility, s ktorými používateľ priamo 
pracuje, ale aj systémové služby, ktoré využívajú ostatné 
aplikácie. Ako príklad môžeme uviesť otváranie súboru. 
Dialóg pre otváranie súborov je rovnaký v prieskumníku, 
vo Worde, ale hoc aj v aplikácii Paintbrush. Veľmi 
príjemné je, že ikony adresárov nám ukazujú, aké 
dokumenty a obrázky tieto adresáre obsahujú. Ak pone- 
cháme kurzor myši na ikone adresára trochu dlhšie, 
zobrazí sa nám v tooltipe stručný prehľad, aké súbory 
tento adresár obsahuje. 

Verzie 

Nový operačný systém Windows XP je zatiaľ 
k dispozícii v dvoch verziách: 

• Windows XP Home Edition 

• Windows XP Professional Edition 

Ak by sme mali uviesť na správnu mieru špekulácie 
o tom, či je Windows XP nástupcom vetvy Windows 98, 
Windows Millennium alebo vetvy Windows NT, Win- 
dows 2000, mohli by sme zodpovedne vyhlásiť, že 
áno, Windows XP je nástupcom obidvoch vetiev. 
Zjednodušene by sme mohli povedať, že Windows XP 
Home Edition je marketingovým nástupcom operač- 
ných systémov Windows 98 a Millennium. Takéto jedno- 
duché počty však už nemôžeme použiť pre Windows 
XP Professional Edition. Táto verzia je marketingovým 
nástupcom operačného systému Windows 2000 Profes- 
sional. Celkom logicky sa však objaví otázka, aký operač- 
ný systém bude nástupcom systému Windows 2000 
Server. Predplatitelia služby MSDN (Microsoft Developer 
NetWork) to už vedia, pretože v novembrovom balíku 
dostali CD s názvom Windows XP Server „codename 
Whistler" s Beta 2 verziou nového operačného systé- 
mu, ktorý nahradí Windows 2000 Server. Ak by sme 
mali stručne opísať rozdiel medzi Home Ediťion a Pro- 
fessional Edition, tak z verzie Home Edition boli 
vypustené niektoré náročnejšie, hlavne sieťové funkcie 
a bolo použité „robustnejšie" nastavenie niektorých 
parametrov tak, aby vyhovovalo aj požiadavkám menej 
skúsených používateľov. Najvýznamnejšie rozdiely 
medzi obidvoma verziami charakterizuje tabuľka. 

Jazykové verzie. 

Zjednodušene by sa dalo povedať: budú aj nebudú. 
Takže nedočkáme sa slovenských Windows XP, ale ani 
českých, nemeckých či francúzskych verzií. Slovenská 
verzia systému Windows XP Professional bude k dis- 
pozícii len vo forme balíka MUI (Multilingual User Inter- 
face - viacjazyčné používateľské rozhranie). Inštaláciou 
balíka MUI na systém Windows XP v anglickom jazyku 
získate používateľské rozhranie v slovenskom jazyku. 
Podľa informácií z www.microsoft.sk verzia 
Windows XP Home vôbec nebude k dispozícii v sloven- 
skom jazyku. Viac informácií o jazykových používateľ- 
ských rozhraniach nájdete na adrese 
http://www.microsoft.com/globaldev/FAQs/ 
Multilang.asp. Konkrétne označenie českých a sloven- 
ských MUI je 0405 Czech CS.MUI a 041b Slovák 
SK.MUI. V decembrovej zásielke MSDN sa už objavili 
dve CD s viacerými MUI, bohužiaľ, české ani slovenské 
medzi nimi nebolo. 

Predávať sa teda bude len anglické inštalačné CD 
s jednotným binárnym kódom. Lokalizácia sa dotkne len 
menu, používateľského rozhrania služieb, pomocníka 
a podobne. Zdalo by sa, že takto to bude stabilnejšie a 
nebude pri lokalizácii čo pokaziť. Trochu to pripomína 
ten vtip, ako sa postarší dedinčan díva na plagát 
s nápisom „Už zajtra tu bude cirkus..." a mrmle si: 

„...a doteraz tu bolo čo?". Vývojári aplikácií pre Win- 
dows vedia o lokalizácii svoje. Binárny kód zostáva 


a menia sa len „resources", kde sú uložené texty 
reťazcov. 

Praktické skúsenosti 

Na Windows XP som prešiel z operačného systému 
Windows 2000 Professional, ktorý som predtým použí- 
val približne rok. Po štyroch mesiacoch skúseností 
s používaním najskôr beta verzie (RC2) a neskôr, keď 
bola k dispozícii, aj finálnej verzie Windows XP Profes- 
sional musím potvrdiť 1 00-percentnú stabilitu tohto 
operačného systému. To znamená, že sa mi nikdy 
„na vlastné oči" nepodarilo uvidieť známu „modrú 
obrazovku", ktorú poznáme z predchádzajúcich verzií 
Windows, takže vôbec neviem, ako táto obrazovka vo 
verzii XP vyzerá a či je ešte stále modrá. Vo verzii 
Windows 2000 som ju za rok intenzívneho používania 
videl len raz, keď sa mi „za jazdy" podarilo neúmysel- 
ným potiahnutím za kábel vysunúť z PCI slotu televíznu 
kartu. Ak má problémy niektorá aplikácia, operačný 
systém ju korektne ukončí a ponúkne používateľovi 
možnosť odoslať informáciu o aktuálnom probléme na 
server Microsoftu. Takto firma zozbiera od používateľov 
informácie o prípadných problémoch, aby ich mohla 
zahrnúť do servisných balíčkov. 



V beta verzii Windows XP som narazil na jediný vážny 
problém, kedy nebolo možné nainštalovať databázový 
Microsoft SQL Server 2000 (CD s trial verziou MS SQL 
Serveru 2000 bolo priložené v augustovom čísle 
PC SPACE). Po konzultáciách so špecialistami od 
Microsoftu sa mi tento problém jednoduchou úpravou 
v databáze registra podarilo prekonať. Beta verzie pro- 
gramov sa pochopiteľne posudzujú benevolentnejšie, ale 
aj tak je zaujímavé, že to bol práve produkt Microsoftu, 
ktorý mal pod novým operačným systémom rovnakej 
firmy problémy. Navyše nešlo o nejakú nepodstatnú 
utilitku, produkt Microsoft SQL Server 2000 sa prepraco- 
val do tzv. „miliardového klubu" (to znamená, že zarobil 
firme MS miliardu USD). Konkurenčný produkt, databá- 
zový server Oracle 9i som nainštaloval a aj testoval pod 
beta verziou Win XP úplne bez problémov. Vo finálnej 
verzii Win XP sa už problém s inštaláciou SQL Servera 
2000 nevyskytol, takže je vlastne všetko v poriadku. 

Prvé dojmy aj praktické skúsenosti z niekoľkome- 
sačného používania Windows XP sú jednoznačne 
priaznivé, a tento operačný systém bude zrejme 
rozhodujúcim spôsobom ovplyvňovať trendy v IT tech- 
nológiách, IT priemysle a IT obchode. 

Luboslav Lacko 

Poskytol: Microsoft Slovensko 


Funkcia 

Windows XP 
Home Edition 

Windows XP 
Professional 

Vzdialená pracovná plocha. Prístup k osobnému počítaču 
používateľa zo vzdialeného počítača. 

N 

A 

Súbory a priečinky v režime off-line. Prístup k súborom a priečinkom na 
zdieľanom sieťovom prostriedku pri odpojení od servera. 

N 

A 

Škálovateľná podpora pre procesory. Možnosť obojsmernej 

podpory pre viacero procesorov. 

N 

A 

Systém šifrovania súborov. Ochrana citlivých údajov na 

NTFS diskoch. 

N 

A 

Riadenie prístupu. Možnosť obmedzenia prístupu k vybratým súborom, 
aplikáciám a iným prostriedkom. 

N 

A 

Centralizovaná správa. Pripojenie systému Windows XP Professional 
k doméne Windows Server umožňuje využiť nástroje pre správu a zabezpečenie. 

N 

A 

Skupinová politika. Zjednodušenie správy skupín používateľov 
alebo počítačov. 

N 

A 

Inštalácia a údržba softvéru. Automatické inštalovanie, konfigurovanie, 
opravy a odstraňovanie softvérových aplikácií. 

N 

A 

Profily používateľov viacerých počítačov. Prístup používateľa k jeho 
dokumentom a nastaveniam bez ohľadu na počítač, na ktorom sa prihlási. 

N 

A 

Remote Installation Service (RIS). Podpora pre vzdialenú inštaláciu 
operačného systému. 

N 

A 

Viacjazyčné používateľské rozhranie (MUI). 

N 

A 

StarOffice 6.0 - konkurencia MS Office? 


Tak, a bude znovu o čom diskutovať. Že prečo? 
Objavila sa totiž nová verzia balíka kancelárskych apliká- 
cií StarOffice 6.0, ktorý je k dispozícii úplne zdarma. 
Zatiaľ ide len o betaverziu (ostrá verzia sa chystá niekedy 
začiatkom budúceho roku), ktorá je však stabilná a plne 
funkčná. 

To, že najpoužívanejší balík kancelárskych aplikácií je 
Microsoft Office, je azda každému jasné. Situácia u nás 
je navyše skomplikovaná lokalizáciou a podporou 
diakritiky, čo Office od Microsoftu zvládol na výbornú 
už pomerne dávno, takže konkurencia to má oveľa 
ťažšie, ako napríklad v anglicky hovoriacich krajinách. 
Situáciu však môžu zmeniť kvalitné kancelárske balíky, 
ktoré sú zdarma. Takým je aj StarOffice od spoločnosti 
Sun Microsystems. Výhodou StarOffice 6.0 sú skutočne 
kvalitné aplikácie, pripravovaná česká lokalizácia, verzie 
pre prostredia Windows, Linux a Sun, ako aj kompatibili- 
ta s najpoužívanejšími kancelárskymi aplikáciami (vrátane 
MS Office). Preto sme sa pozreli na možnosti tohto 
kancelárskeho balíka podrobnejšie (aj napriek tomu, 
že zatiaľ ide len o betaverziu). 


Dodávka a inštalácia 

Najjednoduchší spôsob distribúcie StarOffice je inter- 
net, odkiaľsi môžete stiahnuť inštalačný balík. Ak máte 
pripojenie k internetu pevnou linkou (prípadne ISDN), 
nebude to žiadny problém. S klasickým modemom by 
som sa do toho príliš nepúšťal (5 hodín sťahovania je 
skutočne dosť). 

Inštalácia v prostredí Windows je rýchla a jednoduchá. 
Prostredie inštalačného programu je prehľadné, 
samozrejmosťou je výber typu inštalácie, prípadne 
podrobný výber komponentov balíka. Plná inštalácia 
zaberie na disku približne 200 MB. 

Systémové požiadavky sú bežné - počítač s proce- 
sorom Pentium, 64 MB RAM, 250 MB na disku, grafické 
rozlíšenie 800 x 600 alebo vyššie. Pre rýchlejšiu prácu 
však budete potrebovať Pentium 200 MHz a 128 MB 
RAM. Windows verziu môžete použiť spolu so systéma- 
mi Windows 95, 98, Me, NT, 2000 alebo XP (Windows 
95 vyžaduje aktualizáciu DCOM 95). 

Kancelársky balík 

StarOffice je univerzálny kancelársky balík, ktorý nájde 
uplatnenie v každej oblasti. Jeho výhodou je to, že má 
verzie pre Windows, Linux a Sun, preto je ho možné 
veľmi úspešne nasadiť v mnohoplatformových prostre- 
diach. Ako každý kancelársky balík sa skladá z mnohých 
aplikácií, najdôležitejšie sú: textový editor StarOffice 
Writer, tabuľkový procesor StarOffice Calc, 
program pre vytváranie prezentácií StarOffice 
Impress a kresliaci program StarOffice Draw. 

K dispozícii je aj StarOffice Math pre tvorbu 
matematických vzorcov a programovacie 
prostredie StarOffice Basic. 

Oproti predchádzajúcej verzii tu nenájdete klienta 
elektronickej pošty, plánovač a ďalšie drobné aplikácie. 
Ide síce len o betaverziu, no integráciu týchto aplikácií 
nečakajte ani vo finálnej verzii. Sun Microsystems sa 
radšej sústredí na hlavné časti balíka. Ďalšou súčasťou, 
ktorú v novej verzii nenájdete, je StarDesktop. Našťastie 
nechýba mne a určite ani množstvu ďalších používateľov. 
StarDesktop bol najkritizovanejšou časťou predchádzajú- 
cich verzií a dosť značne zneprehľadňoval prácu 
s aplikáciami (hlavne pre menej skúsených používateľov). 
Keďže aplikácie už nie sú integrované do StarDesktop, 
môžete ich teraz spúšťať úplne samostatne, ako je to 
bežné u iných programov. 

Textové dokumenty 

Textový editor StarOffice Writer bude pravdepodobne 
najpoužívanejšou časťou balíka. Ponúka toho skutočne 


veľa a bez problémov dokáže konkurovať ktorýmkoľvek 
komerčným produktom. Nové dokumenty sa otvárajú 
v samostatných oknách vrátane lišty Windows, aj keď 
Writer je spustený len raz (podobne ako Word 2000 
a XP). Ovládanie editora je štandardné, ako aj u iných 
Windows editorov, takže používatelia so znalosťami 
Windows aplikácií by nemali mať žiadne problémy 
(podobné klávesové skratky, spôsob editácie a i.). 
Prostredie je pomerne prehľadné a rýchlo si naň zvyknú 
aj používatelia MS Wordu. 

Pri vytváraní nových dokumentov môžete využiť 
služieb AutoPilota, čo je vlastne sprievodca, prostred- 
níctvom ktorého vytvoríte nielen textové dokumenty 
(listy, faxy, poznámky), ale aj prezentácie, web stránky, 
môžete konvertovať dokumenty, importovať dáta 
a podobne. Zaujímavou možnosťou je hromadná kon- 
verzia mien v dokumentoch na euro. 

Pri editácii a formátovaní textu je možné používať 
množstvo bežných funkcií pre odseky, ako kopírovanie, 
zarovnávanie, číslovanie, stĺpce, odrážky, ohraničenie, 
odsadzovanie, zmena farby, zvýrazňovanie a ďalšie 


možnosti. Využitie nájde určite aj veľké množstvo atribú- 
tov textu, kde sú okrem bežných možností aj niektoré 
nadštandardné, ako tieňovanie, obrysy, medzery medzi 
znakmi, veľkosť znakov v percentách, pevné medzery, 
párovanie znakov a podobne. Integrovaný je aj kerning 
(zmenšenie medzery v texte), avšak v testovanej be- 
taverzii občas „hneval". Pre vybranú časť textu je možné 
nastaviť aj jazyk, podľa ktorého sa potom bude vykoná- 
vať kontrola pravopisu. Veľmi dôležitou novinkou je 
podpora Unicode, ktorá umožňuje spoločné použitie 
ľubovoľných znakov, teda napríklad text s d ia kritikou 
spolu s ázijským textom. 



StarOffice Writer ponúka pre editáciu textu množstvo 
možnosti' 

Veľmi šikovné je plávajúce okno Stylist, prostred- 
níctvom ktorého môžete veľmi rýchlo a pohodlne meniť 
formátovanie dokumentu. Pri tvorbe textu určite oceníte 
možnosť písania na ľubovoľnom mieste stránky, kde 
umiestnite kurzor myši - Writer si doplní chýbajúce 
odriadkovanie a tabulátory. Vhod príde aj automatické 
doplňovanie slov, ktoré boli v texte už použité. V prí- 
pade, že si na to zvyknete, môže vám to ušetriť trochu 
času. K dispozícii sú bežné možnosti formátovania 
stránky, ako hlavička, päta, pozadie, okraje a ďalšie. 

Medzi ďalšie zaujímavé funkcie patrí automatické 
vkladanie tabuliek vrátane automatického formátovania, 
vkladanie grafov, obrázkov a ďalších objektov, pre ktoré 
možno použiť najrôznejšie druhy umiestnenia, formáto- 
vania, obtekania a podobne. Nechýba ani galéria 3D 
obrázkov, animácií, symbolov, obrázkov, zvukov a 
podobne. Prostredníctvom funkcie AutoText môžete do 
dokumentu vkladať preddefinovaný formátovaný text. 

V zložitých a rozsiahlych dokumentoch získate veľmi 


dobrý prehľad o objektoch v dokumente pomocou 
nástrojov plávajúceho okna Navigátor, kde v nich 
môžete aj vyhľadávať. 

Nechýba samozrejme ani kontrola pravopisu a slovník 
synoným. Uvidíme, či sa dočkáme aj podpory slovenčiny 
(osobne dúfam, že áno). 

Veľmi dôležitou vlastnosťou textových editorov je 
podpora importných a exportných formátov. Writer 
v tomto smere pokročil a zameral sa hlavne na kompati- 
bilitu s MS Word, kde sú podporované formáty od verzie 
95 až po najnovšiu verziu XP. Podpora tohto importu je 
veľmi dobre prepracovaná, čo nasvedčuje tomu, že nie 
príliš zložité dokumenty boli bezproblémovo importo- 
vané betaverziou, a to vrátane OLE objektov, automatic- 
kých tvarov, rámčekov, grafov a podobne (aj keď nie je 
problém vytvoriť Word dokument ktorý Writer nenačíta, 
ba dokonca ho „zhodí"). Okrem toho je obojsmerne 
podporovaný ešte univerzálny formát RTF a, 
samozrejme, TXT. Pri importe je podporované 
množstvo známych formátov. 

Zmeny sa objavili aj v internom formáte StarOffice. 
Okrem zachovania podpory pre starší formát je tu aj 
formát nový, a to XML. Áno, všetky dokumenty 
z programov StarOffice (teda nielen Writer, ale aj 
tabuľky, prezentácie alebo obrázky) sú ukladané do 
formátu XML. Tento formát je účinne komprimovaný, 
takže nezaberá príliš veľa miesta. Navyše je podporované 
1 28-bitové šifrovanie. 

Samozrejmá je aj široká podpora HTML formátu, kde 
Writer slúži ako program pre vytváranie web stránok. 
Jeho možnosti v tejto oblasti nie sú nijako zvláštne, no 
pre bežné stránky úplne postačia. K dispozícii sú štan- 
dardné možnosti tvorby textu, hypertextových odkazov, 
štandardné formulárové prvky a podobne. Taktiež je 
možné vytvárať HTML dokumenty obsahujúce rámce. 

S vytvorením web stránky veľmi účinne pomôže 
AutoPilot. 

Tabuľky 

V balíku StarOffice nájdete, samozrejme, aj tabuľkový 
procesor Calc, ktorý v tejto kategórii síce nepatrí medzi 
svetovú elitu, no ponúka pre bežnú prácu všetko potreb- 
né. Jeho prostredie je úplne rovnaké ako pri ďalších 
aplikáciách StarOffice, takže ovládanie bude bez problé- 
mov. Samozrejmosťou sú záložky v dokumente. Spô- 
sobom práce je podobný iným tabuľkovým procesorom. 

K dispozícii sú všetky bežné funkcie vlastné pre 
tabuľkové procesory. Pri editácii obsahu bunky je možné 
v jednej bunke použiť rôzne atribúty písma, orientáciu 
textu, zarovnávanie, farby a podobne. Taktiež môžete 
nastaviť množstvo typov formátov zobrazenia dát 
v bunkách vrátane definície vlastných. K dispozícii je 
množstvo typov orámovania, možnosti pre vkladanie 
grafiky, hlavička, päta a podobne. 

Základnou vlastnosťou tabuľkových procesorov je ich 
schopnosť vykonávať rôzne výpočtové operácie. V tejto 
oblasti Calc pokryje prakticky všetky požiadavky použí- 
vateľa. Obsahuje viac ako 360 najrôznejších funkcií, 
ktoré sú pre prehľadnosť rozdelené podľa typu do 1 1 
skupín - databázové, dátumové a časové, finančné, 
informačné, logické, matematické, maticové, štatistické, 
tabuľkové, textové a pridané. Zadávanie funkcií je, 
samozrejme, možné ručne, no pre menej skúsených 
používateľov vynikajúco poslúži AutoPilot, prostred- 
níctvom ktorého je doplňovanie potrebných parametrov 
jednoduchšie. Calc obsahuje aj množstvo funkcií pre 
zjednodušenie ovládania, zadávania a zobrazenia dát. 

Pri vkladaní dát do buniek dobre poslúži funkcia vyplňo- 
vania číselných radov. K základným možnostiam pri práci 
s dátami obsahuje Calc triedenie a filtrovanie podľa 
najrôznejších parametrov. Obsiahnuté sú aj ďalšie 
možnosti, dostupné v tabuľkových procesoroch vyššej 
triedy, ako je napríklad pomenovávanie buniek a oblastí. 
Takto definované meno bunky alebo oblasti je možné 
používať ako zástupcu vo vzorcoch, funkciách, odkazoch 
a podobne. 

Medzi základné vlastnosti tabuľkových procesorov 
patrí vytváranie grafov. K dispozícii je 13 základných 
typov grafov a množstvo ich podskupín so širokými 
možnosťami formátovania. Sprievodca pre vytvorenie 


Balík StarOffice sa skladá z mnohých aplikácií, nájdete tu: 

Textový editor StarOffice Writer, tabulkový procesor StarOffice Calc, program pre 
vytváranie prezentácií StarOffice Impress a kresliaci program StarOffice Draw. 

K dispozícii je aj StarOffice Math pre tvorbu matematických vzorcov a programovacie 
prostredie StarOffice Basic 

grafu je prehľadný a jednoduchý, so zobrazením 
nadhľadu vytváraného grafu. Vytvorené grafy sú veľmi 
pekné a efektné, hlavne tie 3D. Nechýbajú opisy, 
legendy a iné. 

Podobne ako Writer, aj Calc sa veľmi intenzívne 
sústreďuje na kompatibilitu s produktom od Microsoftu, 
Excelom. Veľmi dobre je tento formát podporovaný na 
obojsmernej úrovni od verzie 95 až po verziu XP. Okrem 
toho sú podporované formáty starších verzií StarOffice, 
dBASE. Pri importe sú podporované aj ďalšie formáty. 
Ako nový vlastný formát používa Calc formát XML. 

Calc, samozrejme, ponúka aj množstvo ďalších funkcií 
ktoré nájdete aj vo Writeri. Okrem toho disponuje 
databázovými funkciami (môžete ich využívať aj v ďalších 
aplikáciách), prostredníctvom ktorých vytvoríte jednodu- 
ché databázy, rôzne evidencie a podobne. Môžete 
definovať formát dát, používať filtre a rozsah, triediť 
dáta, vyhľadávať atď. 

Prezentácie 

Súčasťou StarOffice je aj program pre vytváranie 
prezentácií - StarOffice Impress. Prostredie a ovládanie 
je rovnaké ako pri ostatných aplikáciách balíka. Impress 
síce nie je vo svojej kategórii žiadny preborník, avšak pre 
bežné prezentácie úplne postačí. 

Pri tvorbe novej prezentácie môžete využiť sprievodcu 
AutoPilot pre vytvorenie „kostry" prezentácie, alebo 
niektorú z pripravených šablón pre jednotlivé stránky. 

Do prezentácie je možné vkladať najrôznejšie objekty, 
ako napr. text, bitmapové obrázky, grafy, texty alebo 
vlastné grafické výtvory. Pri vytváraní textu sú k dispozícii 
možnosti textového editora. Výhodou je, že text môžete 
vložiť do rámca s pevnou veľkosťou, kde sa automaticky 
prispôsobí jeho veľkosť tak, aby tento rámec vyplnil. 

K dispozícii sú nástroje pre vytváranie a vkladanie 
vektorovej grafiky, automatické tvary, kliparty a podob- 
ne. Nechýbajú ani nastavenia efektov pri zobrazovaní 
objektov v prezentácii. Vybrať si môžete z množstva 
najrôznejších zobrazovaní, priletení, roletových efektov 
a podobne (niekoľko desiatok typov). Objektom tiež 
môžete priradiť určitú funkčnosť, napríklad po kliknutí 
na objekt sa môžete presunúť v prezentácii dopredu 
alebo dozadu, zobraziť alebo skryť objekt, prehrať zvuk 
alebo video, spustiť externý program a podobne. 
Samozrejmé je nastavenie spôsobu premietania jed- 
notlivých strán prezentácie (efekty prechodu, časové 
intervaly a podobne). 

Výslednú prezentáciu je možné uložiť vo vlastnom 
formáte, alebo využiť veľmi dobrú podporu Microsoft 
PowerPoint 97/2000/XP. Prezentáciu však môžete expor- 
tovať aj do HTML alebo do grafického formátu. Pri 
importe sú podporované aj mnohé dálšie formáty. 

Kreslenie 

Nie v každom kancelárskom balíku môžete nájsť 
pomerne kvalitný vektorový kresliaci program. Súčasťou 
StarOffice však takýto program je - StarOffice Draw. 
Nečakajte žiadneho konkurenta CorelDRAW alebo 

StarOffice Calc postačí' na bežné kancelárske použitie 


Adobe I Ilustrátora, no funkcie zamerané na „kancelárske 
použitie" určite zaujmú každého používateľa. 

Okrem štandardných kresliacich funkcií, ako sú čiary, 
krivky, obdĺžniky, elipsy a mnohouholníky, má Draw aj 
celý rad špeciálnych kresliacich funkcií pre vytváranie 
rôznych grafických objektov. Sú to napríklad funkcie 
pre priame vytváranie 3D objektov, ako valce, kocky, 
ihlany, prstence a gule. Ďalej napríklad čiary so šípkami, 
kótovacie čiary s vyťahovacími čiarami a automaticky 
doplnenou kótou (na základe mierky dokumentu), 
mnoho typov spojovacích čiar s uchopovacími koncami. 
Text je možné umiestniť voľne, do rámu alebo vytvárať 
textové popisy. Pre uľahčenie tvorby grafických objektov 
sú k dispozícii mriežky, vodiace čiary, pravítka, mierka 
dokumentu, zarovnávanie objektov a množstvo ďalších 
funkcií. Každý vytvorený objekt má svoje špecifické 
atribúty, ako sú parametre a typ čiar, výplň, vzor, farba, 
tieň a podobne. Všetky objekty je možné modifikovať, 
vytvárať skupiny, zlučovať, prekrývať, meniť ich veľkosť, 
otáčať, deformovať, môžete im priradiť text a dálšie 
úpravy. Nechýba ani možnosť vytvorenia prechodu 
medzi dvoma objektmi. Pre 3D objekty je navyše možné 
natáčanie vo všetkých osiach, vybrať spôsob povrchovej 
úpravy, umiestnenie a charakteristiku svetelných zdrojov, 
geometrické parametre rotácie, tieňovanie, textúry 
a dálšie možnosti. Prepracovaná je funkcia gradientnej 
výplne, rôznych farebných prechodov a výplňových 
vzoriek. Draw dokonca podporuje prácu s hladinami. 
Nechýba ani internet podpora, a tak môžete objektom 
pri radovať URL odkazy. 


Draw pracuje štandardne s vlastným formátom (čo je 
vlastne XML formát). Pri importe a exporte však 
podporuje všetky najznámejšie grafické formáty BMP, 
EMF, EPS, GIF, JPEG, MET, PBM, PCT, PGM, PNG, PPM, 
RAS, SVG, SVM, TIFF, WMF a XPM. Pre import je navyše 
podporované aj množstvo dálších formátov, napríklad 
DXF, PSD a podobne. Exportovať môžete aj do HTML. 

Záver 

Balík kancelárskych aplikácií StarOffice 6.0 vyzerá 
celkom nádejne. Neobsahuje síce príliš mnoho funkcií, 
avšak ponúka všetko potrebné pre bežné kancelárske 
potreby. Velkým prínosom je zrušenie StarDesktopu 
a „osamostatnenie" jednotlivých aplikácií, čím sa stal 
lepšie a prehľadnejšie použiteľným. Porovnanie 
s komerčnými programami typu Microsoft Office alebo 
Corel WordPerfect Suite určite nie je na mieste, pretože 
na ne skrátka StarOffice nemá (a pravdepodobne ani 
nikdy mať nebude), no s prihliadnutím, že je úplne 
zdarma a podporuje MS štandardy, je to dobré riešenie. 
Ak sa navyše dočkáme aj slovenskej lokalizácie (prípadne 
aspoň kontroly pravopisu a delenia slov), bude tento 
kancelársky balík obľúbený aj u nás. 

STRUČNE 

Výrobca: Sun Microsystems, www.sun.sk/staroffice 
Cena: zdarma 

Štefan Stieranka 








Software 


PartitionMagic 

Program PartitionMagic od americkej spoločnosti 
PowerQuest urobil pred niekoľkými rokmi revolúciu 
v oblasti správy a organizácie oblastí pevného disku. 
Odvtedy sa stal neodmysliteľnou súčasťou softvérových 
nástrojov systémových administrátorov, servisných 
technikov a všetkých skúsených používateľov počítačov. 

V súčasnosti je k dispozícii už jeho siedma verzia, ktorá 
má znovu ďalšie zaujímavé zlepšenia a zjednodušenie 
správy oblastí pevného disku. 

Na čo to vlastne je? 

PartitionMagic je program pre jednoduchú správu 
a organizáciu oddielov pevného disku. PartitionMagic 
ponúka funkcie na vytváranie nových oddielov, rušenie 
existujúcich, ich kopírovanie, zväčšovanie, zmenšovanie, 
presúvanie a podobne. Veľkou výhodou je fakt, že všetky 
tieto operácie môžete vykonávať so zachovaním dát na 
disku, takže nepotrebujete dáta zálohovať a potom ich 
znovu obnovovať. Okrem týchto možností umožňuje aj 
konvertovať rôzne typy oblastí, kontrolu chybných 
sektorov pri zmenách a vytváraní nových oblastí, ukrytie 
o odkrytie oblasti (vhodné ako jednoduchá ochrana 
citlivých dát), zmenu aktívnej oblasti a podobne. 

Ďalšou vynikajúcou funkciou je rozdeľovanie a zlučo- 
vanie oblastí so zachovaním všetkých dát na oddieloch 
disku. Rozdeľovanie je možné vybratím adresárov a 
súborov v koreňovom adresári, ktoré majú byť v novej 
diskovej oblasti. Zlučovanie je tiež úplne jednoduché, 
pričom je možné dáta danej oblasti umiestniť do 
samostatného podadresára (kvôli prípadnej zhode 
názvov adresárov a súborov v zlučovaných oblastiach). 

V niektorých (nezávideniahodných) prípadoch vás 
môže zachrániť funkcia na obnovu zrušených oddielov 
(ktoré boli odstránené úmyselne alebo neúmyselne, 
prípadne zákerným vírusom). Úspešnosť je však závislá 
od toho, či ste so zrušeným oddielom nijako 
nemanipulovali. 

Pre menej skúsených používateľov sú k dispozícii 
sprievodcovia pre najčastejšie vykonávané operácie 
programu (vytváranie oblasti, zmena veľkosti, rozdis- 
tribuovanie voľného priestoru medzi oblasťami, 
zlučovanie a kopírovanie oblastí). Neviem však, či 
sprievodcovia majú nejaký význam. Je síce pravda, že 
pomôžu s prácou s oddielmi, no profesionáli, ktorým je 
program určený, si radšej všetko urobia sami. A menej 
skúseným používateľom by som PartitionMagic do rúk 
pre istotu nedával. 

Užitočnou možnosťou je zaheslovanie programu, 
takže bez hesla ho nespustíte (využijete napríklad, ak 
na počítači pracuje viac používateľov). Profesionálna 
verzia PartitionMagic s označením Pro ponúka aj 
nástroje na prácu v sieťach. PartitionMagic Pro 
obsahuje možnosť práce s diskovými oddielmi zo 
vzdialeného počítača pomocou TCP/IP. Prostredníctvom 
utility Boot Disk Builder vygenerujete bootovaciu disketu 
so sieťovými ovládačmi, s ktorou stačí nabootovať na 
vzdialenej stanici, na ktorej potom môžete vzdialene 
vykonávať zmeny diskových oddielov. 

PartitionMagic je k dispozícii vo verzii nielen ako 
aplikácia pre Windows, ale aj ako DOS aplikácia, ktorá 
sa zmestí na jednu disketu a veľmi dobre sa s ňou 
pracuje. DOS aplikácia pracuje len z čistého DOS-u 
a všetky zmeny aplikuje priamo. Pri použití Windows 
verzie môžete robiť všetky zmeny oddielov priamo 
v systéme Windows bez potreby jeho ukončovania, 
avšak skutočné zmeny sa vykonajú až pri novom štarte 
počítača. Funguje to tak, že všetky vykonané operácie sa 
ukladajú do zoznamu (ktorý je možné upravovať), ktoré 
sa potom postupne aplikujú. 

Nechýba ani možnosť vytvorenia skriptov, a to buď 
ručným zápisom, alebo záznamom práce s programom, 
ktoré pomôžu zautomatizovať prácu s programom 
(aj pri vzdialenej správe prostredníctvom siete). 

PartitionMagic dokáže pracovať s oddielmi FAT (DOS, 
Windows, Windows 95/98), FAT32 (Windows 95 OSR2, 
Windows 98/2000/Me), HPFS (OS/2), NTFS (Windows 
NT, Windows 2000, Windows XP), Linux ext2 a Linux 
Swap (rôzne verzie Linuxu). 

Tak ako v predchádzajúcej verzii sa spolu s Partition- 
Magic Pro 7.0 dodáva aj niekoľko ďalších utilít. 


Pro 7.0 

DriveMapper je určený pre premapovanie existujúcich 
diskov na iné označenie (napríklad z D: na E:). Pri svojej 
činnosti prechádza dátami na disku a hľadá odkazy 
v programoch, súboroch a registroch na pôvodné 
označenie disku, ktoré následne prepíše. Create Rescue 
Diskette je užitočná pomôcka na vytvorenie súpravy 
bootovateľných disket s DOS verziou PartitionMagic 
a so zálohou systémových oblastí disku. Utilita 
Partitionlnfo poskytne rýchly prehľad o rozdelení 
diskov na oddiely. 

Čo nové? 

Prostredie PartitionMagic 7.0 zostalo oproti pred- 
chádzajúcej verzii takmer nezmenené, kedže bolo veľmi 
dobre prepracované, prehľadné a ľahko ovládateľné. 
Zachované zostali aj všetky zvyklosti v ovládaní a spôsob 
práce programu s diskovými oddielmi. A kde sú teda tie 
zmeny? Tie sú skryté hlavne „pod kapotou", čiže na prvý 
pohľad ani nezistíte že pracujete s novou verziou 
programu PartitionMagic. 

Jednou z najviac propagovaných noviniek je plná 
kompatibilita a podpora nového systému Windows XP, 
čím sa rozšírila podpora pre všetky existujúce verzie 
Windows. 

Výraznejším zlepšením je však schopnosť zlučovania 
NTFS oblastí, a to so zachovaním dát na diskoch. Táto 
nová vlastnosť rozšíri možnosti správy systémov na báze 
Windows NT. 



Prostredie PartitiomMagic 7. 0 

So zlučovaním súvisí aj ďalšie zlepšenie, a to možnosť 
rozdelenia oblasti nielen podľa koreňových adresárov, 
ale aj podľa vnorených podadresárov. Vdäka tomu už 
pri práci s diskovými oblasťami nebudete mať takmer 
žiadne zábrany a práca s nimi bude taká jednoduchá 
ako s adresármi. 

Ďalším zlepšením je možnosť obnovenia zrušených 
oblastí z vytvoreného záchranného disku (preto je dobré 
si ho v programe vždy po reorganizácii oblastí vytvoriť). 

Integrovaný je teraz aj defragmentátor pre Windows, 
ktorý zabezpečí defragmentáciu dát oddielu, čím získate 
širší priestor na zmenu veľkosti oddielov (a nebudete 
musieť pred prácou z PartitionMagic spúšťať externé 
programy pre defragmentáciu). 

Rýchly vývoj v hardvérovej oblasti si vyžiadal zlepšenia 
aj v tomto smere. Podporované sú konečne disky 
s kapacitou vyššou ako 80 GB, takže budú môcť 
možnosti PartitionMagic využiť aj majitelia veľkokapacit- 
ných diskov, ktorých cena je mimoriadne priaznivá. Tiež 
sú podporované externé pevné disky pripojené prostred- 
níctvom rozhrania USB (len vo Windows verzii progra- 
mu). Okrem iného sa však zvýšila aj výkonnosť celého 
programu, čo poznáte pri práci s programom (oproti 
predchádzajúcej verzii sú operácie s oblasťami o niečo 
rýchlejšie). 

BootMagic 

Na inštalačnom CD nájdete tradične aj značne 
obľúbený program BootMagic, ktorý umožní zdieľanie 
a spúšťanie viacerých operačných systémov na jednom 
PC. Výber operačného systému je prehľadnom v grafic- 
kom rozhraní. Program môžete konfigurovať z prostre- 
dia Windows alebo DOS. Do výberu bootovania stačí 
pridať dostupnú oblasť, na ktorej je bootovateľný 
systém. Ďalej môžete nastaviť, ktoré oblasti budú 
viditeľné, heslo na spustenie bootovania a podobne. 
Takto môžete na jednom počítači a disku spolu zdieľať 


všetky verzie Windows, DOS, Linux, BeOS, Linux 
a podobne. Princíp BootMagic spočíva v tom, že si do 
master boot oblasti disku nainštaluje svoj kód, ktorý pri 
štarte mení podľa výberu aktívnu bootovaciu oblasť. Na 
rozdiel iných bootmanažérov nemusíte vytvárať zvláštnu 
oblasť s potrebným kódom, ten je totiž umiestnený 
v koreňovom adresári bootovacieho disku. 

Prakticky 

Z praktického hľadiska je možné PartitionMagic veľmi 
dobre využiť pri prvotnom rozdelení disku, namiesto 
tradičného FDISK-u. Vytvoríte si DOS verziu programu na 
bootovacej diskete. Po nabootovaní z diskety potom 
v programe pohodlne vytvoríte požadované oblasti. 
Veľmi dobré je všetky oblasti vytvoriť ako primárne, čím 
ihneď získate možnosť bootovať z každej oblasti, čiže 
inštalovať v počítači viac operačných systémov (FDISK 
vám to neumožní). Nič sa však nestane, ak tak 
neurobíte, pretože PartitionMagic dokáže konvertovať 
logické oblasti na primárne a naopak. Pri štandardnom 
nastavení kontroluje PartitionMagic pri vytváraní oblastí 
povrch disku, čo môže v niektorých prípadoch zdržovať. 
Preto ak ste si istý nepoškodenosťou disku, môžete kon- 
trolu vypnúť v nastaveniach Preferences. Vytvorenie 
oblastí tak bude veľmi rýchle. Oblasti vytvorené pomo- 
cou PartitionMagic sú už naformátované a pripravené 
k okamžitému použitiu. 

V prípade, že chcete inštalovať viac systémov (napr. 
Windows 98 + Windows 2000), je potrebné inštalovať 
BootMagic. Ešte predtým však na každú vytvorenú 
primárnu oblasť inštalujte čistý systém, napríklad 
z diskety (SYS A: C:, SYS A: D: atď.). Prvú primárnu 
oblasť (teda „C:") je potrebné vytvoriť ako formát FAT32 
(prípadne aj FAT, tam je však maximálna kapacita 2GB). 
Potom na ňu nainštalujte systém, napríklad Windows 
98, a následne nainštalujte BootMagic. Pri jeho 
konfigurácii automaticky zistí na ktorých oblastiach máte 
systém a ponúkne ich pre možnosti bootovania. Určite 
teda potrebné oblasti pre bootovanie, pomenujete ich 
(napr. „Windows 98" a „Windows 2000"), zvolíte 
oblasti, ktoré budú viditeľné, prípadne heslo pre booto- 
vanie. Pri ďalšom štarte počítača sa už zobrazí ponuka 
BootMagic, kde vyberiete Windows 2000 a nabootuje 
len čistý systém, ktorý ste sem „prozreteľne" preniesli po 
vytvorení oblastí. Potom už len stačí spustiť ovládač pre 
CD-ROM, založiť CD s Windows 2000 a tento systém 
nainštalovať (najlepšie na FAT32 a po nainštalovaní 
skonvertovať na NTFS). V niektorých prípadoch sa vám 
môže stať, že Windows 2000 pri inštalácii prepíše 
master boot sektor a pri štarte nenabehne ponuka 
BootMagic pre výber systémov, ale len Windows 2000. 
Potom stačí počítač nabootovať z diskety, DOS utilitkou 
PQBoot (dodávanou spolu s PartitionMagic) určiť prvú 
bootovaciu oblasť, naštartuje sa Windows 98, kde znovu 
zaktivujete BootMagic. Potom si už môžete pokojne 
používať viac systémov. Ďalej už len podobným 
spôsobom nainštalovať Linux, prípadne iný systém. 

Samozrejme, že spôsob inštalácie a manipulácie 
s diskovými oblasťami môže byť aj iný. Záleží len na 
požiadavkách používateľa a hlavne na jeho skúsenos- 
tiach a zvyklostiach. 

Záver 

K PartitionMagic 7.0 azda už ani niet čo dodať. Ak ste 
pochopili možnosti práce s diskovými oblasťami, 
tak sa tento skvelý nástroj stane vaším neodmysliteľným 
pomocníkom. Nemal by určite chýbať systémovým 
administrátorom, správcom a servisným technikom, 
ktorým môže ušetriť množstvo práce. 

Štefan Stieranka 

Zapožičal: Zebra systems, s. r. o. 

tel.:069/69 12 96 1 
info@zebra.cz 

Dodávateľ pre SR: Mgr. Vlastimil Sedláček 

tel.: 0849/53 34 28 

Cena bez DPH: verzia Personál 2604 Kč 

Zoner Callisto 4 - Vektorový grafický editor 

Predpokladám, že tento vektorový grafický editor už asi poznáte. Minimálne ste sa Podpora čiarového kódu 


už určite stretli s jeho staršími verziami alebo ste o ňom aspoň počuli. Zoner Callisto 
vo svojej štvrtej verzii prekonal veľkú zmenu, v ktorej bol od základu naprogramovaný 
znovu, čím sa odstránili mnohé neduhy nižších verzií. Grafické nástroje omnoho lepšie 
hospodária s pamäťou, čo sa prejavuje hlavne pri väčších dokumentoch. 

Systémové požiadavky 

Možno sa vám zdá, že trochu predbieham, pretože systémové požiadavky sa zvyknú 
uvádzať na záver, ale myslím si, že by sme sa mali s nimi oboznamovať pri každom 
produkte hneď na začiatku, aby sme vedeli, či sa nám vôbec oplatí venovať sa 
ďalšiemu čítaniu, resp. inštalácii. 

Nemajte však strach, požiadavky sú úplne minimálne. Stačí vám obyčajné PC Pen- 
tium, 32 MB RAM, 20 MB miesta na HDD, Windows 95, 98, NT alebo 2000 s národ- 
nou podporou, myš a zobrazovanie minimálne PCI VGA 800 x 600 HiColor. 

Doma som tento program testoval na oveľa výkonnejšom počítači, ale pokúsil som 
sa ho nainštalovať aj na 486 s 28 MB RAM, 640 x 480, 256 color. Program sa mi 
v pohode podarilo rozbehať, len to bolo o niečo horšie s rýchlosťou a nie všetky 
nástroje sa mi korektne zobrazovali. Rozhodne to však funguje. Čo mi však chýba, to je 
podpora pre systém Linux, prípadne MAC. 

Inštalačný balík 

Inštalačný balík je v peknej škatuli, ktorá okrem základnej inštalácie obsahuje aj 
niekoľko vecí navyše. Okrem samotného vektorového editora, ku ktorému mimocho- 
dom získate automaticky hneď dve licencie, dostanete na jednom CD aj Zoner Média 
Explorer 4, Zoner Viewer 4, Zoner Gif Animator 4, České kliparty 1 (viac než 2000) 
a peknú sadu 1 1 1 True Type fontov (všetky vrátane národných znakov). 

Obsažný výučbový manuál je v rámci balenia samozrejmosťou. Čo ma však mierne 
prekvapilo a potešilo, je vzorkovník písma a zoznam najčastejšie používaných 
klávesových skratiek. 

Čo by to bolo za firmu, keby zároveň nepribalila aj reklamné letáky k svojim ostat- 
ným produktom a, samozrejme, registračnú kartu? 

Prostredie 

Privíta vás na prvý pohľad veľmi jednoduché a chudobné používateľské rozhranie, 
ktoré sa vzdialene podobá Corelu. To však iba dovtedy, kým si nenastavíte jednotlivé 
lišty a galérie pracovných nástrojov. Potom sa zo „škaredého káčatka" vykľuje mocný 
nástroj na spracovanie vektorovej grafiky. Vrátim sa však na chvíľu ku galérii 
pracovných nástrojov. Konkrétne tu existujú štyri samostatné galérie pre prácu 
s transformáciou objektov; farebnou výplňou, tieňmi a priehľadnosťou objektov; 
tretiu paletu tvoria nástroje pre prácu s hladinami a posledná, štvrtá, je pre nastavo- 
vanie štýlov. Každá z týchto galérií obsahuje funkcie, ktoré patria do jednej príbuznej 
kategórie, resp. navzájom úzko súvisia. 

S týmito galériami som mal spočiatku mierny problém s minimalizáciou do jednej 
lišty. Aj keď sa mi to nakoniec podarilo vyriešiť, predsa len toto ostáva slabou stránkou 
Callista. Galérie sa dajú fixne uchytiť k pravému scrollbaru, aby nedošlo k zbytočnému 
prekrývaniu pracovnej plochy, ale tiež to má jednu nevýhodu. Nedokázal som nijako 
dať pod seba viac ako dve galérie, a tak pri rozbalení všetkých nástrojov zostane pre 
pracovnú plochu máličko viac ako polovica monitora. 

Ovládanie má síce svoje charakteristické črty, ale na prácu si rýchlo zvyknete a aj bez 
študovania manuálu ho za chvíľu budete môcť plynulo ovládať, čo je tiež jednou 
z hlavných predností programu. 

Funkcie 

Zoner Callisto 4 je na funkcie dosť bohatý program a dokonca v mnohých ohľadoch 
je porovnateľný so starším a dokonalejším kolegom - Corelom. 

Editor dokáže kresliť preddefinované tvary vychádzajúce z polygónov, prípadne 
hviezdicové tvary. Pri kreslení si môžete zvoliť zaujímavé doplnky pre prednastavenie 
kreslenia z rohu alebo zo stredu objektu. Kreslenie kriviek od ruky bolo veľmi výrazne 
zdokonalené, čo uvidíte hlavne pokiaľ miesto myši používate pre grafické editory 
tablet. 

Medzi nepochybne kvalitné funkcie pribudli logické operácie, ktoré umožňujú 
objekty spájať do jedného, vzájomne ich orezávať alebo stanoviť výsledný objekt ako 
prienik stávajúcich objektov. 

Ku grafickým vlastnostiam objektov od minulých verzií pribudla definícia priehľad- 
nosti objektov, automatické vytváranie tieňov a podobne. Aj kopírovanie objektov sa 
dočkalo zlepšení, napríklad je možné kopírovať objekt po zvolenej krivke. Tiež bola 
zlepšená tlač hotových dokumentov pre billboardy. Systém vám obrázok automaticky 
rozdelí podľa parametrov vašej tlačiarne tak, aby ste dosiahli optimálny výsledok. 

Hladiny 

Program podporuje prácu v hladinách, čo ocení každý, kto sa trochu vážnejšie 
zaoberá grafikou. Hladiny v tomto programe by si však zaslúžili niekoľko miernych 
zlepšení, ako napríklad kopírovanie hladiny. Ináč mám pocit, že všetky ostatné funkcie 
hladín sú dobré a prepracované. 

Text 

Písanie textu prešlo tiež sériou zlepšení a bolo od základu prepracované. Zjednotila 
sa editácia umeleckého a odstavcového textu vrátane rozbitia odstavcového textu na 
krivky. Oba druhy textu sú plne transformovateľné. Samozrejmosťou je prichytenie 
textu ku krivke a pridanie perspektívy. 


Táto funkcia je veľmi silnou stránkou editora. Obsiahnuté sú najpoužívanejšie čiarové 
kódy používané v SR, ČR a vo vyspelých krajinách. Výhodou použitia Zoner Callista 4 
pre tlač čiarových kódov je nezávislosť na type tlačiarne, rozsiahle grafické možnosti 
programu, vysoká presnosť a až štvrtinová cena oproti špecializovaným programom. 

Import 

Import je ďalšou silnou stránkou Zoneru Callista. Zvláda totiž podporu veľkého 
množstva formátov: WMF, DXF, DWG, Al, EPS, CDR 3-8, CMX 5-7, CGM, PS, DRW, 

DSF, EMF, ZBR, ZMF, ZCL, PCX, GIF, TI F, WPG, MAC, TGA, ICO, BMP, RLE, PCD, JPG, 

PNG, BMI, DIB, PLT a HGL. Importovať je možné súbory aj priamo zo skenera. S touto 
funkciou sme sa síce navzájom pochopili až na tretí pokus, ale odvtedy si krásne 
rozumieme. 

Export 

Tak ako je import prepracovaný, je zjavné, že výrobca nemá veľmi veľký záujem na 
používaní iných editorov, a tak je export oveľa chudobnejší. Napríklad mi veľmi chýba 
export do formátu CDR. Systém však zvládne (väčšinou bez problémov a korektne) 
výstup do formátov PDF, WMF, DXF, Al, EPS, EMF, PCX, GIF, TI F, WPG, TGA, BMP, JPG, 
PNG a BMI. Pri exporte do formátov EPS a PDF, ostalo zachované len poradie objektov, 
rozmiestnenie a aspoň ako tak farebnosť. Naopak potešením boli formáty JPG a GIF, 
ktoré využijú hlavne web dizajnéri. Napríklad formát priehľadného GIFu ma veľmi 
prekvapil svojím plynulým prechodom tieňa. 

Záver 

Tento program patrí medzi špičkové nástroje pre domácu prácu s vektorovou 
grafikou a, samozrejme, tiež pre tvorbu webovej grafiky. Tempo, ktoré nasadil Zoner 
pri vývoji produktu je také, že ak v ňom vytrvajú, stane sa z neho veľmi rýchlo nástroj, 
ktorý sa bude môcť hrdo postaviť zoči-voči profesionálnym nástrojom ako je napr. 

Corel Draw. 

Ladislav Jediný 

Zapožičal: Zoner, s. r. o., tel.: 02/63 81 16 15, www.zoner.sk 

Cena bez DPH: 2667 Sk 

Linux alebo praktické rady z unixovskej kuchyne 

Video pod Linuxom 


Video pod Linuxom sa dá profesionálne prezerať 
i spracovávať za predpokladu, že máte dosť rýchly 
procesor a pamäť, ktorej veľkosť by mala byť aspoň 
128 MB. Ale skôr, než začneme hovoriť o spracovaní 
videa, mali by sme si na úvod povedať niekolko slov 
o tejto problematike. 

Technológia videa, jeho spracovávania, je úzko 
spojená s technológiami televíznych výrobcov, podobne 
ako aj v inom odvetví, kde používanie a osvedčenie 
najnovších technológií sa prenieslo do povedomia širšej 
verejnosti. Ako príklad môžem uviesť satelity, ktorých 
hlavným pôvodným cieľom bolo plnenie vojenských 
účelov, a až neskôr začali slúžiť na prenos televízneho 
signálu. 

Vývoj a požiadavky na spracovanie, strih, zachytávanie 
a kompresiu videa teda začal u samotných výrobcov 
technológií prenosu obrazu a zvuku. S príchodom počí- 
tačov sa širšej verejnosti do pozornosti dostali programy 
pre tzv. domáce použitie, t. j. podomácky nakrútený 
rodinný film si postriháme a upravíme na počítači. Nie- 
ktoré programy pre tento účel (Adobe Premiere) spĺňajú 
aj profesionálne požiadavky na strih a spracovávanie 
videa. Toto, žiaľ, o Linuxe môžeme povedať iba ojedine- 
lé, najmä ak máme na mysli bezplatné programy. 

Používatelia, ktorí iba začínajú pracovať s videom, sa 
neľahko zorientujú v zmätku rôznych formátov, 
z ktorých však niektoré uvediem. 

Jedným z najstarších videoformátov je QuickTime 
a AVI. QuickTime pochádza od firmy Apple a používa sa 
na platforme Intel už dosť dlho. Apple Macintosh má 
ešte viac predností, týkajúcich sa multimediálnej výbavy, 
a mnohí grafici uprednostňujú práve Mac. Prezerať 
videosúbory vo formáte QuickTime umožní softvér, 


Pri kúpe karty, ktorá by sa hodila aj pre Linux, sa 
treba obrátiť na výrobcu, poskytujúceho ovládače aj pre 
Linux. Medzi takéto karty patria napríklad DCIOPIus od 
Pinnacle Systems (http://www.pinnaclesys.com/), LML33 
od Linux Média Labs (http://www.linuxmedialabs.com/) 
a Buz od firmy Iomega (http://www.iomega.com/). Linux 
Média Labs ponúka okrem iného PCI MPEG-1 kartu 
LM 1011 pre zachytávanie videa aj s hardvérovou kom- 
presiou, PCI MJPEG kartu LML33 pre playback a zachytá- 
vanie videa a PCI kartu LinTV pre prehrávanie TV 
a zachytávania videa. Firma Linux Média Labs bola 
založená v roku 1998, jej výrobky používajú americké 
vládne organizácie ako NASA, US NAVY a spoločnosť 
má vedúce postavenie na trhu s kartami pre videokorm- 
presiu na linuxovskom poli. Spoločnosť dälej ponúka 
vlastný videoeditačný softvér Broadcast a videokameru. 

Niektoré videoformáty 

• H. 261/H. 263 slúžia ako štandard pre videokonferencie 
cez ISDN. 

• MPEG-1 je najstarší formát a existuje už od roku 
1993. 

• MPEG-2 uzrel svetlo sveta v roku 1995 a umožňuje 
rýchlejší dátový tok ako MPEG-1 . 

• MPEG-4 je videoformát s cieľom poskytnúť najlepšiu 
kvalitu pri najnižšom dátovom toku. 

• DIVX je kloň formátu MPEG-4. 

V terminológii videotechnológií sa používa výraz 
lineárne video, čo je video, ktoré môžete prezerať ako 
na páske, pričom na niektoré zaujímavé sekvencie 
musíte čakať, kým sa páska pretočí, čo je nepohodlné. 
Nelineárne video je video, kde dáta (sekvencie obrázkov, 


Pre niektoré uvedené systémy nie je MpegTV SDK 
už aktualizovaný. 

Xmovie 

Xmovie je asi najlepší „free" prehrávač videosúborov. 
Nepodporuje síce toľko formátov ako Xanim, ale zobrazí 
ich bez problémov, aspoň mám takú skúsenosť. Pod- 
poruje formáty QuickTime, mpeg-1, mpeg-2 a vie 
prehrávať súbory vo formáte VOB (Video Object) z DVD. 

Videoeditory 

Broadcast2000 umožňuje editovať, nahrávať, tvoriť a 
prehrávať audio a video pod Linuxom. Podporuje schop- 
nosť pracovať v reálnom čase, umožňuje zachytávanie 
videa pomocou video4linux, 24bitové audio, výstup vo 
formáte QuickTime, dekódovanie MP3 súborov atď. 

Broadcast2000 je nelineárny audio- a videoeditor pre 
Linux. Môžete nahrávať TV programy či filmy a potom 
ich prezerať v pôvodnej kvalite. 

Pre video- a audioprodukciu budete potrebovať nejaký 
slušný Linux, program Broadcast 2000, Gimp a azda 
nejaký mp3 kódovač. Broadcast2000 zachytí video 
v plnom rozlíšení na video/TV karte kompatibilnej 
s Linuxom. Neskôr je možné video skomprimovať pre 
použitie v prehrávači MPEG 2 Movie, alebo vytvoriť 
video v aplikácii RealProducer. 

Broadcast2000 má nasledujúce požiadavky: 

Linux 2.4.3 a vyšší (jadro) 

XFree86 4.0.1 a vyšší 
libc 2.1.94 

BT848, BT878 kompatibilná videokarta 
kompresná karta LML33 
Zvuková karta 


Pod tlakom operačného systému MS Windows sa, samozrejme, presadili formáty, ktoré Linux nemôže 
ignorovať. Netreba sa teda báť, že by v Linuxe nebolo možné editovať, strihať či konvertovať video tak, 
ako to ide pod operačným systémom MS Windows. 


ktorý uvádzam nižšie (napr. Xanim). Súbory QuickTime 
majú príponu MOV. 

Medzi videoformáty patria aj tzv. streaming média, 
čo sú komprimované formáty slúžiace najmä na prenos 
cez sieť v reálnom čase. Medzi ne napríklad patria Reál 
Média a mpeg. Aplikáciu RealTime Player pre Linux si 
stiahnete z domovskej stránky firmy RealMedia, kde 
okrem iného nájdete ešte aj demo verziu servera 
RealServer, ktorý umožňuje vysielanie obrazu a zvuku 
v reálnom čase po sieti, a teda aj na internet. Microsoft 
má vlastný formát pre takýto druh stream záznamu 
s príponou ASF (Advanced Streaming Formát). Video 
súbory RealMedia majú zase príponu RM. 

Rodinu MPEG formátov môžeme zhruba rozdeliť na 
mpeg-1, mpeg-2 a mpeg-4, hoci existuje aj posledný 
projekt - mpeg-7. Profesionálne karty na zachytávanie 
videa používajú aj vlastný formát, napr. hardvérový 
formát MJPEG, t. j. sériu komprimovaných obrázkov 
JPEG. Formát ako VideoCD (VCD) bol pôvodne určený 
najmä na prehrávanie videa na stolných zariadeniach, 
hoci v súčasnosti ho bežne prehráme na každom 
počítači s CDROM mechanikou, ktorá podporuje CD-i. 

LiViD je skratkou pre Linux Video a DVD s domovskou 
stránkou na www.linuxvideo.org. Projekt LiViD prezentu- 
je video a DVD projekty pre používateľov, kde si nájdu 
potrebné koncentrované informácie a podporu k tejto 
problematike. Cieľom projektu LiViD je zabezpečiť 
jednotnú informačnú stránku pre vývoj aplikácií 
súvisiacich s video a DVD oblasťou pod Linuxom. 

Videoformátov, resp. kodekov je veľmi veľa. Netreba 
zachádzať do špeciálnych technických detailov, ktoré by 
definovali, aký je presný rozdiel medzi videoformátom 
a kodekom. Kodekje metóda kompresie videa, napríklad 
vo formáte AVI s kodekom DIV3. To znamená, že formát 
AVI môže obsahovať ešte kompresiu. Kedže kodekov je 
veľa, tak aj formát AVI môže byť skomprimovaný 
v rôznych kodekoch. Ak si váš prehrávač nevie poradiť 
s kodekom, ktorý je implementovaný v aktuálnom video- 
súbore, otvorte si ho v textovom editore a hneď na 
samom začiatku uvidíte niečo, ako je napríklad DIV3. 


zvuku) môžeme prezerať ľubovoľne, bez čakania. Obšír- 
nejšie odpovede k technológii spracovania videa treba 
hľadať inde. Tu chcem len priblížiť softvér pre Linux, vdä- 
ka ktorému je možné prezerať a spracovávať video. 

Xanim 

Xanim je bezplatný program, ktorý sa nachádza skoro 
v každej linuxovskej distribúcii. Podporuje formáty SGI 
Movie Formát, MOV, FLI, FLC, IFF, animovaný GIF97 
a GIF89, Amiga Movie Setter. Xanim mi však zle zobrazil 
niektoré videá vo formáte mpeg. 

DVDview 

DVDviewje MPEG-1/2 video dekodér (prehrávač) pre 
Unix. Špeciálnou súčasťou programu je schopnosť 
navrstviť dälšie informácie do videosekvencie. Medzi 
dälšie vlastnosti patrí možnosť prehrávať formát 
VideoCD. 

MTV 

MTV je komerčný prehrávač formátov VideoCD 
a MPEG. Výrobca ponúka aj jeho miniatúrnu verziu pod 
názvom PocketTV, určenú pre vreckové počítače. Firma 
dälej poskytuje MpegTV SDK, pomocou ktorého môžu 
programátori vytvoriť dekodér na rôznych platformách. 
PocketTV je vytvorený týmto nástrojom. MpegTV SDK je 
dostupný na stránke http://www.mpegtv.com/sdk/ pre 
nasledovné platformy: 

• WinCE 2.1 1 (MIPS, ARM, SH3, SH4) 

• WinCE 3.0 Pocket PC (MIPS, ARM, SH3) 

• Linux x86 glibc 

• Linux x86 Iibc5 

• Linux Alpha 

• Linux PPC / MkLinux 

• Solaris SPARC 

• Solaris x86 

• Dec-Alpha OSF1 V4.0 

• HP-UX 

• BSD/OS 3.0 

• SCO OpenServer Rel 5 


Linux Video Štúdio 

Linux Video Štúdio je GUI program napísaný v GTK 
na zachytávanie videa z externého zdroja cez karty ako 
Pinnacle DC10(+), Iomega Buz, Matrox Marvel 
G200/G400/G-runner šerieš a Linux Média Labs 33. 

Linux Video Štúdio má ambíciu stať sa plne využiteľným 
programom na editovanie videa, jeho zachytávanie 
a spracovávanie. 

Aplikácia používa MJPEG-Tools, čo je súbor programov 
pre zachytávanie videa. Pred použitím Linux Video 
Štúdio treba mať nainštalovaný tento balík. Linux Video 
Štúdio používa aj extenziu Xvideo v XFree 4.x. 
Momentálne Linux Video Štúdio iba zachytáva obraz. 

MainActor 

MainActor je komerčný softvér a je možné stiahnuť ho 
zo stránky http://www.mainconcept.de/mainactor.shtml. 
Na stránke je, samozrejme, aj demo pre Windows. 

Pomocou programu MainActor je možné vytvárať 
výstup pre DV a analógové video pásky, DVD, CDROM, 
ako aj internetovské videoprezentácie. MainActor 
pozostáva z niekoľkých špecializovaných programových 
častí: 

• Video a DV zachytávanie umožňuje ľahko importovať 
video z analógových a digitálnych zdrojov. VideoCap- 
ture spolupracuje s populárnym hardvérom a DV-Cap- 
ture s OHCI kompatibilnou kartou IEEE 1 394/FireWire. 

• MainActor Video Editor ľahko konvertuje medzi 
rôznymi videoformátmi, dokáže zmeniť počet snímok. 
Môžeme napríklad odstrániť nepotrebné snímky 

z videa alebo animovaného gifu. 

• MainActor Sequencer je editor, pomocou ktorého 
zmeníme/vytvoríme titulky, 2D a 3D titulky, rôzne 
efekty. Obsahuje prehliadač súborov, z ktorého 
importujeme dáta a efekty aplikujeme ťahaním 

a pustením myši (drag-and-drop). 

• MainActor DV-Out je optimalizovaný modul pre 
export DV projektov. Podporuje Type 1 a Type 2 DV 
AVI súbory a konverziu. 

Cena softvéru sa pohybuje okolo 100 dolárov a na 
stránke je dostupný aj upgrade a MPEG-2 plug-in. 

Demo verzia zobrazuje v každom editovanom súbore 
text „MainActor" a registrovať sa môžeme zadaním 
registračného kľúča do okna, ktoré vyvoláme stlačením 
Ctrl + Shift+ F3 . 

Demo MainActor pre Linux má niečo vyše 12 MB 
a softvér sa inštaluje do adresára /opt/MainActor z balí- 
ka rpm. MainActor Sequencer spustíte príkazom maseq 
a MainActor Video Editor príkazom mave. MainActor 
Sequencer pri spustení ponúkne okno, kde si zvolíme 
profil, napr. MPEG-1 Video (film), MPEG-1 Video (NTSC), 
MPEG-1 Video (PAL), Digital Video (DV-NTSC, 30 fps), 
Digital Video (DV-PAL) atď. Po potvrdení OK môžeme 
video vložiť do projektu MainActor Sequencer kliknutím 
na ikonu Insert Multimedia. MainActor Sequencer pod- 
poruje rôzne formáty, okrem iného AVI, MPEG, MOV, 
ale aj animácie vo formáte FLI, FLC, GIF. 

V editačnom okne sa po vložení videosúboru do 
prostredia editora zobrazí v dvoch pásoch video a zvuk 
a po editácii exportujeme upravený videosúbor 
kliknutím na Filé, Export, Configure Export Module. 

Z modulov (klikneme na prednastavený modul AVI) 
potom vyberieme napr. MPEG-1 či QuickTime, alebo 
ponecháme AVI. 

Po spustení programu MainActor Sequencer sa nám 
na obrazovke okrem hlavného okna zobrazia ešte tri 
menšie - TimeLine Player, Preview a MainActor Browser. 
TimeLine Player zobrazuje tlačidlá, ktorými prehrávame 
buď audio a video samostatne alebo súčasne. Po kliknutí 
na tlačidlo Play sa video, ktoré sme vsunuli do projektu 
cez ikonu Insert Multimedia, spustí v okne Preview, kde 
si ho prezrieme. Ďalšie okno je MainActor Browser, 
v ktorom nakonfigurujeme rôzne 3D (alebo iné) video- 
efekty. 

Spustením programu mave (MainActor Video Editor) 
získame zase prehľad o počte snímok. Video súbor 


otvoríme normálne cez menu Filé, Open, vyberieme 
niektorý MPG alebo AVI súbor a napokon sa tento 
zobrazí v okne nie ako jeden, ale ako veľa snímok. 

V prípade krátkeho záznamu (1 minúta a 10 sekúnd) sa 
mi zobrazilo 2017 snímok, z ktorých ktorúkoľvek môžem 
vymazať či upraviť. Dvojitým kliknutím na snímku sa mi 
táto zobrazí aj s možnosťou prehrať ostatné snímky. 
Podobným spôsobom vsunieme do projektu aj MP3 
súbory (bez videa), ktoré môžeme samostatne editovať, 
resp. vymazať niektoré časti, ktoré sa zobrazia tiež ako 
„snímky". 

MainActor som inštaloval na systéme RedHat 7.0 
a program fungoval bez najmenších komplikácií. Toto 
rovnako platí o Mandrake 7.0, Slackware 7.1 a Caldera 
2.4 eDesktop, kde som MainActor testoval. Treba však 
pripomenúť, že MainActor, aby správne fungoval, musí 
byť nainštalovaný v adresári /opt/MainActor. 

MainActor bez problémov išiel aj pod systémom 
FreeBSD 4.1 . Softvér pracoval ešte rýchlejšie ako pod 
systémom RedHat 7.0. Rovnako bolo možné spustiť 
MainActor aj pod NetBSD 1.5, pričom akcieschopný bol 
iba MainActor Sequencer; MainActor Video Editor nešiel 
spustiť (po zadaní príkazu „mave" z príkazového riadku). 

Firma MainConcept (www.mainconcept.de) je výrob- 
com softvéru pre profesionálne spracovávanie videa. Jej 
produkty sú kvalitné a spoľahlivé. 


Tipy a slovníček 

• MIME alebo Multipurpose Internet Mail Extensions 
slúži na posielanie binárnych súborov cez internet. 
Binárne súbory posielané cez e-mail sa najprv konver- 
tujú cez MIME, UUencode alebo Binhex do ASCII 
formy a po ich prijatí druhou stranou sa dekonvertujú 
späť na binárne. 

• MPEG - Motion Picture Experts Group. 

• Príkazom "chmod-x*" uloženým v spustiteľnom 


súbore s nejakým názvom (napr. „xx" ) zbavíte všetky 
súbory v aktuálnom adresári atribútu „executable" 
(spustiteľný súbor). Toto má výhodu, ak pripojíte 
nejaké dosovské disky, v ktorých súbory na diskovom 
oddieli FAT32 alebo FAT majú globálne rovnaké práva 
a chcete ich kopírovať na diskový oddiel exť2. Kedže 
súbory na dosovských diskoch nemajú súborové vlast- 
nosti ako v Linuxe, systém ich všetky vidí ako 
„executable". Ak používate Midnight Commander, 
nemôžete sa dostať do zapakovaných súborov 
klávesou ENTER, lebo systém sa pokúsi súbor spustiť. 
Príkaz "-x*" je vhodný na odstránenie atribútu 
„executable" na súboroch. Toto môžeme ešte obísť aj 
tým, že dosovské disky pripojíme príkazom: 
mount -t msdos -o noexec 
/dev/hdal/disks/c. 

Tu prepínač "-o noexec" zabezpečí, že nijaký súbor 
nebude spustiteľný. 

Softvér 

• GTV - je prehrávač videa. V novších verziách RedHat 
ho nájdete v menu „Multimedia" pod menom „GTV 
Mpeg Player". 

• LÁMP - Linux Animation and Movie Player - pod- 
poruje dosť kodekov, napr. Cinepak, MPEG-4 atď. 

• Sampeg je softvér na vytváranie videosúborov vo 
formáte mpeg. Podporuje aj využitie inštrukcií MMX 
na počítačoch x86. 

• avi2divx a mpeg2divx konvertujú AVI a MPEG video 
na AVI súbory s kodekom DivX video a MP3 audio. 

• GAnSO je animačné štúdio, pomocou ktorého si 
budete môcť vytvoriť vlastné videá pod desktopom 
GNÓME. Program sa dá podstatne rozšíriť plug-inmi. 

Juraj Šfpoš 


predstavujeme 


LG Studioworks E700B 


Monitorov je na trhu ako húb po daždi. Niekto by si 
teda mohol povedať, že nie je problém vybrať si 
ten-ktorý model. Nie je to však pravda - reálna kvalita 
obrazu sa môže v praxi rozchádzať s deklarovanou. 

Preto sa priebežne venujeme testovaniu monitorov aj na 
stránkach PC Space. 

LG Studioworks E700B je monitor s plochou obra- 
zovkou za prijateľnú cenu. Maximálne možné rozlíšenie 
je 1280 x 1024 @ 60 Hz, odporúčané výrobcom je 
1 024 x 768 @ 85 Hz. Nami odporúčané rozlíšenie je 
1 1 52 x 864 @75 Hz. Obraz bol pri tomto nastavení 
dostatočne kvalitný. 

Základné parametre: 

• uhlopriečka 17" (viditeľná 16") 

• rozostúp bodov 0,25 mm 

• maximálne rozlíšenie 1280 x 1024 bodov @ 60 Hz 

• optimálne pracovné rozlíšenie 1024 x 768 @ 85 Hz 

• spĺňa vyžarovacie normy TCO 99, MPR II 

• antireflexný a antielektrostatický povrch obrazovky 

• obrazová frekvencia horizontálna 30 až 70 kHz, 

• obrazová frekvencia vertikálna 50-160 Hz 

• maximálny príkon 105 W, bežný príkon 74W 

• podpora DDC 2B 

• rozmery 40,0 x 39,5 x 42,4 cm 

• hmotnosť 1 6,0 kg 

• cena bez DPH: približne 9559 Sk (podľa predajcu) 


Príslušenstvo monitora je klasické - manuál, ovládače 
a kábel. Na nastavovanie obrazu slúži 6 rozumne 
vyriešených tlačidiel. Šípkami - bez nutnosti vstupu do 
men - nastavíte jas a kontrast. Menu poskytuje 
nastavenie rozmerov a polohy obrazu, geometrie obrazu 
(rotácia, súdkovitosť, paralelogram, trapezoid a korigo- 
vanie rohov), korekciu moiré a nastavovanie farieb. 

Celkovo nás monitor prekvapil vyrovnaným výkonom - 
v jeho cenovej kategórii to nebýva zvykom, takmer vždy 
sa nájde parameter, ktorý výrazne znižoval kvalitu 
obrazu. Geometria bola v úplnom poriadku (odchýlky 
boli v rámci normálu), farby boli zobrazované korektne. 
Konvergencia mierne zaostávala iba v rohoch. Rozlíšenie, 
ostrosť a čitateľnosť boli tiež na dobrej úrovni. Moiré 
bolo iba mierne. Zmena rozmerov obrazu pri striedaní 
bielej a čiernej farby bola približne 1 mm, čo možno v 
tejto cenovej kategórii považovať za prijateľné. 

LG Studioworks E700B je monitor vhodný do domác- 
nosti či do kancelárie - azda pre každú oblasť nasade- 
nia. Svojím obrazom vás nesklame, použiteľný je do 
rozlíšenia 1 1 52 x 864 @75 Hz. 

Rastislav Turanský 

Zapožičal: BGS-Distribution a. s. 

tel: 02/49 10 15 25 
www.bgsdistribution.sk 

Cena bez DPH: 9559 Sk 
Záruka: 3 roky 



Microsoft IntelliType Office Keyboard 


Klávesnice Microsoft sú jedny z najznámejších na 
svete. Boli to totiž prvé ergonomické klávesnice (zlomené 
v strede pre pohodlnejšie písanie). Trh sa však uberal 
trochu iným smerom, ako predpovedal Microsoft. Ľudia 
dávajú prednosť klasickej klávesnici s viacerými funkciami 
a podporou pre multimédiá. Reakciou Microsoftu je 
rada Office klávesníc, ktorá výrazným spôsobom 
zjednoduší obsluhu všetkých aplikácií. 

Klávesnica má množstvo nových tlačidiel umiestne- 
ných vľavo a hore. Môžete napríklad upravovať hlasitosť 
priamo klávesom, alebo prehrávať CD/DVD/TV/Rádio 
bez vstupovania do aplikácií. Môžete stlačením jediného 
tlačidla spúšťať Word, Excel, zavolať svoju predvolenú 
web stránku, alebo narábať s dokumentmi. Sú tu klávesy 
ako napríklad NEW, SAVE, FIND a podobne, ktorými sa 
vyvolávajú najbežnejšie povely. 



Celý princíp je postavený na obsluhe Windows kláves- 
nicou. Tak napríklad, ak v aplikácii stlačíte CTRL+N, 
zvyčajne sa to považuje za NEW. Kláves NEW je teda len 
kombináciou existujúcich klávesov. Rovnako sú na tom 
funkcie CUT, COPY a PASTE. Aj pre ne existujú v pravej 
časti funkčné klávesy. Práca s dokumentmi sa výrazne 
urýchli. 

Klávesnica obsahuje pomerne veľký valček, s ktorým 
môžete „listovať" dokumentom. Samozrejme, je možné 
využívať ho na viac funkcií (napríklad ZOOM). Je to len 
iná podoba Intelli kolieska známeho z myší. Nefunguje 
ako tlačidlo, no inak sa správa rovnako. 

Blízko neho sa nachádzajú klávesy na prepínanie 
aplikácií. Je to obdoba funkcie (skratky) ALT+TAB. 
Funguje to smerom vpred aj vzad, pričom je možné ich 
využívať napríklad aj pri browsovaní. Nechýbajú ani 
klávesy na „uspatie" PC (prechod do režimu SLEEP) 
a nájdete tu aj takú špecialitu, ako je kláves LOG OFF. 

Dodávaný softvér je veľmi prepracovaný (ako sa na 
Microsoft patrí). Máte možnosť priradiť každému klávesu 
vlastný príkaz, vlastnú funkciu. Práca sa výrazne skráti 
a azda aj vzrastie produktivita. 

Na klávesnicu si treba, samozrejme, chvíľu zvykať. Hoci 
navonok je rozloženie rovnaké ako pri klasickej PC 
klávesnici, mnohé veci sa pomenili. Tak napríklad 
funkčné klávesy F1 až F12 preberajú aj aplikačné funkcie 


(HELP, NEW, SAVE...), takže každý má teraz dve funkcie. 
Drobná zmena nastala pri navigačných klávesoch - 
HOME, END, INSERT, DEL a PgUP/PgDWN sú rozložené 
inak. Možno logickejšie, aleje to inak, ako býva zvykom. 
To spôsobí spočiatku veľké problémy pri písaní. Všetko je 
to však vecou zvyku. . . 

Pre maximálne pohodlie pribudla opierka na zápästie, 
ktorú iste oceníte pri dlhšom písaní. Žiaľ, predáva sa iba 
v anglickej verzii bez slovenských alebo českých klávesov. 
Čo teraz? Nálepky na klávesnice pôjdu znovu na odbyt... 

Klávesnica Office je vynikajúca, no trochu drahá. 
Skutočne urýchľuje vašu prácu, no jej plné využitie nájdu 
najmä ľudia, ktorí veľa píšu a veľa pracujú na PC. 

Na hranie hier sa dá tiež použiť (najmä vzhľadom na 
preddefinovanie klávesov), no v tomto prípade je to 
trochu zbytočný luxus. Treba si dobre zvážiť, či investo- 
vať do tohto prevedenia, alebo si radšej kúpiť nejakú 
slušnejšiu klávesnicu za menej korún a dokúpiť si k tomu 
ešte herný ovládač. 

Juraj Redeky 

Zapožičal: Microsoft Slovensko, www.microsoft.sk 

Cena bez DPH: 1595 Sk 
Záruka: 1 rok 

AVerMedia TV Štúdio 


Televíznych kariet je ako húb po daždi. Je to zaujímavý 
hardvér, a pritom to až tak veľa nestojí. Navyše vývoj 
postupuje už dlhší čas veľmi pomaly. Dalo by sa 
povedať, že sa takmer zastavil. Takmer všetky modely, 
čo sme mali možnosť v poslednom období otestovať, 
majú skoro rovnakú architektúru. Dokonca sa dajú 
používať rovnaké ovládače a obslužný softvér. 

Inak to nie je ani v prípade AVerMedia. 

Predovšetkým ide o televíznu kartu. To znamená, že 
môžete na počítači sledovať televíziu a s novým soft- 
vérom dokonca s pozastavením prehrávania. S touto 
funkciou prišiel pred krátkym časom ATI Radeon. 

Time Shift má ten význam, že keď potrebujete na 
niekoľko minút odbehnúť (zvoní telefón, plače dieťa 
a podobne), zastavíte si obraz. Program sa začne 
okamžite ukladať na disk a keď sa vrátite, dej pokračuje 
tam, kde ste ho zastavili. Nahrávku môžete, samozrej- 
me, kedykoľvek prerušiť a vrátiť sa k „živému" vysielaniu. 
Je to v podstate čosi ako videorekordér. 

Kartu môžete používať aj ako videograber či digitálny 
videorekordér analógového signálu. Okrem TV tuneru 
má aj kompozitný VHS vstup (pozor, S-VHS vstup nemá). 
Nahráva, žiaľ, iba do formátu AVI s HW kompresiou, ale 
je to len v ovládačoch. Srdcom systému je čip Fusion 
878A, vdáka čomu môžete použiť softvér a ovládače 
konkurenčných značiek. 

Takto sa môžete vyhnúť problémom napríklad pri 
dlhšom nahrávaní, pretože formát MPEG nepozná 
obmedzenia, ako pri AVI (2 GB limit). Testovali sme 
napríklad ovládače a softvér od ATI s kartou AVer 
a všetko fungovalo bez problémov. 

TV tuner je slušný, no ovládače nie sú najvydarenejšie. 
Niektoré stanice sme museli doladiť manuálne, pretože 
ich automatické vyhľadávanie ignorovalo. Manuálne 
ladenie je síce veľmi presné a dostatočne citlivé, ale 
hľadať dnes stanice manuálne je trochu neobvyklé. 

Medzi softvérom nájdete aj teletextový dekodér. 

Softvér mal všetky funkcie, ktoré sme od neho očakávali, 
no všetko to bolo akési ťažkopádne. Nakoniec sme 
vyskúšali diaľkové ovládanie. 

Všetky funkcie sa dajú pohodlne nastavovať 
a obsluhovať pomocou diaľkového ovládania. Práve to 
je primárne určené na obsluhu celého systému. Softvér 



je len jeho doplnkom, a tak sa s ním nikto nehral. 
Ovládač má klasickú veľkosť a napája sa dvoma 
batériami typu AAA. Dosah je asi rovnaký ako u bežné- 
ho diaľkového ovládača. 

Okrem sledovania televízie môžete počúvať aj rádio. 

Karta má totiž FM tuner, takže sa dá používať aj ako 
rádio. Samozrejmosťou bolo predprogramovanie staníc 
do pamäte. 

S dodávaným softvérom môžete kartu (za predpo- 
kladu, že máte videokameru) premeniť na internetový 
videotelefón. Jednoducho môžete komunikovať 
s kýmkoľvek na diaľku aj vizuálne. 

Záver: 

Zaujímavá TV karta, ale, bohužiaľ, s nevydareným 
softvérom. Tento hendikep našťastie rieši slušný diaľkový 
ovládač s množstvom funkcií na pohodlnú obsluhu TV, 
CD, videa a FM rádia môžete siahnuť po konkurenčnom 
riešení, pretože ide o klasickú TV-card architektúru, 
postavenú na čipe BT787. 

Nepáčilo sa nám, že kartu nemožno prepojiť interne 
so zvukovou kartou. Je vybavená len externým konek- 
torom, ale našťastie má priechodný konektor pre zvuk, 
takže máte jeden audio LINE IN stále voľný (aj keď je 
„zdieľaný"). Tiež sa nám nepáčila absencia S-VHS mini 
DIN konektoru, hoci väčšina videozariadení stále používa 
len kompozitný cinch konektor, ktorý karta obsahuje. 

Zaujímavá je funkcia Time Shift, ktorú zatiaľ ešte 
konkurencia ponúka len veľmi zriedkavo. 

Juraj Redeky 

Zapožičal: IMC a. s., teľ: 02/63 81 06 89 

www.imc.sk 

Cena bez DPH: 4839 Sk 
Záruka: 6 mesiacov 


DVD - Cesta z mésta 


Do dnešnej DVD rubriky sme vybrali filmový titul, ktorý 
je trochu iný, ako by ste možno očakávali. Žijeme v pre- 
technizovanom svete, a tak si myslíme, že toto je pravá 
relaxácia od počítačového stresu. 

Náš hrdina Honza pracuje s kolegom v softvérovej 
firme, kde je hlavným programátorom a ako taký dovo- 
lenku nepozná. Žije možno život ako väčšina z nás - 
uzavretý v meste, v kancelárii s počítačmi... 

Až sa raz rozhodne zobrať syna na výlet preč z mesta. 
Tu spoznává život bez techniky, bez hodiniek a bez počí- 
tačov priamo v lone prírody. Proste malý raj na zemi, po 
ktorom všetci túžime. 

Trochu sa to zvrtne. Uviaznu tu, a tak sa utáboria 
u babky „korenárky". Postupne sa mení ich mestský 
pohľad na svet. Začnú žiť vidiecky život. Lenže to prináša 
zo sebou trochu zvláštne problémy, ktoré mestský človek 
nepozná. Pod tlakom udalostí sa nakoniec vrátia 
k „osvedčenému" životu v dennodennom strese 
veľkomesta. 

O FILME: Hlavným mottom filmu je citát Ludvu (Polív- 
ka): „Já ti ŕeknu jednu véc... Kompjútr nepodojíš!" Cel- 
kom dobrá komédia. Nie je to „americká" crazy vec, ale 
taká jemná česká romantika. Hlavnú postavu skvele 
zahral Tomáš Hanák. Po jeho boku si zahralo zopár her- 
cov aj nehercov. Za všetkých spomeniem Bolka Polívku, 
Báru Nimcovú, Ljubu Skoŕepovú, Evu Holubovú, Milana 
Šteindlera... Scenár napísal a film zrežíroval známy 
režisér Tomáš Vorel. 

O DVD: Menu disku je skutočne originálne. Je totiž 
urobené ako prostredie Windows. Jednotlivé položky 
menu sú riešené ako windowsové ikony. Zaujímavý ná- 
pad. Okrem interaktívneho DVD menu je disk vybavený 
aj nejakým tým bonusovým materiálom. Nájdete tu 


napríklad tri videoklipy s hudbou z filmu, 1 5-minútový 
dokument film o filme a ukážky (trailery) z filmov Pelíšky 
a Musíme si pomáhat. A keďže film mal množstvo 
sponzorov, nechýbajú ani tri reklamné videá hlavných 
sponzorov. Disk je vybavený českou audiostopou 
s možnosťou zapnúť CZ / ENG titulky. 

Cesta z mésta je nepochybne zaujímavou snímkou. 
Odporúčame všetkým, ktorí si nevedia predstaviť dnešný 
život bez techniky, aby si nenechali tento DVD disk ujsť. 

Juraj Redeky 

Formát: DVD-9 (jednostranný, dvojvrstvový) 

DÍžka: 107 minút 
Obraz: 4:3 
Zvuk: DS 2.0 
Región: ALL (multiregión) 

Info: www.cestazmesta.cz, www.sonymusicbonton.cz 

Zapožičal: Alert Computers, www.alertshop.sk 
Cena: 1 099 Sk vrátane DPH 

predstavujeme 


Pevné disky Maxtor - velký, rýchly a SCSI 


Pevné disky sú dôležitou súčasťou počítača. Ich výkon totiž dnes 
veľkou mierou ovplyvňuje výkon celého systému. Čas, keď na prácu 
bohato stačili 20 MB disky s nízkou prenosovou dobou, je už dávno 
preč. Dnes treba mať aspoň nejaký 20 GB disk (odporúčame aspoň 
60 GB :-) so 7200 rpm. A to je iba najpotrebnejšie minimum. 

Ak pracujete napríklad s videom, tak budete potrebovať hlavne veľký 
disk s rozumným výkonom. Ak ste ešte viac nároční, sú tu stále SCSI 
disky, ktoré by sme skôr odporúčali do serverov a veľmi náročných 
grafických staníc. Táto trieda diskov má vynikajúci výkon, ale v 
porovnaní s bežnými E-IDE diskami aj vyššiu cenu. Pri SCSI diskoch 
treba myslieť na to, že k cene disku je nutné prirátať aj cenu za radič 
a káble, ktoré predstavujú tiež citeľnú investíciu. Nám sa podarilo 
získať do testu SCSI disk 36,7 GB Quantum Atlas 1 0KI 1 1, ktorý 
údajne predstavuje špičku vo svojej triede. Okrem neho sme 
testovali aj dva E-IDE disky od Maxtoru:80 GB D540X-4K a 40 GB 
D740X-6L. 

Testy sme vykonali na bežnom stroji - 800 MHz Thunderbird, 
doska MSI KT7 Pro, 256 MB 1 33 MHz RAM (80 GB disk GB 
D540X-4K) a na 1 GHz Thunderbirde, doska MSI KT266 Pro, 

768 MB 133 MHz RAM (40 GB D740X-6L). SCSI disk bol pripojený 
na radič Adaptec 291 60N (Ultra 160 SCSI). Zo softvérovej stránky 
bola testovaná zostava vybavená Windows 98 SE, VIA 4i n 1 vo verzii 
4.33. Pre Adaptec boli použité posledné ovládače z internetu. 

S pôvodnými ovládačmi sme totiž nedosahovali výkon ani slabých 
5400 rpm E-IDE diskov. Ako testovací softvér sme použili SiSoft 
Sandru 2001, WinTune, HD Tach 2.52 a WinBench 99. Osobne 
odporúčame riadiť sa hlavne údajmi HD Tachu a WinBenchu. 

80 GB disk D540X-4K od Maxtoru bol vybavený rozhraním 
ATA/100. Jeho rotačná rýchlosť je 5400 rpm, čiže ide o triedu 
nižších, teda low-endových, diskov. Má štandardný 2 MB buffer. 

Pri tomto pevnom disku sme boli milo prekvapení tichým chodom. 
Vo svojej kategórii mal podľa očakávania konkurencieschopný výkon. 
Vyrába sa v kapacitách 80, 60 a 40 GB. O jeho dobrých vlastnos- 
tiach svedčí aj to, že sme chvíľu pomýšľali ho kúpiť a používať pre 
archivačné a menej náročné účely. Odporúčame ho do všetkých 
kancelárií, bežným používateľom a proste všade tam, kde je dôležitý 
pomer cena/výkon. 

Druhý, 40 GB Maxtor D740X-6L, je určený pre náročnejšie 
použite, o čom svedčí aj jeho 7200 rpm a ATA/133 rozhranie. Opäť 
má štandardný 2 MB buffer. Nebol najtichší, no pri bežnom použí- 
vaní nebýval hlučnejší ako ventilátor, resp. nebolo ho cez hluk zo 
zdroja počuť. Disk podal slušný výkon pri celkovo rozumnej cene. 
Môžeme ho porovnávať s Barracuda ATA IV prípadne IBM Desktar 
60GXP. Zákazníci si môžu vybrať 20, 40, 60 alebo 80 GB verziu. 

Posledným diskom, ktorý je skôr lahôdkou, je 36,7 GB Maxtor 
Atlas 10K III. Ide o SCSI disk s 10000 rpm. Má 8 MB buffer. 
Testovali sme ho spolu s radičom Adaptec 291 60N. Inštalácia bola 
bezproblémová. Hneď po BlOS-e radič našiel disk, pre istotu sme 
skontrolovali nastavenia a „vhupli" sme do Windows. Tu sa idylka 
skončila. Samozrejme, že sme nemali poruke ovládače, takže sme 
použili štandardné Windows, a tak to aj dopadlo. V testoch boli 
výsledky na bode mrazu. Po nainštalovaní posledných ovládačov 
bolo všetko v poriadku - radosť ďalej pracovať. Disk reagoval veľmi 
svižne a pracoval rýchlo - takto nejako si predstavujeme kvalitné 
disky. Bohužiaľ, SCSI technológia je stále pre bežného používateľa 
cenovo nedostupná. S Atlas 10K III sme boli veľmi spokojní. Jeho 
primárne určenie je hlavne pre servery, náročné pracovné stanice 
a podobne, kde nájde veľmi dobré uplatnenie. Počas testovania sa 
citeľne zahrieval, preto odporúčame použiť chladič. 

V tomto malom teste sme sa pozreli na disky reprezentujúce 
jednotlivé kategórie trhu. Pre low-end je určený disk D540X-4K, 
ktorý ponúka dobrý pomer medzi cenou a výkonom, pritom je veľmi 
tichý. Strednú kategóriu tvorí disk D740X-6L, ktorý je určený pre 
náročnejších používateľov. Ponúka slušný výkon vo svojej kategórii. 
Napokon, posledný disk Atlas 1 0K III je určený pre veľmi náročné 
nasadenie - od serverov po grafické stanice. 


Edmond Kmeť 


Zapožičal: Asbis SK, s. r. o., tel: 02/44 87 1 5 89, www.asbis.sk 


Cena bez DPH: 


Záruka: 


D540X-4K 80 G B 

D740X-6L 40 GB 

Atlas 10K III 36,7 GB 

7778,10 Sk 
(97,23 Sk/GB) 

4875 Sk 

(121,9 Sk/GB) 

18 495 Sk 

(504,0 Sk/GB) 

3 roky 

3 roky 

5 rokov 







Maxtor D540X-4K 

Maxtor D740X-6L 

Maxtor Atlas 10KIII 

Kapacita 

80 GB 

40 GB 

36,7 GB 

Počet fyzických hláv 

— 

1 

4 

Počet platní 

— 

2 

2 

Max. plošná hustota 

— 

— 

17,9 Gb/inch 

Buffer 

2 MB 

2 MB 

8 MB 

Rotačná rýchlosť 

5400 rpm 

7200 rpm 

10 000 rpm 

Rýchlosť rozhrania ATA/SCSI 

ATA/100 

ATA/133 

320 a U160 

Priemerný čítací prístupový čas 

12 ms 

8 ms 

4,5 ms 

Error Rate (neobnoviteľná) 

— 

— 

<1 per 1016 


SiSoft Sandra 2001 se 


Drive Index 


Random Read 


Random Write 


Average Access Time 


Read Speed Maximum 


Read Speed Average 


Read Speed Minimum 


CPU Utilization 


Random Access Time 


Business Disk WinMark 99 * 


High-End Disk WinMark 99 * 


Disk Transfer Rate:Beginning 


Disk Transfer RateiEnd 


Disk Access Time 


Disk CPU Utilization 


"kb/sec. 


6 M B/s 


8 M B/s 


8 ms 


7 M B/s 


11 MB/s 


7 ms 


36 011 kbps 


33 174,2 kbps 


26 458 kbps 


4,3 % 


41 314 kbps 


39 906 kbps 


32 455 kbps 


6,4 % 


5430 


17 600 


33 900 


20 200 


19,3 ms 


1,89 % 


6380 


21 000 


41 600 


25 300 


12,4 ms 


1,87 % 



11 MB/s 


14 MB/s 


5 ms 



56 789 kbps 


47 485 kbps 


38 714 kbps 


7,6 % 
5,9 ms 



8690 


32 900 


54 500 


33 300 


7,92 ms 


1,82 % 

predstavujeme 


Ericsson T68 


Telefón Ericsson T68 zaujme svojimi malými rozmermi, 
prekvapivo nízkou hmotnosťou a vynikajúcim dizajnom. 

K dobrému dojmu z prístroja výrazne prispieva jemne 
pogumovaná zadná stena, preto sa telefón dobre drží 
v ruke a nekíže po podložke. Jeho veľkosť (alebo skôr 
malosť) už začína byť kontroverzná, takže sa hodí skôr 
pre jemné ženské prstíky, ale dobre vyriešená klávesnica 
čiastočne pomáha tento rozmerový hendikep prekonať 
a vyhovuje aj hrubým mužským prstom. Ďalšou výraz- 
nou črtou, ktorá nás nepochybne na novom telefóne 
zaujme, je podsvietený farebný displej s vynikajúcim 


starším modelom Ericssonu, napríklad s telefónom 
R320s, zistíme, že ak jeden robí to isté, nemusí to byť 
vždy to isté. Staršie telefóny umožňovali rozpoznať len 
presne vyslovené hlasové značky, tak ako sme ich 
predtým nahrali. Telefónu T68 príliš nevadí, ak vyslovíme 
meno a priezvisko napríklad v opačnom poradí. Testovali 
sme volbu telefónnych čísel nie na menách a priezvis- 
kách osôb, ale na názvoch inštitúcií, pretože sa skladajú 
z viacerých slov. Neverili by ste, aké inštitúcie dokážu 
„kompetentní" vymyslieť, len aby zamestnali v štátnej 
správe čo najviac „potrebných" úradníkov ©. Telefón 


Telefón s farebným displejom podporujúci 
technológie GPRS a BLUETOOTH 


kontrastom. Telefón podporuje aj technológie GPRS 
a BLUETOOTH. Tieto však už podporoval (stále musíme 
dodať, že na rozdiel od obidvoch slovenských mobilných 
operátorov) aj mobilný telefón T39m. Tiež na využitie 
technológie BLUETOOTH je potrebné mať minimálne 
dve takýmto spôsobom spolupracujúce zariadenia, 
napríklad PCMCIA kartu do notebooku a podobne. 
Dokonca ani nový operačný systém Windows XP tento 
štandard nepodporuje napriek skutočnosti, že firma 
Microsoft stála pri jeho zrode. 

Na plne grafickom farebnom displeji telefónu 
s rozmermi 30,3 x 24 mm možno zobraziť obrázok 
s rozlíšením 67 x 101 pixelov. Veľkosť zobrazenia textu 
je nastaviteľná, podľa nastavenej veľkosti fontovje 
možné zobraziť 5 až 8 riadkov a 8 až 40 znakov na 
riadok. Výrazná zmena, samozrejme, k lepšiemu nastala 
aj v ovládaní menu. Štyri do kríža usporiadané kurzorové 
tlačidlá nahradil miniatúrny joystick s presným chodom, 
ktorý môžeme vychýliť do štyroch smerov a zatlačiť. 

Telefón podporuje všetky obvyklé funkcie a možnosti, 
ich opisovaním by sme plytvali časom. Taktiež možnosti 
organizátora a plánovača času patria k štandardnej 
výbave moderných mobilných telefónov. Vyzdvihnúť však 
musíme napríklad podporu dlhých SMS správ (6 x 160 
znakov) alebo EMS (Enhanced Messaging Service - 
možnosť posielať obrázky a melódie v správach). 

Čo sa týka prenosu údajov medzi telefónom a PC, 
prípadne notebookom, všetci čo nemáme Bluetooth 
zariadenie musíme použiť buď infračervené rozhranie 
pre notebook, alebo pre klasické PC kúpiť komunikačný 
kábel pre sériový port alebo pre USB. Kábel ani CD 
s komunikačným a synchronizačným softvérom nie je 
súčasťou štandardnej dodávky, preto sme komunikáciu 
s PC netestovali. 

Kapacita telefónneho zoznamu v prístroji je 510 
telefónnych čísel. Päťdesiat z nich je možné voliť hlasom. 
Pri volbe telefónnych čísel hlasom sa na okamih 
pristavíme. Ak porovnáme túto funkciu s niektorým 


Ericsson T68 obstál v tomto teste veľmi dobre, pretože 
spoľahlivo rozlíšil napríklad Agentúru pre regionálny 
rozvoj od Agentúry komunikačných a informačných 
systémov. Tento test vonkoncom nie je až taký zbytočný, 
ako by sa mohlo na prvý pohľad zdať. Kým staršie 
modely umožňovali voliť hlasom len niekolko čísel, bolo 
pomerne ľahké priradiť blízkym osobám hlasové značky 
typu „miláčik", „teta Elvíra" a podobne. Ak chceme 
efektívne využiť 50 hlasových značiek, musíme, 
či chceme, alebo nie, používať hlavne mená a priezviská 
osôb a názvy inštitúcii. 

Telefón Ericsson T68 je svojimi rozmermi, dizajnom, 
komunikačnými možnosťami a funkciami (v neposled- 
nom rade aj cenou) určený predovšetkým pre top 
manažérov, sekretárky a podobne. Obľubu si celkom iste 
získa aj medzi mladými, hlavne po doplnení voliteľného 
príslušenstva - FM rádia alebo prehrávača MP3. 

Luboslav Lacko 

Zapožičal: Ericsson Slovakia, s. r. o., 

tel. : 02/49 49 91 1 1, www.ericsson.sk 
Cena s DPH: približne 29 000 Sk 


Technické údaje 


Podporované frekvencie: 

900 MHz, 1 800 MHz, 1 900 MHz 

Podporovaná rýchlosť GPRS: 

3 + 1 CS-2 (53.6 kbps) ; multislot class 8; kbps 

Podporovaná rýchlosť HSCSD: 

2 + 1 (28.8 kbps) kbps 

WAP: 

verzia 1.2.1 

Mód WAPu: 

ciyco 

Zabezpečenie WAP - WTLS: 

Level 3 

Rozmery: 

100 x 48 x 20 mm 

Hmotnosť: 

84 g 

Batéria: 

lithium-polymer 700 mA (pohotovostná doba: 165-290 hodín, 
doba hovoru 180-780 minút, doba nabíjania 2,5 hodiny) 

Pamäť: 

510 tel. čísel v telefóne + 100 až 250 čísel na SIM karte, 

510 e-mailových adries 

Hlasový záznamník: 

kapacita 3 minúty záznamu 





predstavujeme 


MP3 Prehrávače do vrecka od košele 


Zvukový formát MP3 hádam nikomu netreba pred- 
stavovať. Je to spôsob, akým vtesnať veľké množstvo 
zvukových dát do malého dátového priestoru. Skladba, 
ktorá zaberá na disku desiatky MB v nekomprimovanej 
podobe, sa pomocou MP3 zmenší na desatinu pôvodnej 
veľkosti s minimálnou stratou kvality. 

Skutočný audiofil ho nikdy neuzná, pretože sa 
kompresiou „strácajú" dáta. Strácajú sa zvuky, ktoré 
ľudské ucho aj tak nevníma, lenže vdáka tomu je možné 
na jedno 74-minútové CD nahrať v MP3 formáte obsah 
cca 12 diskov! A to nehovoríme ešte o formáte 
MP3Pro, ktorý dokáže v približne rovnakej kvalite nahrať 
dvojnásobok! 


Veľmi dlho sa viedli spory o legálnosti a nelegálnosti 
kopírovania skladieb do MP3 formátu. MP3 totiž dáva 
každému možnosť jednoduchého kopírovania. Výroba 
a poskytovanie kópií je v rozpore s autorským zákonom, 
ale prevod legálne kúpenej nahrávky do formátu MP3 
pre svoju osobnú potrebu je úplne legálny. MP3 však 
nemá možnosť kontroly, a tak, ak si napríklad váš disk 
s MP3 požičia a okopíruje sused, poruší sa tým zákon, 
no nik tomu nemôže zabrániť. 

Aj napriek všetkým obštrukciám nahrávacích 
spoločností dnes MP3 vládne svetu. Existujú vreckové 
prehrávače, podporu formátu MP3 majú aj CD rádiá, 
hifi veže a dokonca aj DVD prehrávače. MP3 už nie je 


záležitosťou lacných „čínskych" prístrojov. Nájdete ich aj 
v značkovej elektronike! Ešte nedávno všetci svetoznámi 
výrobcovia tvrdili, že MP3 nebudú podporovať, no dnes 
sa predbiehajú v tom, kto ponúkne skôr značkový 
model s MP3. Značkové DVD s funkciou MP3 už dnes 
nie je ničím výnimočným (pozri Philips), no stále sú tu 
firmy, ktoré to - zatiaľ- ignorujú. 

MP3 je trochu aj o slobode. Napríklad o slobode 
pohybu. Teraz máme na mysli prenosné prehrávače. 
Zopár modelov sme vám už na našich stránkach 
predstavili a radi v tom budeme pokračovať i nadálej. 

Ak nájdeme niečo zaujímavé, radi o tom napíšeme. 

Ako napríklad aj dnes. 



Krajinou pôvodu je Kórea. To sa trochu prejavilo na 
ovládačoch. Občas sa totiž objaví nezmyselné chybové 
hlásenie (zhluk znakov), ktorý možno niečo znamená 
v pôvodnej reči (kórejské znakové písmo), no pre 
Európana je to len nezmysel. 

Softvér je rozdelený na niekoľko častí, z ktorých 
najdôležitejšou je POP3Manager. S ním môžete 
„presýpať" dáta smerom dnu aj von - do prehrávača 
aj z prehrávača. Má v sebe aj malý CD RIPer, ktorým 
prevediete jednoducho CD do MP3 súboru a dokonca 
s touto utilitou môžete manažovaťaj nastavenia 
rozhlasových staníc a telefónny zoznam! 

Áno, POP3 má aj rádio! Pracuje síce iba v FM norme, 
ale to stačí. Väčšina staníc už aj tak vysiela na FM 
frekvenciách. Použiť možno manuálny mód, automatické 
ladenie, pamäť na niekolko rádiostaníc a má dokonca 
aj LOCK mód, ktorý automaticky dolaďuje zvolenú 
stanicu. Skrátka, plnohodnotný rádiowalkman. 


Digital Square POP3 


Telefónny zoznam je vlastne MEMO box, kam môžete 
zapisovať svoje krátke správy (SMS). Výrobca ho ozna- 
čuje ako PHONE BOOK, azda pre malý rozsah každej 
správy, ktorá sa zobrazuje na displeji. 

Displej je skutočne pekne veľký a dokonca sa dá 
zapnúť aj podsvietenie! Svetlo nie je najsilnejšie, lenže 
každá minca má dve strany. Takto sa vám aspoň šetria 
batérie. 

Názvy skladieb sa zobrazujú ako názvy súborov, 
čo je spôsob, ktorým si väčšina ľudí archivuje svoje 
nahrávky. Spotrebuje vám asi všetky MP3 - myslím tým 
najrôznejšie dátové toky mono aj stereo. Okrem „CD 


rozširovať externými kartami, je dnes bežné napríklad aj 
pri digitálnych fotoaparátoch HP. Podľa nášho názoru 
je to dobrý nápad. 

V hornej časti je umiestnený miniatúrny mikrofón. 
Vdáka nemu je možné použiť prehrávač aj ako 
diktafón. A nahrá toho skutočne dosť - až 110 minút 
hlasového záznamu, žiaľ, nižšej kvality. 

Ako zdroj energie sú použité dve batérie typu AAA. 
Musíme uznať, že toho vydržali pomerne dosť. 

Tento prehrávač MP3 je „skutočný" MP3-man. Nemá 
totiž mechanické súčasti, ale iba čistú elektroniku. 
Môžete s ním behať, skákať, triasť a aj bez vyrovnávacej 


Podľa nášho názoru je to jeden z najzaujímavejších 
pamäťových prehrávačov na našom trhu. 

Je totiž presne tým, čo hľadá väčšina používateľov, 
a pritom to všetko ponúka za veľmi priaznivú cenu! 


kvality" si tak môžete vychutnať hodiny zvukových 
nahrávok, napríklad hovoreného slova v nízkom 
rozlíšení. 

Nedočítali sme sa nič o prípadnom upgradovaní 
firmwaru cez web, ale veríme, že aj to bude možné 
a budú sa dať upgradovať nové kodeky. 

Prehrávač má vlastný ekvalizér s preddefinovanými 
štýlmi - ROCK, JAZZ, CLASIC a podobne. Ak vám 
ani jeden nevyhovie, môžete si upraviť basy a výšky 
individuálne. 

K počítaču sa pripája pomocou paralelného portu. 
Nie je to najšťastnejšie riešenie, no vdáka tomu je 
prehrávač prístupný prakticky komukoľvek, kto vlastní 
PC. Tento MP3 prehrávač je aj pre majiteľov starších 
počítačov (staršie Pentiá či dokonca aj 486). Toto 
riešenie je trochu pomalé, no dáta aj tak prehráte 
za pár minút. Rýchlosť prenosu je 730 kbps a 32 MB 
dát nahráte asi za 6 minút. 

Ako pamäťové médium je možné používať klasickú 
pamäťovú kartičku SmartMedia. Lenže žiadna sa 
s prehrávačom nedodáva! Ten má totiž zabudovanú 
pevnú pamäť 32 MB. Nie je to veľa, no na pol hodinku 
hudby v kvalite CD to postačí. A komu je to málo, 
môže si dokúpiť dälšiu a dálšiu SmartMedia pamäť. 
Riešenie, kde je pamäť priamo v prístroji a možno ju 


pamäte hrá bez prerušovania. Aby sa vo vrecku 
náhodou neprerušovali skladby nechceným stlačením 
niektorého tlačidla, je vybavený aj funkciou HOLD, 
ktorá zablokuje klávesy. 

Čo nám ešte chýba? Slúchadlá! Nehrajú úplne zle, 
no žiadna sláva. Sú to lacné „štuple" do uší. Rozhodne 
kazia celkový dojem z kvality, lenže našťastie ich môžete 
jednoducho vymeniť za niečo slušnejšie. 

Záver: 

Digital Square POP3 je podľa nášho názoru jeden 
z najzaujímavejších pamäťových MP3 prehrávačov 
na našom trhu. Nie je drahý, a pritom ponúka presne to, 
čo hľadá väčšina používateľov - dobrý prehrávač 
s množstvom nadštandardných funkcií za ľudovú cenu. 
Má v sebe rádio, pamäťový blok, diktafón, telefónny 
zoznam... Skrátka, možno ho len odporúčať. 

Zapožičal: Westech, s. r. o. 

tel.: 02/43 41 38 04 
www.westech.sk 

Cena bez DPH: 4609 Sk 


Model 

Rozmery 

Hmotnosť 

Rozhranie 

Interná pamäť 

Externá pamäť 

Frekvenčný rozsah 

Výstup 

Rádio 

Batérie 

Digital Square POP3 

55x82x22 mm 

68 g 

PP 

32 MB 

SmartMedia 

20 Hz-20 kHz 

5 mW 

FM tuner 

2 x AAA 

Intel Pocket Concert 

97x62x24 mm 

97 g 

USB 

128 MB 

- nemá - 

20 Hz-20 kHz 

11 mW 

FM tuner 

2 x AAA 

Intel Pocket Concert 



Z trochu iného súdka je prehrávač MP3 od Intelu. 

Na prvý pohľad ide o profesionálnejšie riešenie. 

Je to vidieť nielen na dizajne, ale aj na obsluhe, ktorá 
je intuitívnejšia. Displej má pekné modré podsvietenie, 
ktoré by som azda prirovnal k dobrému mobilu. Displej 
je veľký, vdáka čomu bude obsluha prehľadnejšia 
a pohodlnejšia. 

Keď sa na prístroj pozriete pozornejšie, zistíte, 
že nemá žiadny otvor pre pamäťovú kartu! Je to 
skutočne tak, pamäť pri Inteli nemožno „rozširovať", 
ale nie je to až také kritické, lebo prehrávač má 
integrovaných 128 MB pamäte. Postačuje to na asi dve 
hodiny hudby v CD kvalite, alebo na niekoľkonásobne 
viac muziky v nižšom rozlíšení. Dve hodiny sú dosť, no aj 
tak sa to časom „obohrá", keď nie je po ruke počítač. 

Pre tento prípad je Intel vybavený zabudovaným FM 
rádiom s rozsahom od 88 MHz do 108 MHz, čiže ide 
aj v tomto prípade o klasické „digitálne" rádio. 

Na ladenie sa využíva elektronika a presnosť ladenia je 
0,2 MHz (200 kHz), čo je viac ako postačujúce. 

Príjem bol slušný. 

Ako anténa sa používajú slúchadlá. To nie je nič 
výnimočného, lebo toto riešenie sa bežne používa 
pri najrôznejších walkmanoch. Intelové slúchadlá však 
majú zvláštny tvar. Kto očakával klasické štuple do uší, 
ten bude prekvapený. Toto je totiž nejaký hybrid. Tvar 
slúchadiel (mušlí) je niečo medzi klasickými walkmanový- 
mi a veľkými štúdiovými. Také mini-MIDI slúchadlá. 

To je len dobre, pretože môžu lepšie hrať (najmä basy 
sú plnšie). Problémom je „držiak" mušlí, to U, ktoré 
spája slúchadlá, aby vám nepadali z hlavy. Je príliš malý 
a nemožno ho nejako roztiahnuť (nastaviť). Nie je určený 
na hlavu zhora (ako sa bežne používa), ale zozadu 
(smerom na krk). Toto trochu netradičné riešenie 
mi osobne nevyhovovalo, ale platí to, čo sme písali 


v predošlej recenzii - nie je problém slúchadlá vymeniť. 

Z PC dostanete dáta do prehrávača pomocou USB 
portu. Je to elegantné a rýchle riešenie. Nahrať tých 
1 28 MB vám potrvá zhruba 6 minút, čo je rovnaký čas, 
ako nahrať 32 MB dát cez PP do POP3 recenzovaného 
vyššie. Na tento účel vám poslúži celý rad utilít Intelu 
od FM manažéra cez audio graber a transfer až po 
MP3 prehrávač pre PC. 


Pri samotnej práci sme nenarazili na žiadne problémy. 
Okrem všetkých možných dátových tokov MP3 prehráva 
i WMA súbory a dokonca umožňuje aj upgrade novších 
kodekov prostredníctvom internetu. Znamená to, 
že ak príde niečo novšie ako MP3, budete môcť sami 
upgradovať. 

Ak chcete používať tento prehrávač vo veľkom, 
odporúčam dokúpiť si príslušenstvo. To tvorí napríklad 


Špičkové značkové riešenie bez možnosti rozširovania, 
ale so zabudovanými 128 MB postačujúcimi na 2 hodiny 
hudby v CD kvalite. 


Všetko potrebné nájdete na priloženom CD, ktoré 
ako malý bonus obsahuje aj zaujímavé MP3 súbory. 
Nevšimol som si medzi nimi žiadnu „odrhovačku", 
všetko to bola príjemná muzika (väčšinou rock). 

Napájanie je riešené pomocou dvoch batérií typu 
AAA, ktoré vydržia viac ako 10 hodín prehrávania MP3 
alebo vyše 16 hodín v prípade rádia. 

Obsluha bola prehľadná. Okrem prehrávacích kláves 
(dopredu, dozadu, play/pause) tu nájdete dve tlačidlá 
na ovládanie hlasitosti (+/-), tlačidlo SETUP a „intelli" 
koliesko. Nazval som ho preto tak, lebo má rovnaké 
prevedenie ako koliesko na známej počítačovej myši. 

To funguje na rolovanie MENU a potvrdzovanie ENTER. 
Samozrejme, nechýba ani mechanické aretovanie 
tlačidiel (HOLD). 

Prehrávač nemá vlastný ekvalizér, ale nechýba v ňom 
korekcia basov a výšok. Pravdu povediac, niekedy to je 
aj lepšie. 


adaptér pre prehrávanie v aute, Stereo DOCK Station 
alebo kožené puzdro. Prehrávač má síce sponu na 
opasok, no človek nikdy nevie... 

Záver: 

Skvelý prístroj, žiaľ, nie za práve najľudovejšiu cenu. 

Má to rádio, prehráva všetky možné formáty (súčasné 
aj budúce), ale pamäť nie je upgradovateľná. Tých 
1 28 MB zase nie je až tak veľa, ako sa možno zdá 
na prvý pohľad. Aj napriek tomu je Intel dobrou volbou. 

Juraj Redeky 

Zapožičal: Asbis SK, s. r. o. 

tel: 02/44 87 1 5 89 
www.asbis.sk 




predstavujeme 


MicroStar GeForce 3 Ti 500 Pro - VTG 



V minulom čísle sme predstavili nové grafické karty 

s čipmi od spoločnosti ATI - Radeon 7500 a 8500 spolu 
so zlepšenou verziou GeForce 2 - GeForce 2 Ti. Tentoraz 
sme sa zamerali na azda najvýkonnejšiu grafickú kartu 
určenú hráčom. V cenníkoch distribútorov môžete vidieť 
aj jej lacnejšiu a menej výkonnú verziu GeForce 3 Ti 200, 
táto však až do uzávierky čísla nebola na skladoch. 

Marketingový ťah od firmy nVidia a reakcia na uvede- 
nie nových Radeonov od ATI je zlepšený rad grafických 
čipov s názvom GeForce 3 Titanium. Dá sa pretaktovať 
až na frekvenciu 270 MHz jadra a 590 MHz pamätí, 
čo je naozaj veľmi veľa. Prináša dve novinky (3 D textúry 
a Shadow Buffer) a zvýšenie rýchlosti grafického čipu 
a pamätí. Prvou z noviniek sú 3D textúry, ktoré sa použí- 
vajú na vytváranie objektov z pravých priestorových ma- 
teriálov. Dajú sa použiť napríklad pri efektoch volume- 
trickej hmly, dreva či mramoru. Objekty už nemusia byť 
duté a zjednodušene potiahnuté akousi kožou ako 
doteraz. 3D textúry objektom priradia vlastnosti trojroz- 
merného materiálu - budú plné a budú mať definovanú 
svoju vnútornú štruktúru. Napríklad bude veľmi ľahké 
vymodelovať letokruhy na dreve. Technológia 3D textu- 
ring je implementovaná ako súčasť pôvodnej nfiniteFX 
Engine. 

Ďalšia novinka sa volá Shadow Buffer a používa sa 
na realistické vytváranie real-time tieňových efektov, 
umožňuje vytvárať v reálnom čase skutočné tiene. 
Konečne sú podporované mäkké tiene vrátane tých, 
ktoré predmety vrhajú samé na seba. Tiež je tu zaručená 
vyššia realita zobrazenia, napríklad pri volumetrických 
efektoch. 

MicroStar GeForce 3 Ti 500 Pro - VTG 

V niektorých cenníkoch môžete túto kartu nájsť aj 
pod označením MicroStar 8854. Označenie VTG 
znamená, že výbavu okrem manuálu, káblov (S-Video 
a konvertor S-Video - cinch, napájenie 3D okuliarov) 
a bohatého softvéru (5 x CD) aj 3D stereo okuliare. 

Ak si ich chcete zapojiť, potrebujete špeciálny pliešok 
s obslužnou elektronikou - samozrejme, aj ten je 
súčasťou balenia. 

Už dizajn karty signalizuje jej vysoký výkon, nepre- 
hliadnuteľné sú mohutné chladiče procesora a pamätí. 
Karta je bohato vybavená aj konektormi, nájdete na nej 
TV Out (cinch aj S-video), Video in a klasický VGA port. 


nVidia GeForce 3 Ti 500 


Počet tranzistorov 

57 miliónov 

Výrobný proces 

0,15 mikróna 

Počet pipelines 

4 

Frekvencia jadra 

240 MHz 

Frekvencia pamätí 

250 MHz DDR (500 MHz) 

Pamäťová zbernica 

128 bit DDR 

Operácií za sekundu 

960 miliárd 

Fill Rate 

3,84 AA gigapixelov za sekundu 

Priepustnosť pamätí 

8,0 G B/s 


Užitočnou novinkou je VGA SafeBlOS jumper - ak 
náhodou nesprávne pretaktujete kartu alebo zle aktuali- 
zujete BIOS, tento „zázračný" jumper vám ju pomôže 
sfunkčniť. 

Apropo aktualizácia - služba MSI Live Update 
Šerieš vám umožňuje cez internet pohodlne aktualizo- 
vať ovládače alebo Bios karty. Odporúčame však stabilnú 
linku. Ak by sa však náhodou počas aktualizácie niečo 
stalo, nič nie je stratené, je tu predsa záchranný jumper. 

Ako sme už spomínali, softvérová výbava je nadštan- 
dardná. Asi najzaujímavejšie programy sú: 

• 3D Turbo 2001 - umožní vám nastavovanie výkonu 
karty (frekvencia jadra/pamäte), obrazu, poskytuje infor- 
mácie o karte a ovládačoch, zobrazuje informácie 

o stave karty (teplota a otáčky ventilátora) 

• hra Sacrifice 

• nahrávací a videoeditovací nástroj Wincoder 
a Winproducer 

• MSI 3D Theater - 3D browser a statické aj pohyblivé 
3D demá (odporúčam pozrieť). 

3D okuliare - skúšali ste ich už niekedy? Nečakajte vir- 
tuálnu realitu, ani okamžitý 3D zážitok. Chce to trochu 
času na privyknutie a nájdenie optimálnych nastavení. 
Aleje to zaujímavá hračka, ktorá pri vhodnom použití 
zvýši zážitok z hier a azda aj z filmov. 

Výkon a používanie 

Karta podáva v našom prehľade najvyšší výkon, aj keď 
Radeon 8500 za ňou zaostal iba o pár bodov či snímok. 
V teste 3D Mark 2001 bol dokonca Radeon 8500 pri 
nižšom rozlíšení výkonnejší.V prípade Radeona 8500 
však šlo o test s nedoladenými ovládačmi (prvá verzia). 
Podľa mnohých zdrojov na internete je výkon Radeona 
8500 s novými ovládačmi podstatne vyšší, zrejme sa 
k tejto karte v testoch ešte vrátime. Po nainštalovaní 
však karta dlho podávala výkon nižší ako klasická 
GeForce3. Dôvodom bolo nevhodné nastavenie Biosu 


dosky. Bolo nutné zvýšiť AGP Aperture Size na 1 28 MB 
a zapnúť Video RAM Cacheable, potom karta „šla- 
pala" ako hodinky. Z toho možno tušiť, že minimálna 
zostava pre inštaláciu tejto grafickej karty je aspoň 
procesor s frekvenciou 1 GHz a 256 MB RAM. Inak sa 
vám môže stať, že výkon procesora bude limitujúcim 
faktorom výkonu celého systému. Ešte malé upozorne- 
nie - karta alebo jej ovládače zrejme z dôvodu stability 
nepodporujú Fast Write. 

Karta išla pretaktovať z pôvodnej hodnoty frekvencie 
240/500 MHz (jadro/pamäť) na približnú hranicu 
261/573 MHz, pričom sa výkon karty zvýšil asi o 10 % 

(z hodnoty 2004 na 2208 pri teste 3D Mark 2001 a 
QAA). 

Testovanie 

Naše štandardné testy prebehli na PC od ASBISu 
1 GHz Athlone, 256 MB 133 MHz SDRAM pamäťou 
a 20 GB 7200 rpm diskom Barracuda ATA III. Všetky 
komponenty boli napojené na základnú dosku CT-7AJA2 
(VIA KT133A čipset). Použili sme operačný systém 
Windows 98 SE, na ktorom boli DirectX 8.1 a nové 
Detonátory XP (ver. 21 ,88w zo stránky MSI). 

Záver 

Vysoký výkon, bohatá výbava a cena okolo 1 7 600 Sk 
bez DPH - MicroStar GeForce 3 Ti 500 Pro VTG je 
výborná voľba pre tých, ktorí majú výkonný počítač 
a primerane bohaté konto. 

Rastislav Turanský, Stanislav J. Manca 

Zapožičal: Agem, s. r. o., teľ: 02/63 81 00 49 

www.agem.sk 

Cena bez DPH: 17 479 Sk 
Záruka: 2 roky 


3D Mark 2001 (default) 

1024x 768/85 Hz 

16 bit 32 bit 

1280 x 1024/85 Hz 

16 bit 32 bit 

1600 x 1 200/7 5Hz 

16 bit 32 bit 

MSI GF3 (SF822) 64MB 

5072 5000 

4423 4221 

3728 3433 

ManLi GF2 Ti 64MB 

3969 3597 

3602 2806 

3110 1995 

ManLi Radeon 7500 64MB 

3846 3719 

3338 3251 

2798 2670 

ManLi Radeon 8500 64MB 

6469 6142 

5704 5190 

4786 4198 

MSI Ti 500 (8854) 64 MB 

5985 5918 

5395 5292 

4795 4513 


DirectX testy: 3D WinBench/ 

1024x768/85 Hz 

1280 x 1024/85 Hz 

1600 x 1 200/7 5Hz 

WinMark 2000 (fps) 

16 bit 

32 bit 

16 bit 

32 bit 

16 bit 

32 bit 

MSI GF3 (SF822) 64MB 

198 

192 

144 

139 

112 

105 

ManLi GF2 Ti 64MB 

188 

140 

132 

92,1 

100 

63,2 

ManLi Radeon 7500 64MB 

152 

143 

107 

100 

80 

74,4 

ManLi Radeon 8500 64MB 

235 

204 

181 

150 

135 

113 

MSI Ti 500 (8854) 64 MB 

netest. 

213 

netest. 

163 

134 

127 


OpenGL testy: Quake III Aréna 

1024x768/85 Hz 

1280 x 1024/85 Hz 

1600 x 1 200/7 5Hz 

Time Demo 1, max. kvalita, (fps) 

16 bit 

32 bit 

16 bit 

32 bit 

16 bit 

32 bit 

MSI GF3 (SF822) 64MB* 

117 

116,5 

103,3 

100,1 

81,7 

75,3 

ManLi GF2 Ti 64MB 

133,1 

110,5 

103,6 

72 

76 

47,1 

ManLi Radeon 7500 64MB 

106,9 

103,9 

74,3 

70,1 

52 

49,8 

ManLi Radeon 8500 64MB 

133,2 

130,9 

121,4 

113,8 

99,7 

88,8 

MSI Ti 500 (8854) 64 MB 

138,6 

136,4 

123,8 

118,1 

101,2 

93,3 


*nastavenie HQ 


3D Mark 2001 testy so zapnutým 

Quincunx antialiasingom 

1024x 768/85 Hz 

32 bit 

1280 x 1024/85 Hz 
32 bit 

1600 x 1 200/7 5Hz 

16 bit 32 bit 

MSI GF3 (SF822) 64MB 

netest. 

netest. 

netest. 

1408/1760* 

MSI Ti 500 (8854) 64 MB 

4504 

3126 

3009 

2004 


*hodnota získaná pri pretaktovaní na 250/550 MHz 


PC Space 1/2002 


36 











Zaujímavé www stránky: 
športy a „veci okolo toho" 


Hráme sa na zimných športovcov: 

Táto zima je zatiaľ štedrá na sneh a mráz a preto je, 
myslím si, naša povinnosť upozorniť na web 
http://www.skonline.sk/lyzovanie.html, kde nájdete 
množstvo informácií aj o tej „vašej" obľúbenej 
zjazdovke. Podobných webovje na slovenskom internete 
dosť, ale tým sa nebudeme teraz venovať. 

Lyžiarsky výstroj je aj pre chudobných Slovákov jedno- 
značne otázka priority. Čo sa však stane, keď si výstroj 
kupovať nechcete, no lyžovali by ste radi? Jednoznačne 
treba navštíviť niektorú z požičovní zimných športových 
potrieb. Jedna takáto sa nachádza aj na adrese 
http://web.stonline.sk/rpakos. Nájdete tu služby 
týkajúce sa predaja, servisu a spomínanej požičovne. 
Cenník výpožičných poplatkov si môžete pozrieť rovno 
na http://web.stonline.sk/rpakos/pozicovnac.htm, 
kde vás vyjde snoubord či lyžiarsky komplet na jeden 
deň na 250 Sk. 

http://www.skiservis.skje stránka s určite 
dokonalejším grafickým dizajnom, než to bolo 
v predchádzajúcom webe. To však nie je podstatné, 
dôležité je to, že aj tu si na svoje prídu fanúšikovia 
snežných radovánok. Stránka je navyše trojjazyčná 
(nem., ang., slov.), takže porozumieť by nemal byť 
problém. Požičiavať sa dajú, okrem lyží 
(170-200 Sk/deň) a snoubordu (250/deň) aj také veci, 
ako sú boby (60 Sk/deň) či sánky (100 Sk/deň) (moje 
jediné obľúbené zimné náčinie). Pritom lyžiarsky komplet 
vás bude stáť 250 až 300 Sk na deň. K dispozícii je tiež 
servis a second hand predaj. 

Stránkou na medzinárodnej úrovni je http:// 
www.slovakiatravel.sk, ktorá je jasne určená nielen 
domácim lyžiarom. Web je kompletne v angličtine 
a je prehľadne spracovaný. Bohužiaľ, z cien som vyčítal, 
že požičovné je viac mierené na zahraničných turistov 
(lyžiarsky komplet za 290 až 390 Sk). Stránku však 
určite odporúčam už len z toho dôvodu, že v núdzovej 
situácii nikdy neviete, kde budete musieť zháňať 
náhradu za svoje dolámané lyže. 

Slušnou stránkou je aj http://www.velka-raca.sk, 
kde sú k dispozícii služby, ako sú úschovňa, servis či 
požičovňa lyžiarskych potrieb. Zatiaľčo sa ceny za 
požičanie lyží pohybujú na úrovni 240 Sk/deň, tak 
snoubord si požičiate až za 120 Sk/hod. To považujem 
za dosť nešťastné riešenie, kedže len pol hodinu 
vám bude trvať, kým snoubard skutočne uplatníte na 
svahu. No aby som len nekritizoval, na webe je 
vystavený aj cenník servisných úkonov, ktorý určite 
pomôže, ak niet času postarať sa o lyže ešte 
v teple domova. 

Čo sa týka samotného zimného športu, určite s ním 
súvisí aj hokej. Množstvo noviniek z (nielen zámorského) 
hokeja (a nielen neho) nájdete na veľmi obľúbenom 
webe http://www.sport-news.sk. Napríklad sa tu 
dozviete, aké nominácie v ľadovom hokeji majú 
konkrétne štáty na ZOH 2002. Web tiež obsahuje 
informácie z futbalu, basketbalu, tenisu, atletiky, 
formuly 1 a ďalších športov. 

A ešte raz o hokeji, kedže si myslím, že po 
sporadických úspechoch na majstrovstvách sveta 
stúpol na Slovensku záujem o tento šport. Na 
http://www.extraliga.sk logicky nájdete výsledky, 
informácie a podobné záležitosti z oblasti extraligy. 
Hokejistom musí byť známa stránka http://sk.nhl.cz, 
resp. http://www.nhl.sk. H tt p ://www. hokej.sk je 
typicky slovenský web, kde nájdete zväčša informácie 
slovenského charakteru, napr. o rôznych vekových 
skupinách v hokeji a podobne. 

Ďalší pekný zimný šport, ktorý sa bude páčiť hlavne 
nežnému pohlaviu, je krasokorčuľovanie. Toho sa na 
Slovensku veľa neurodilo, no maximálne internacionálnu 
stránku môžete nájsť na 

http://www.euroskate2001.sk. Tá je zostavená kôli 
tomu, že u nás v roku 2001 boli majstrovstvá sveta 
v tomto studenom športe. O tom, že na tomto webe 
nájdete všetko, čo sa týka spomínanej akcie, vás dúfam 
nemusím presviedčať. Český web http:// 
www.multiweb.cz/magazinfigureskating je tiež 


fanúšikovský „skoroportál", ktorý nový návštevník bude 
skúmať minimálne hodinku, kým si prezrie všetky 
zaujímavosti. Opäť tabuľkoidná grafika. 



Hráme sa na gymnastov: 

Gymnastika nie je veľmi populárny šport, no možno 
je medzi vami nadšenec, ktorý strieda krivenie chrbta 
pred počítačom s jeho narovnávaním na žinenke. Alebo 
jednoducho ste fanúšikom tohto športu. Potom by vám 
určite nemal ujsť veľmi kvalitný web 
http://www.geocities.com/Colosseum/arena/5055. 
Evidentná je strohosť grafiky, no aspoň človek nie je 
pri študovaní výsledkových tabuliek rozptyľovaný rôznymi 
grafickými parádičkami. Veľmi slušný web o gymnastike 
nájdete aj na http://www.gymnastics-slovakia.com 
v anglickom jazyku. Evidentne ju robí nejaký fanúšik 
(Stano), no ide mu to celkom dobre. Teda až na tú 
grafiku. 

Hráme bedminton: 

Asi na Slovensku nehráme bedminton, pretože sa mi 
skoro vôbec nepodarilo nájsť nejakú rozumnú stránku. 

No bedmintonoví nadšenci sa môžu realizovať na 
stránke opavského bedmintonového klubu, kde nájdu 
aj niektoré rady a vyjadrenia odborníkov 
http://www.volny.cz/badminton. 

Hráme bejzbal: 

Ak by niekto namietal, že nie sme dostatočne 
americkí, tak nech sa neobáva. Máme aj bejzbal a rovno 
aj bejzbalovú federáciu (http://www.sbf.sk). Tento 
šport sa už snažíme predstavovať aj menším dorasten- 
com (http://www.mbl.cz), čo určite ovplyvní ich život. 
Ak vaša ratolesť prejavuje pozitívne sklony k športu, 
v ktorom sa lopta tak trochu drsnou cestou dostáva 
k svojmu cieľu, tak si určite pozrite http:// 
www.zoznam.sk/Sport/Baseball, kde zistíte, že v 
každom väčšom meste už nejaký ten bejzbalový klub je. 

Hráme sa na bojovníka: 

Obľúbenosť bojových umení u detí je, zdá sa, 
po postrevolučnom nástupe amerických a hongkonských 
bojových filmov na ústupe. No ak vás bojové umenia 
zaujímajú viac ako len po titulky vo filme, tak určite 
odporúčam http://www.bojova-umeni.tnet.cz. 
Prelistovať si ich môžete podľa krajiny, z ktorej 
pochádzajú. Podobne i pokiaľ ide o umenia Okinawa, 
Kobudó (http://www.okinawa.sk/), Kung-Fu 
(http://freeweb.coco.cz/kung-fu), laido a Kendo, 

Jodo a Kyudo (http://www.kendo.sk). 

Zväz branných športov (sebaobrana, potápanie, 
horolezectvo, strelectvo, parašutizmus, prežitie) má 
svoju základňu na http://www.zbs.host.sk. Tu môžete 
nájsť kontakty na zodpovedných ľudí, ktorí vám 
o danom športe povedia viac a odporučia vám, kde 
by bolo najlepšie začať. 

Šéfredaktor pre mňa pripravil riadnu búdu. WWW 
stránky o športoch. Pre mňa, ktorý som športový 
antitalent! Začal som teda študovať techniku vrhania 
nožov pre prípad ďalšej podobnej témy. Vrhanie nožov 
je údajne v prvom rade šport, takže ak aj vy ste na 
niekoho trošku „nazubení", tento šport môžete študovať 
na http://www.noz.sk, či http://www.knife.sk . 


37 


internet 


Hráme kolky: 

http://www.mlb.sk Major League Bowling 
združujúca všetkých profesionálnych, i neprofesionál- 
nych nadšencov tohto sladkého športu, pri ktorom 
sa netreba priveľmi hýbať. Oficiálny kolkársky zväz 
nájdete na http://www.vadium.sk/skz, (ak vám záleží 
na nejakých tie oficialitách). 

Hráme paintball: 

Kto už dnes nepozná pušky nabíjané farebnými 
guľôčkami, ktoré vám váš protivník s radosťou rozpleští 
na plexiskle vašej masky? Paintballové klany vznikajú 
aj na Slovensku ako huby po daždi. Menší „skoroportál" 
sa vám ponúka na http://www.akcnesporty.sk, 


nujete sa len tváriť, že chudnete, či sa vám žiada prírod- 
ná prechádzka, odporúčam: http://www.matrix.cz/ 
kola. Nájdete tu nielen tipy a triky na prekonanie záker- 
ností, ktoré na vás môžu čakať na ceste, ale aj presné 
cyklotrasy. Bohužiaľ, len pre regióny v ČR. Ďalšou českou 
stránkou je http://www.cyclonavigator.com. 

Už pri vstupe si uvedomíte, že títo chlapci už určite 
chodia trocha naširoko. Jednoducho ma stránka zaujala 
elegantnosťou, s akou je cyklistika prezentovaná. 

A ak vás tento šport zaujme, tak si na http:// 
www.cykloshop.sk môžete hneď aj zistiť, koľko vás 
to všetko bude stáť. Praktické cvičenia na slovenských 
cyklotrasách - http://www.skonline.sk/turistika/ 
cyklo-turistika.html. 


sti, pôsobiaca v oblasti Malých Karpát a Vysokých Tatier. 
Tiež sa môžete dočítať o expedícii Velebit 2001 
a objavení akejsi najväčšej vertikály na svete na 

http://www.lps.sk/sports/jaskyne/velebit. 

Hráme tenis: 

Tenis sme ešte nehrali a šport je to zaujímavý, 
minimálne ako všetky ostatné. Okrem iného na Sloven- 
sku tiež sem tam vyrastie nejaký ten tenisový talent. 
Talent si teda môžeme objavovať napríklad na stránkach 
Slovenského tennisového zväzu (http://www.stz.sk). 

Na http://web.stonline.sk/vistenis môžeme zistiť, 
kolko nás budú stáť nejaké ponožky, trenírky a, samo- 
zrejme, nejaká raketka. Ak ste v tenise slabí a nikto 



kde v prvom rade môžete zistiť odpovede na otázky 
Kde? - Kedy? - Ako? a hlavne Za koľko? Pokračovať 
môžete napríklad na http://www.krc.sk . Ak máte proti 
tomuto agresívnemu a militantnému športu nejaké 
námietky, môžete si predstaviť, že by si napríklad Usama 
bin Ládin ventiloval svoju zúrivosť touto cestou. 

Slovenský paintballový zväz: http://www.paintball.sk. 

Hráme volejbal: 

Plážový, ako inak. Horúci piesok, chladné nápoje, 
opálené telá... Vonku to teraz predsa len vyzerá trochu 
inak. Asociácia plážového volejbalu sídli na http:// 
www.apvapv.sk. Asociácia plážových rozhodcov môže 
byť celkom rozumné hobby (http://avr-sr.host.sk), 
hlavne keď vy sedíte na tej vysokej stoličke a kocháte sa 
hrou bez toho, aby bolo nutné behať sem a tam. 

Hráme sa na cyklistu: 

Budete prekvapení, koľko miest na internete je veno- 
vaných bicyklu. Ak to s cyklistikou nemyslíte vážne a plá- 


Tipujeme: 

Vedeli ste, že aj tipovanie je šport? Ja teda nie 
a myslím si, že to ani nie je žiadny extra šport. Vonia 
trochu hazardom a špekulovaním. No prečo by sme 
nepomohli aj týmto športovcom, však? Hokej a futbal 
na http://www.mojweb.sk/tipovaniefutbal. Stávková 
kancelária aj na adrese http://www.terno.sk. 

Ak si však chcete staviť on-line, a to poriadne, za doláre, 
a do zahraničia, tak - pekne prosím - na http:// 
www.gamebookers.com. Samozrejme, nesťažujte si, 
ak sa vaše peniaze stratia. Na vlastnú zodpovednosť! 

Hráme sa na netopiera: 

Nie, nebojte sa, nebudem prezentovať nepochopené 
snahy študentov visieť v električke dole hlavou, ale 
predstavíme jaskyniarstvo. V tomto ročnom období je 
také počasie, že by bolo treba naozaj schovať sa niekam 
do jaskyne. Do akej, to vám poradia napríklad na 
http://www.speleobratislava.host.sk, čo je 
jaskyniarska skupina Slovenskej speleologickej spoločno- 


s vami nechce hrať, tak sa „vybláznite" na http:// 
www.accent.sk/dubys. Nič nie je lepšie ako tenis bez 
protihráča, vždy totiž vyhráte vy. A v neposlednom rade 
tiež klub amatérskeho tenisu na: 

http://www.cat2000.sk/homepage.html či 
http://www.tenniscat.com/homepage.html. 

Športová centrála: 

Zaujímavý web som našiel na http://www.sportcen- 
tral.sk. Je akýmsi menším zoznamom športových 
predajní, servisných a požičiavacích miest a podobne. 

Na stránky servera si tiež môžete pridať inzerát, 
samozrejme, len ak má športový charakter. Bohužiaľ, 
nie je príliš často updatovaný, no aspoň ako miesto, 
kde sa dozviete lokácie dosiaľ neobjavených požičovní, 
poslúži celkom dobre. 

A dohrali sme. A ani to nebolelo. 

Zoltán Radnóti 




www.pcspace.sk 



Ochrana proti útokom a narušeniu súkromia 
z internetu (pokračovanie) 


V článku nájdete: 

• Odporúčania pre bezpečnostných 
architektov a prevádzkovateľov systémov 

• Odporúčania pre administrátorov 
a správcov systémov 

• Odporúčania pre zabezpečenie web 
servera na platforme Windows 2000 

• Záver 


Odporúčania pre riešenie ochrany 

Odporúčania pre bezpečnostných 

architektov a prevádzkovateľov systémov 

Prístup k riešeniu známych problémov pri zabezpečo- 
vaní systémov možno zhrnúť do niekoľkých odporúčaní 
(preverených časom) predovšetkým pre bezpečnostných 
architektov a prevádzkovateľov systémov: 

1 . Potrebné je zaviesť taký bezpečnostný systém, 
ktorý bude v čo najväčšej miere automatizo- 
vaný a nezávislý od jednotlivých používateľov. 

2. Citlivé a utajované dáta je treba chrániť 
šifrovaním. Je to jediná možná metóda ochrany 
dát pred ich odpočúvaním na komunikačných 
linkách, pri ich prenose internetom alebo inými 
spôsobmi a jediná spoľahlivá metóda, ako ochrániť 
dáta pred krádežami alebo stratami archívnych 

a pamäťových médií. 

3.lmplementovať čo najkvalitnejšiu metódu 
autentizácie a na ňu nadväzujúci systém riadenia 
prístupu používateľov ku všetkým dátam. 

4. Každá sieť pripojená k internetu by 

z bezpečnostných dôvodov mala mať len 
jedno prípojné miesto (ustráženie styčných miest). 
Pre mnohé organizácie to platí prirodzene dvojná- 
sobne. 

5. Vzhľadom na skutočnosť, že principiálne existuje 
spôsob prekonania akejkoľvek bezpečnostnej bariéry, 
je nevyhnutné, aby v počítačoch pripojených 

k internetu neboli spracovávané a uchovávané 
žiadne utajované informácie. 

6 . Aj takéto počítače však tiež musia byť odde- 


lené od internetu spoľahlivou a bezpečnou 
ochrannou stenou (firewall), pretože nie je 
možné sa spoliehať na disciplínu používateľov (určite 
sa nájde aspoň jeden používateľ, ktorý zákaz poruší). 

7. Pre zodpovedné zabezpečenie optimálnej úrovne 
ochrany siete musia byť ochranné mechanizmy 
a celý bezpečnostný systém navrhnutý na 
základe vykonanej analýzy rizík a spracovaného 
bezpečnostného projektu. Súčasne musí byť 
spracovaná bezpečnostná politika ochranného systé- 
mu a celej siete. 

8. Uvedená analýza musí byť periodicky opako- 
vaná (perióda bude vždy uvedená v naposledy spra- 
covanom bezpečnostnom projekte). Dôvodom je 
neustály rozvoj vlastnej siete, internetu a hlavne 
nástrojov autorizovaného aj neautorizovaného 
prieniku do cudzích sietí. 

9. Nevyhnutné je, aby bezpečnostný správca siete 
pravidelne analyzoval a vyhodnocoval (aspoň 
raz za deň) auditný záznam. Následne a bezod- 
kladne (v prípade potreby) musí prijať príslušné 
opatrenia. 

10. Heslá používané v ochrannom systéme je 
potrebné udržiavať v zašifrovanej forme 

kvalitným a otestovaným (domácim) algoritmom. 
Rovnaké kritériá platia aj pre autentizačné algoritmy. 

1 1 .Pre dôležitejšie siete má zásadný význam, aby 

súčasťou ochrannej steny bola aj bezpečnostná 
nadstavba pre pripojenú privátnu sieť. Preto je 
tiež potrebné, aby všetky heslá, kľúče a iné dôležité 
informácie boli aj v rámci vlastnej siete prenášané 
v zašifrovanom tvare a realizované bolo riadenie 
prístupu. 

12. Ani k sieti pripojenej k internetu nesmie byť 
dälej pripojená žiadna ďalšia privátna sieť, 

ktorá spracováva utajované informácie. 

Odporúčania pre administrátorov 

a správcov systémov 

Ďalšie odporúčania sú určené pre administrátorov 

a správcov systémov na zvýšenie ochrany a zabezpečenia 

už používaných systémov: 

• v prvom rade je potrebné, aby mali administrátori 
a správcovia dobré znalosti o tom, čo pre- 
vádzkujú (pre pochopenie všetkých súvislostí), 


• pravidelne sledovať zverejňovanie všetkých 
nových bezpečnostných problémov a chýb 
a ich záplat používaných systémov (Translate:f, 
NULL.HTW a iné), prijať dočasné bezpečnostné 
opatrenia (do momentu realizácie opravy) a po 
vypracovaní záplaty ju okamžite aplikovať, 

• otestovať svoj systém špeciálnymi prostriedkami 
alebo využiť testy na dôveryhodných stránkach 
(napr. [12] alebo URLcheck), 

• zabezpečiť, aby web na svojej IP adrese 
neposkytoval aj zdieľaný prostriedok (napr. 
priamo disk), 

• neprideľovať prístupové práva k zdieľanému 
prostriedku skupine EVERYONE, 

• nenechať web otvorený cez FrontPage Server 
pre skupiny ako EVERYONE alebo aj cez FTP server 
(čo hacker skôr alebo neskôr odhalí a využije), 

• zamedziť tomu, aby používateľ TEST mal aj 
heslo TEST a navyše bol v skupine Administrators 
(možnosť kompletného ovládania celého stroja 
Windows NT nástrojmi diaľkovej správy), 

• prideľovať a spravovať heslá - každý používateľ by 
mal mať vlastné a dostatočne zložité heslo 
(napr. bez hesla býva používateľ „sa" pri inštaláciách 
SQL servera), 

• neumiestňovať databázu Access do miest voľne 
prístupných pomocou prehliadača, 

• nenechávať administračnú časť webu alebo 
webové aplikácie voľne prístupné verejnosti 

(napr. voľne prístupné aplikácie IISADMIN alebo 
IISADMPWD, nenechávať webové aplikácie bez 
kontroly prihlásenia do administračnej časti aplikácie 
alebo umožniť overovanie prístupu len k prvej 
stránke a ďalšie nechať celkom voľné), 

• pravidelne sledovať dianie v systéme (zazna- 
menávať podozrivé otázky, filtrovať neprípustnú 
komunikáciu na nevhodných portoch, monitorovať 
zmeny súborov a účtov, vykonávať audit v reálnom 
čase), 

• neotvárať prílohy neočakávaných emailov 

s neznámym obsahom (súčasne poučiť aj jed- 
notlivých používateľov), 

• pred otvorením neznámej prílohy ju skontrolo- 
vať antivírusovým programom (na pevnom 
disku). 

Schéma útoku z internetu na nechránenú sieť LAN 


Odporúčania pre zabezpečenie web servera 
na platforme Windows 2000 

Mnohým bezpečnostným a výkonovým problémom 
možno predísť vhodným nastavením servera. Takto 
možno ochrániť server aj pred doteraz neobjavenými 
alebo nepublikovanými bezpečnostnými dierami. 
Niektorým chybám sa vyhnúť nedá (ak sa neobjaví 
záplata, pozri chyba Translate:F), aleje možné minimali- 
zovať ich následky. 

Najväčší problém pri zabezpečovaní Windows NT/ 
2000 IIS spočíva v ľahkosti jeho ovládania. Kým k roz- 
chodeniu www servera napr. na Linuxe potrebuje 
administrátor pomerne značné znalosti, na Windows 
to ide zdanlivo samo. Stačí pridať službu Internet 
Information Services (IIS) a web ide. Že nie optimálne 
a s dierami - to už nikomu nepríde na um. 

Uvádzané odporúčania pre Windows IIS ako najpouží- 
vanejšej platformy web serverov vychádzajú z podkladov 
stránky venujúcej sa otázkam bezpečnosti IT [12]: 

1. Internet Information Services 

Odstránenie „Default web site" 

Pri inštalácii IIS je vytvorená „Default Web Site" - 
virtuálny web server obsahujúci rôzne záludné virtuálne 
adresáre, napr. ,,/scripts", ,,/iissamples", ,,/mdac". 

Väčšina bezpečnostných problémov využíva chyby 
v predinštalovaných skriptoch. „Default Web Site" sa 
nevypláca mazať (systém sa môže správať dosť čudne), 
ale treba pomocou MS Management Console zmazať 
všetky predinštalované virtuálne adresáre. A najjedno- 
duchšie je „Default Web Site" proste zastaviť a vytvoriť 
vlastnú stránku. 

Takto je možné odstrániť celú množinu bezpečnost- 
ných rizík, ktoré majú vzťah k predinštalovaným 
skriptom. 

Odstránenie prebytočného mapovania 

Treba pozrieť konfiguráciu „App mappings" (pravým 
tlačidlom na názov počítača > Properties > WWW 
Service master properties > záložka Home Directory > 
tlačidlo Configuration: 

» Odstránenie mapovania všetkých prípon nepouží- 
vaných súborov a hlavne mapovania akýchkoľvek 
extenzií na knižnicu webhits.dll. Takto bude odstrá- 
nená tá skupina problémov, ktorá sa týka ne-ASP 
skriptovacích technológií (asi aj tak nepoužívaných, 
napr. chyby typu „ + .htr" alebo „null.htw"). 

» Pridanie mapovania súborov s príponou . inc 

rovnakým spôsobom, ako sú mapované súbory ASP. 
Ak je prípona .inc používaná pre include súbory, 
budú týmto ošetrené aj tieto. Ak ostanú nenamapo- 
vané, bude voľne viditeľný ich obsah. 

V prípade použitia len technológie ASP (čo asi áno), 
by mali byť namapované len tri prípony: .asp, .asa 
a .inc, všetky na knižnicu asp.dll. 

Presunutie webov na nesystémový disk 

Weby treba umiestniť na iný logický a pokiaľ možno 
tiež fyzický disk. Ak budú dáta uložené na inom fyzic- 
kom disku než systém (t. j. nielen na inej partition), 
je možné získať aj na výkone. Existujú bezpečnostné 
chyby umožňujúce prístup k súborom mimo oblasť 
určenú WWW serveru, ale pravdepodobne všetky sú 
obmedzené na ten istý logický disk. Útočník potom 
nebude mať prístup k dôležitým systémovým súborom. 

Uloženie neverejných súborov mimo verejnú 
oblasť 

Týka sa predovšetkým umiestnenia Access databáz. 
Dátové .mdb súbory treba fyzicky umiestniť v adresári 
nedostupnom z webu. Ak to poskytovateľ hosti ngových 
služieb neumožní, treba ho zmeniť. V tom prípade je 
to len jeho lenivosť či neschopnosť, technicky nejde 
o problém. 

Písanie bezpečných aplikácií 

Veľa bezpečnostných dier vzniká nepozornosťou 
programátora webových aplikácií. Treba strážiť použí- 
vateľské vstupy a myslieť na to, že pre útočníka nie je 
bežné obmedzenie žiadnou prekážkou (kontrola 
JavaScriptov, odovzdávanie parametrov metódou POST). 


Windows NT/2000 na tieto chyby nie je taký náchylný 
ako systémy Unix, napriek tomu môžu špeciálne znaky 
spôsobiť problémy tam, kde nemajú čo robiť. 

Môžu tiež spôsobiť problémy návštevníkom webu. 

Ak existuje možnosť zapisovať HTML kód pri vkladaní 
napr. komentárov, nie je problém napísať JavaScript, 
ktorý nešťastného používateľa presmeruje na inú stránku 
(napr. porno) alebo ho bude sofistikovane obťažovať. 

Pozor na chybové hlásenia 

Niektoré systémové chybové hlásenia môžu byť nebez- 
pečné! Môžu používateľovi zobraziť časti zdrojového 
kódu alebo SQL otázok, príp. cestu k include súborom 
a odhaliť tak citlivé údaje o aplikácii. Preto treba ošetriť 
opísané chyby a používateľovi zobraziť iba hmlisté hláse- 
nie v duchu „pri behu aplikácie došlo k chybe". Detailnú 
informáciu treba poslať mailom administrátorovi. 

Nepoužívať „execute" 

Virtuálnemu adresáru web servera možno prideliť 
práva read, execute a script. Nastavenie execute 
umožňuje spúšťanie CGI skriptov- tj. EXE alebo DLL 
aplikácií a súčasne ASP skriptov. Nastavenie script 
umožňuje spúšťanie iba ASP skriptov. 

Ak sa nepoužívajú EXE alebo DLL aplikácie, nepoužívať 
oprávnenie execute. Existuje rodina bezpečnostných dier 
umožňujúcich chybným parsovaním URL spúšťať pro- 
gramy nainštalované na serveri, prípadne zaslaný 
binárny kód (chyby typu stack overflow). Po inštalácii 
je v Default Web Site vytvorený virtuálny adresár Scripts 
s nastavenými právami execute. Ďalší dôvod zneškodniť 
Default Web Site. 

Zabezpečenie SMTP servera 

Aj ochrana poštového servera pred zneužitím na 
spamovanie je bezpečnostný problém. Základom je 
zabezpečiť server tak, aby neumožňoval tzv. open relay 
(rozosielanie mailov), ktoré nie sú určené používateľom, 
ani od nich nepochádzajú. Ak je server využívaný aj ako 
bežný mail server pre prijímanie pošty, treba príslušne 
nastaviť mail server. 

V prípade používania len MS SMTP Service pre 
odosielanie pošty z WWW servera (napr. pomocou 
CDONTS alebo Mail Pickup Service) treba zabezpečiť 
SMTPSVC. Ak totiž MS SMTP Service nebude nainštalo- 
vaný, štandardne je široko otvorený svetu. Najľahšie 
nastavenie je zablokovať rozsah IP adries, ktoré sa 
k serveru smú pripojiť - nastaviť ho na 127.0.0.1, 
takže pripojenie zo siete nebude možné. Toto nastavenie 
sa vykonáva pomocou Internet Service Manageru vo 
vlastnostiach SMTP servera, záložka Access, tlačidlo 
Connection. 

2. SQL server 

Zabezpečenie SQL servera 

Ak je ako dátový sklad používaný MS SQL Server 
a nie MDB databáza, treba zakázať k nemu prístup 
zvonka. Ak je na SQL zvláštny stroj, treba ho prepojiť 
s webom fastlinkom (krúteným káblom na odlišnej 
dvojici sieťových kariet a na privátnych IP adresách). 


Ak je možné, treba zakázať prístup na SQL server 
z internetu (porty 1433, 1434). Ak sa objaví nejaká 
bezpečnostná diera a útočník si prečíta heslo do SQL, 
bude mu nanič, pretože sa k nemu aj tak nepripojí. 

Zaheslovanie užívateľa SA 

Používateľ s názvom „sa" je na SQL serveri to isté, 
čo v NT „Administrátor" - teda správca systému 
s maximálnymi právami. Po nainštalovaní SQL Server 
ver.7.0 je heslo tohto používateľa prázdne! Ihneď po 
nainštalovaní MS SQL preto treba heslo zmeniť (pomo- 
cou Enterprise Managera, vetva Security/Logins). Ak sa 
to neuskutoční, útočník nebude musieť ani pátrať po 
diere v softvéri - proste sa pripojí a je administrátorom. 
Ide o drobnú nedomyslenosť v MS SQL7. Predchádzajú- 
ca verzia (6.5) aj nasledujúca (2000) pri inštalácii pýta 
heslo. 

3. Windows 

Ustráženie bezpečnostných dier 

Treba sa zapísať do konferencií ako NT BugTraq alebo 
Microsoft Security Notification Service. Tam sa možno 
dozvedieť o možných bezpečnostných problémoch 
a ich riešení. V prípade problémov s angličtinou možno 
čítať [12], 

Použitie firewallu 

Pokiaľ možno, treba používať firewall ako špeciálne 
zariadenie (počítač alebo špecializovaný hardvér) 
predradené web serveru, alebo aspoň nastaviť filtrovanie 
portov. K filtrovaniu portov možno použiť buďlP security 
(IPSEC), alebo Routing and remote access RRAS. 
Nastavenie RRAS je jednoduchšie a navyše menej 
zaťažuje systém. 

Zakázať treba všetky porty s výnimkou tých, ktoré 
používajú legálni návštevníci servera - spravidla 
53/tcp a 53/udp (DNS), 80/tcp (HTTP), 443/tcp (HTTPS), 
20/tcp a 21/tcp (FTP). Ak na tom stroji beží aj mail, 
bude to ešte 25/tcp (SMTP), 1 10/tcp (POP3) a možno 
aj 143/tcp (IMAP4). 

Na všetky ostatné porty použiteľné pre diaľkovú 
správu treba urobiť dieru vo firewalle len pre vlastné 
IP adresy. Ak je vlastná IP adresa dynamická (typicky 
dial-up) alebo treba úroveň zabezpečenia dälej zvýšiť, 
možno použiť VPN. Tak vznikne bezpečný (zašifrovaný) 
kanál, ktorým povedie všetka komunikácia. 

Možno použiť aj špeciálny softvér, ktorý v prípade 
porušenia ochrany nielenže útočníka nepustí dälej, 
ale mu aj zablokuje prístup (efektívne marí port scan) 
a vyhlási poplach (napr. e-mailom). 

Ani ten najlepší firewall však neochráni pred útokmi 
pomocou HTTP protokolu (napr. Translate: F chyba). 

Pozor na NetBIOS 

Ďalšia množina bezpečnostných rizík sa viaže 
k chybám týkajúcim sa NetBIOS („zdieľanie Windows"). 
Ide o DoS alebo buffer overflow útoky, prípadne 
o vyzradenie citlivých údajov cez null share. 

Potom možno zablokovať prístup na porty 137/tcp, 
137/udp, 138/udp a 139/tcp. Ak netreba využívať služby 



ako zdieľanie súborov alebo vzdialená administrácia 
cez MMC, možno zakázať alebo odinštalovať (v nasta- 
vení siete) „Client for Microsoft Networks" a „Filé and 
printer sharing for Microsoft Networks". 

Používať neštandardné metódy prístupu 

Ak je možnosť (t. j. napr. službu používate iba vy 
a nikto iný), treba urobiť administratívne rozhranie na 
nejakom hodne obskúrnom porte (napr. pre FTP je 
štandardný port 21, použiť možno teda napr. 2121). 
Prípadne možno číslo portu občas meniť. 

Pozor na heslá 

Nepoužívať používateľa Administrátor, administrá- 
torské heslo by nemalo nikdy ísť po sieti nešifrovane a 
pokiaľ možno ani zašifrované nie. Vytvoriť treba iného 
používateľa s „nevinným" menom, ktorý bude mať pri- 
delené potrebné právomoci. Administrátora treba použí- 
vať len v prípade osobnej prítomnosti priamo pri serveri. 

Schovanie alebo zničenie nebezpečných súborov 

Nastaviť treba prístupové práva na dôležité a zneuži- 
teľné súbory (napr. ftp.exe, net.exe apod.) tak, 
aby sa k nim nedostal používateľ IUSR alebo LocalSys- 
tem. Vytvoriť treba skupinu napr. Admins, a tej ako 
jedinej dať právo s týmito nástrojmi pracovať (odobrať 
ho treba všetkým ostatným). LocalSystem má pomerne 
vysoké oprávnenia a existuje niekoľko dier, ktoré 
umožňujú spúšťať programy pod jeho autorizáciou. 

Sledovanie logov 

Sledovať treba všetky systémové logy a pátrať po 
známkach čohokoľvek neobvyklého. Existujú nástroje, 
ktoré umožňujú centrálne a poloautomaticky spravovať 
eventlogy z viac počítačov cez WWW rozhranie. 

Užitočné informácie možno získať aj z iných logov, 
napr. z HTTP logu. 

Sledovanie štatistík 

Ak je možné, treba sledovať objem prenesených dát. 
Akákoľvek neočakávaná zmena je podozrivá - tak zmena 
smerom hore (niekto to môže zneužívať k spamovaniu) 
ako aj dolu (niečo nefunguje). 

Neinštalovať obskúrny softvér 

Na serveri by malo byť nainštalované iba minimálne 
množstvo softvéru a komponentov. Inštalovať treba iba 
to, čo skutočne treba! Miesto rôznych obskúrnych 
programov pre dialkové ovládanie (osobitne zlé skúse- 
nosti sú s PC Anywhere a VNC) treba používať na serveri 
vstavané terminál Services. Každý program treba najskôr 
otestovať na pokusnom serveri (aj všetky hotfixy a Service 
packy) a až ak nevzniknú problémy, možno ho inštalovať 
na ostrý server. 

Neinštalovať zbytočný softvér 

Predtým, než je na server nainštalovaný nejaký softvér 
alebo systémový komponent, treba pouvažovať, či je 
tam ten softvér skutočne potrebný. To sa týka hlavne 
rôznych „démonov" (programov bežiacich stále na 


pozadí). Špeciálny dôraz je nutné položiť na programy, 
ktoré aktívne komunikujú so sieťou alebo poskytujú 
sieťové služby, napr. vlastné WWW rozhranie. Tieto 
služby predstavujú riziko pre výkon a stabilitu aj 
bezpečnosť. 

Inštalovať anglické verzie programov 

S príchodom Windows 2000 servera sa objavili 
nové problémy - národné verzie. Microsoft tvrdí, 
že s novým systémom jazykovej podpory by sa nemalo 
stávať, že niekto omylom preloží aj názov premennej 
a že to potom nebude fungovať. Tomu netreba celkom 
veriť, čo podporujú skúsenosti viacerých ľudí. Navyše, 
všetky záplaty a opravy sa robia ako prvé na anglickú 
verziu a na ďalšie verzie s oneskorením. Inštaláciou 
anglickej verzie pri správnom nastavení systém locale 
nevzniknú žiadne problémy s fontami, formátom dát 
ani triedením. 

Neupgradovať, radšej inštalovať 

Ak je možné, treba inštalovať softvér vždy „načisto" 
a neupgradovať z nižšej verzie (hlavne operačný systém 
a SQL server). Hoci by to teoreticky byť nemalo, čisto 
inštalované programy sa správajú inak, než upgradova- 
né. Pri upgrade môžu byť v základoch systému neisté 
kamene. 

Ďalej, ak bude inštalovaný Windows 2000 na čistý 
stroj, bude nastavenie práv k súborom iné (bezpečnejšie) 
než pri upgrade zo štandardnej inštalácie NT4. 

Niektorým chybám sa vyhnúť nedá 

Proti niektorým chybám nie je obrana (aspoň všeobec- 
ná nie). Sú v zásade dva druhy chýb: na ktoré doteraz 
neexistujú záplaty a DoS útoky. 

Zástupcom prvej skupiny je napr. Translate: f chyba, 
na ktorú nebola pár dní záplata. Potom nemožno robiť 
nič, než len čakať. Ak však budú dodržané všetky 
ostatné zásady, bude minimalizovaný rozsah škôd. 

Inou kapitolou sú DoS útoky, ktoré využívajú dieru 
v softvéri, ktorá ho umožní vysoko zaťažiť pri použití 
malého vstupu (napr. zacyklením). Také diery však bývajú 
spravidla rýchlo zaplátané výrobcom. 

Zákernejšie sú DoS útoky využívajúce v podstate 
legálne prostriedky. Nedávno postihol niekoľko veľkých 
serverov na českom internete DoS útok na službu SMTP. 
Páchateľ posielal na SMTP servery stovky tisíc nedoruči- 
teľných e-mailov. Pri kombinácii takého útoku s IP 
spoofingom (podvrhnutie nepravej IP adresy) je obrana 
prakticky nulová. Útok totiž zdanlivo prichádza 
z desiatok tisíc IP adries (spravidla nevinných) a ani 
zablokovaním na firewalle sa nedá pomôcť. 

DoS útoky sú nebezpečné tromi spôsobmi: 

a) Totálne preťaženie servera - postihnutý proces 
zaberá toľko procesorového času, pamäti, miesta na 
disku a pod., že sa napadnutý server celkom zablo- 
kuje. Nepríjemné hlavne tým, že server je celkom 
nefunkčný a zároveň nie je možné ho diaľkovo 
spravovať. 

b) Preťaženie konkrétnej služby - nedôjde k vyrade- 
niu celého servera, len napadnutej služby. Pri útoku 

môže server normálne fungovať, ak je nastavený na 
akceptovanie najviac napr. 20 súčasných pripojení. 
Služba SMTP nemôže zabrať všetky dostupné 
prostriedky, útočník môže však zabrať všetkých 20 
konexií a „normálne" maily nechodia, resp. chodia 
so značným oneskorením. 

c) Zabratie šírky pásma - nastane najskôr pri serve- 
roch pripojených na (relatívne) pomalú linku. Dátový 
tok útočníka je taký veľký, že linka je preťažená 
a prakticky nepoužiteľná. 

Ak útok prichádza z jedného miesta (resp. nie je 
skrytá IP adresa), možno sa efektom a) a b) vyhnúť 
zablokovaním IP adresy používateľa na firewalle. 

Inou kapitolou sú DDoS útoky (na server útočia tisíce 
počítačov z celého internetu). Takto bolo začiatkom 
2/2000 „odrovnaných" niekoľko významných serverov, 
ako napr. Yahoo. 

Zálohovanie a paranoja 

Žiadne zabezpečenie nie je dokonalé a stať sa môže 
čokoľvek. Preto treba starostlivo zálohovať a citlivé údaje 
šifrovať. Na pamäti treba mať jedno: Dobrý administrá- 
tor nemusí byť paranoidný. Ale veľmi to pomáha. 

Záver 

Dokonalé vyriešenie všetkých bezpečnostných problé- 
mov v konkrétnych podmienkach je veľmi zložitý 
problém. Informačné systémy môžu byť veľmi rozmanité 
a len ťažko možno poskytnúť univerzálny návod, ktorý 
by dostatočne riešil všetky konkrétne požiadavky. 

Dôležité je pri tom jednotlivé ochranné mechanizmy 
kombinovať. Pre zvládnutie problémov spojených 
s bezpečnosťou informačných systémov a ochranou dát 
treba riešenie konzultovať so špecializovaným konzultan- 
tom a celkové riešenie zveriť špecializovanej organizácii 
(vrátane bezpečnostného auditu). 

Doteraz uvedené prístupy k riešeniu ochrany je možné 
zovšeobecniť a zhrnúť do nasledujúcich krokov: 

1 . v prvom rade zvládnuť a dobre poznať vlastný 
systém, 


2. následne využiť všetky možnosti ochrany 
poskytujúce vlastný systém a nastaviť ich podľa 
určenia systému, spôsobu pripojenia a reálne pôso- 
biacich hrozieb (v prípade informačného systému 
podľa požiadaviek spracovanej bezpečnostnej 
politiky), 

3. vždy sledovať vznik všetkých nových 
bezpečnostných chýb a problémov a okamžite 
aplikovať zverejnené záplaty, 

4. v rámci rozsiahlejších systémov dodržať legislatívny 
rámec riešenia bezpečnosti umožňujúci kom- 
plexnosť ochrany pri minimalizácii nákladov: 

• bezpečnostný zámer a projekt, 

• bezpečnostná politika, 

• bezpečnostná smernica, 

• plán obnovenia funkčnosti, 

5. v každom prípade použiť vhodný antivírusový 
program, 

6. vhodný bezpečnostný nástroj zvoliť podľa 
konkrétneho charakteru a spôsobu pripojenia 

systému k internetu, napr.: 

• pre web stránku zvoliť nástroj proti útokom DoS, 

• pre domáceho používateľa s rýchlym a trvalým 
pripojením káblom alebo DSL zvoliť osobný firewall 
s blokovaním prístupu, 

• pre väčšie a dôležité systémy zvoliť profesionálny ex- 
terný firewall (vrátane šifrovacích vlastností s pod- 
porou virtuálnych privátnych sietí VPN), a pod. 

7. pri prenose citlivých dát cez internet používať 
zásadne prostriedky šifrovej ochrany: 

• jednotlivý domáci používateľ si zvolí šifrovacie 
programy podľa ich ceny, prípadne použije free- 
warovú verziu prevereného PGP (šifrovanie súborov 
alebo elektronickej pošty), 

• väčšie organizácie (predovšetkým štátne) používajú 
profesionálne produkty preverené poverenou domá- 
cou organizáciou so zameraním na úroveň ochrany, 
dostatočnosť dĺžky kľúča, odolnosť voči útokom 
hrubou silou a známym kryptoanalytickým útokom 
(pri vyšších stupňoch aj s hardvérovou podporou 
alebo externými šifrovacími prostriedkami), 


8. zabezpečiť riadenie prístupu v rámci celého 
systému (zamedziť prideleniu neprimeraných 
právomocí jednej osobe, prideľovať prístupové 
práva jednotlivým používateľom a kontrolovať tvorbu 
a zmenu hesiel a pod.), 

9. realizovať šifrovania lokálnej komunikácie 

a vytvoriť siete VPN (podľa podmienok prevádzky, 
umiestnenia klientov, citlivosti dát a existujúcich 
hrozieb), 

10. dáta na disku chrániť šifrovaním (dôvody 
rovnaké, ako v bode 9), 

1 1 .priebežne sledovať všetky aktivity (predovšetkým 
podozrivé) a pravidelne vyhodnocovať obsah 
logov (auditných záznamov), 

12. podľa vlastných možností zálohovať dôležité 
programy a dáta (najlepšie na fyzicky vzdialenom 
mieste). 

Ing. Miloš Šmirjak, CSc. 

Heslá, generátory hesiel 

a uchovávanie hesiel 


Vymyslieť bezpečné heslo často nie je jednoduchý 
problém. Pokiaľ sa vám nechce rozmýšľať nad vhodným 
heslom, môžete pre tento účel využiť voľne šíriteľné 
programy (rôzne podobné utilitky môžete nájsť 
v kategóriách freeware i Shareware) na to určené - 
generátory hesiel. Pozrime sa aspoň na dva - Advanced 
Password Generátor a Password Generátor. 

Generovanie hesiel 

Advanced Password Generátor 

Umožňuje generovanie viacerých hesiel v počte od 
2 do 2000 rôznych hesiel voliteľnej dĺžky od 4 do 34 
znakov. Používateľ môže určiť, či sa pri generovaní 
majú používať všetky znaky, len čísla, len písmená 
alebo kombinácia písmen a znakov. Takto vygenerované 
heslá je možné exportovať do textového súboru alebo 
tlačiť, alebo prostredníctvom zápisníkovej pamäte 
preniesť do inej aplikácie, kde je toto heslo požadované. 
Program môžete získať na internetovej adrese 
http://www.segobit.com/apg.htm. 

Password Generátor 

Má jednoznačne obmedzenejšie možnosti ako 
Advanced Password Generátor, najmä čo sa týka 
možností nastavenia parametrov generovaného hesla. 
Umožňuje generovanie jednotlivých hesiel voliteľnej 
dĺžky v rozsahu od 6 do 10 znakov, používateľ má 
možnosť definovania rozsahu znakov použitých pre 
generovanie malé/veľké/oboje znaky. 

V kategórií voľne šíriteľných programov nájdete ešte 
viacero generátorov, všetky v zásade disponujú nasledu- 
júcimi základnými funkciami: 

• možnosť voľby dĺžky generovaného hesla 

• možnosť voľby skupín znakov použitých pri 
generovaní hesla (alfa znaky, numerické, veľké, 
malé, ostatné znaky...) 

• skopírovanie hesla do zápisníkovej pamäte 

• uloženie hesla/hesiel do súboru 

• prípadne tlač 

Z ľudského hľadiska majú generátory hesiel azda len 
jednu malú nevýhodu - pri generovaní hesla neberú 
do úvahy faktor pamätateľnosti hesla. Výsledkom 
je teda často vygenerovanie reťazca znakov, ktoré by 
som (podľa mojej osobnej mienky) nenazval ľahko 
zapamätateľnými. 

Bezpečné uchovánie hesiel 

Popri generovaní bezpečného hesla je častým 
problémom jeho bezpečné uchovávanie a používanie. 
Odhliadnuc od použitia externých hardvérových prvkov 
(napr. tokenov) je vhodné najmä pri nižších nárokoch 
na bezpečnosť využiť rôzne programy určené na uchová- 
vanie hesiel. Väčšina dnes dostupných programov 
(mnohé v kategórii freeware) sú zabezpečené 
prístupovým heslom a pre ochranu databázy hesiel 
používajú šifrovacie algoritmy rôznej sily. Pre archiváciu 
hesiel na prístup k systémom obsahujúcich dôverné 
či strategické údaje je využitie voľne šíriteľných pro- 
gramov určite sporné, ale v prípade bežného používateľa 
je to nesporne lepšie riešenie než heslá poznačené 
v kalendári alebo na post-it bločku prilepenom na ráme 
monitora či na nástenke za počítačom. 

Jedným z takýchto systémov je tiež Password Agent 
Lite. Zjednodušene je možné ho definovať ako 
jednoduchý databázový program pre evidenciu hesiel 
a základných informácií náležiacich k danému heslu. 


Program umožňuje okrem hesla (vytvoreného použí- 
vateľom alebo generovaného programom) uchovávať 
nasledujúce údaje: 

• skupina - umožňuje jednotlivé kontá zgrupovať do 
ideových skupín 

• názov konta 

• link 

• poznámku 

Jednou zo súčastí tohto programu je tiež generátor 
hesiel. Principiálne sa nelíši od už opisovaných generá- 
torov hesiel - umožňuje generovanie jednotlivých 
hesiel s dĺžkou 3 až 40 znakov s možnosťou definovania 
aké typy znakov majú byť použité pri generovaní hesla 
(čísla, malé znaky, veľké znaky, ostatné, prípadne ich 
kombinácia). 

Password Agent Lite možno hodnotiť ako jednoduchý, 
intuitívne ovládateľný program, ktorý každému zábudliv- 
covi môže byť pomerne dobrým pomocníkom. V súčas- 
nosti existuje rad podobných programov umožňujúcich 
chránené uchovávanie hesiel a nadväzujúcich informácií. 
Môžu byť užitočným pomocníkom najmä pre aktívnych 
surferov pravidelne navštevujúcich rozličné www stránky 
vyžadujúce prihlasovanie menom a heslom. 

Program môžete získať na internetovej adrese 
http://www.moonsoftware.com/frames.asp7page 
= pwagent.asp. 

Bezpečnostné predmety - bezpečné 
generovanie a uchovávanie hesla 

Ako som už uviedol, ak požadujete bezpečné heslo 
a požadujete ho bezpečne uchovávať, je vhodnejšie 
siahnuť po spoľahlivejšom a najmä bezpečnejšom 
riešení. Jednou z možností je využitie tzv. bezpečnost- 
ných predmetov. Tie umožňujú v chránenej pamäti 
uchovávať heslá pre prístup do rôznych aplikácií, 

VPN či uchovávať digitálne certifikáty (čo sú 
v určitom zjednodušenom ponímaní) vlastne tiež heslá. 

Výhodou je, že takéto predmety môže použiť len 
ten kto ich má, a teda pokus o „získanie" hesla bez 
vlastníctva predmetu a znalosti PIN chrániaceho 
predmet pred zneužitím nie je možné. 

Aké bezpečnostné predmety sa dnes v praxi využívajú? 

• čipové karty 

• bezkontaktné pamäte (touch memory) 

• USB tokeny (napr. iKey) - ich nespornou výhodou 
je skutočnosť, že súčasné počítače využívajú USB 
port ako štandardnú výbavu, a teda na ich použitie 
nie je potrebná inštalácia žiadneho ďalšieho čítacieho 
zariadenia. Niektoré modely umožňujú napr. aj 
generovanie privátnej časti šifrovacieho kľúča priamo 
v tokene - tá vlastne nikdy neopustí token, a teda 

jej prelomenie je značne problematické. 

Určite veľká budúcnosť patrí systémom pri ktorých 
nebude potrebné používať heslo v súčasne známej 
forme, ale nositeľom prvkov tvoriacich heslo budú 
biologické danosti každého používateľa - odtlačky 
prstov, štruktúra dúhovky oka, analýza hlasu a ďalšie. 

Už dnes existuje rad biometrických systémov 
využívajúcich uvedené vlastnosti a ich cenová dostup- 
nosť sa čoraz viac približuje reálnym možnostiam 
bežných používateľov. 


Jaroslav O ste r 

servis 


Ako si udržať funkčný systém - Správa systému Windows 



V spojitosti s operačným systémom Windows 9x 
sa často spomína, že neponúka takmer žiadne 
prostriedky na správu systému a prípadný záujemca je 
odkazovaný na softvér tretích strán. Nie je to úplne 
pravda, aj tento systém obsahuje zaujímavý a použiteľný 
softvér, ktorý nám môže pomerne účinne pomôcť pri 
správe systému. V tomto článku sa budeme venovať 
tomu, čo ponúka systém Windows 98 SE (podobným 
nástrojom disponuje aj Windows XP). 

Microsoft System Information 

Softvér pre systémovú správu a údržbu sa volá 
Microsoft System Information (Systémové infor- 
mácie) a spúšťa sa súborom MSINF032.EXE. 

Predstavuje akýsi systémový základ a zároveň manažéra 
dálších systémových programov, ktoré sa môžu spúšťať 
aj samostatne, pretože ide o externé moduly. 

Samotný program Microsoft System Information 
ponúka základný prehľad konfigurácie systému. 

V podobe stromovej štruktúry sa môžeme presvedčiť 
o základných komponentoch počítača, akými sú verzie 
operačného systému a prehliadača internetu, čas 
od zapnutia počítača, veľkosť pamäte a voľných systé- 
mových prostriedkov, voľné miesto na diskoch. Ďalšia 
zložka poskytuje prehľad o hardvérových zdrojoch 
(konflikty/zdieľanie, DMA, IRQ, vynútený hardvér...). 
Údaje sa spracovávajú z registračných súborov 
(system.dat a user.dat), teda nejde o zvláštny diagnos- 
tický postup. V praxi sa teda môže stať, že chyba 
v registračných databázach sa prenesie aj do programu 
Microsoft System Information, pretože softvér neposky- 
tuje osobitnú diagnostiku, ako napríklad obľúbená 
Sandra (no i tá pomerne dosť údajov preberá zo 
súborov registračných databáz). 


že môžeme zadefinovať 
maximálnu obnovovaciu 
frekvenciu grafickej karty 
a monitora, pretože mnohé 
karty pri prekročení dopo- 
ručenej frekvencie znižujú 
výkon (DA prevodník má 
príkaz zobrazovať viac 
snímok, ako ich dokáže 
procesor vytvárať, a tak 
obnovuje zostávajúce 
snímky, čo zasa zdržuje 
procesor pri vytváraní 
dálších snímok a ich presune do zobrazovacieho 
buffera). 

Windows Report Tool je softvér, určený pre systé- 
mových inžinierov a vývojárov. Pomocou neho vyrobíme 
hlásenie o problémoch, ktoré doručíme firme Microsoft. 
Treba len dúfať, že to pomôže vývoju lepšieho softvéru. 

System Filé Checker (Kontrola systémových 
súborov) je jedným z najdôležitejších nástrojov. Dokáže 
nahradiť softvér tretích výrobcov, ktorý je však nutné 
zakúpiť osobitne. System Filé Checker umožňuje sledovať 
všetky zmeny v inštalácii systému Windows. Po prvom 
spustení si vytvorí databázu, do ktorej zapisuje základné 
údaje o súboroch, ako sú veľkosť, dátum a čas vytvore- 
nia, verziu a CRC. Pri dálších spusteniach údaje vzájomne 
porovnáva a v prípade zmeny ponúkne niekoľko 
možností vrátane novej inštalácie, pričom premazávaný 
súbor je možné uložiť pre jeho prípadné neskoršie 
využitie. Implicitne je program nastavený tak, že kon- 
troluje základné systémové súbory a knižnice 
v najdôležitejších adresároch systému Windows, no je 
možné ho nastaviť tak, aby kontroloval všetky súbory 


v základom nastavení určujú, či sa systém Windows 
bude spúšťať v normálnom, selektívnom či v diagnostic- 
kom režime. V selektívnom režime určujeme, či sa 
v procese bootovania budú zavádzať základné systé- 
mové súbory Autoexec.bat, Config.sys, Win.ini, 
System.ini a štartovacie programy. Rozšírené nastavenie 
podáva v prístupnejšom tvare parametre súboru 
Win.com, ktoré by sme inak museli zadávať v príka- 
zovom riadku pri nábehu systému. Väčšina z nich slúži 
na odstránenie prípadných problémov s kompatibilitou, 
napríklad pomocou neho ohraničíme maximálne použí- 
vanú pamäť pri problémoch s ňou, nanútime systému 
Windows VGA režim 640 x 480 x 1 6, zrušíme použitie 
oblasti tzv. UMB pamäte (adresy A000-FFFF) pre 
expandovanú pamäť EMM a podobne. Ak napríklad 
nemáme nainštalovaný príslušný opravný patch, 
môžeme zvoliť zakázanie rýchleho vypnutia, ktoré pri 
rýchlych procesoroch môže spôsobiť problémy a iné. 

V prehľadných oknách dálej vidíme všetky príkazy zá- 
kladných systémových súborov (Autoexec.bat, 
Config.sys, Win.ini, System.ini a štartovacie programy), 


Azda každý z nás pozná problémy so stabilitou a udržaním výkonnosti systému Windows 9x. 

Mnohí v takomto prípade zvolia preinštalovanie systému. Existuje však aj iná možnosť, pomocou ktorej 
sa vám pri troche snahy môže dariť udržať Windows dlho stabilný a výkonný. 


Po stručnom úvode sa venujme trochu podrobnejšie 
jednotlivým častiam systému Microsoft System 
Information. 

Zložka Components (Súčasti) je interný modul 
programu, ktorý poskytuje prehľad o nainštalovaných 
komponentoch a vie zobraziť aj prípadné konfliktné 
zariadenia a zdroje. Údaje sú tiež spracovávané z regis- 
tračných súborov. Pomocou tohto nástroja napríklad 
presne vieme, ktoré zariadenie aké drivery používa. 

Záložka softvérového prostredia (Software 
Environment) ponúka dobrý prehľad o nainštalovaných 
systémových driveroch, knižniciach, spustených úlohách 
a programoch, ktoré sa zobrazujú spolu s cestou. 

Záložka venovaná Internet Exploreru podáva dobrý 
prehľad o tomto programovom systéme vrátane 
podrobností o nainštalovaných súboroch. 

Posledná záložka je venovaná nainštalovanému 
programovému vybaveniu Microsoft Office. 

Externé programy 

Pre potreby práce so systémom sú zaujímavé možnos- 
ti, ktoré ponúka volba pracovať s externými programami. 
Tvoria dôležitú súčasť práce so systémom Windows. 

Ide o súbory, ktoré môžeme spúšťať priamo v programe 
Microsoft System Information, alebo ich môžeme 
spúšťať aj samostatne. 

Pomocou Internet Explorer Repair Tool môžeme 
preinštalovať chybné súbory, a nielen to. Dajú sa s ním 
pridávať či uberať nainštalované komponenty, a tak si 
môžeme prispôsobiť celý systém Internet Explorer podľa 
svojho. 

DirectX Diagnostic Tool je diagnostický nástroj 
pre prostredie DirectX. Je dostatočne známy ako 
samostatný program, ktorý sa nainštaluje spolu s týmto 
prostredím, a preto sa mu nebudeme venovať podrob- 
nejšie. Stručne povedané poskytuje prehľad o použitých 
súboroch systému DirectX a základnú diagnostiku 
grafickej a zvukovej karty. Veľmi dobrá vlastnosť je, 


na všetkých diskoch. Ak si program vhodne nastavíme, 
môžeme ho použiť aj na kontrolu zmenených súborov 
po inštalácii nekorektného softvéru, ktorý prepisuje 
systémové súbory svojimi verziami bez varovania. Ďalšou 
možnosťou je použiť System Filé Checker na kontrolu 
vírusmi zmenených súborov, prípadne súborov, ktoré 
sa z akýchkoľvek príčin poškodia. 

Signatúre Verification Tool je nástroj na vyhľadá- 
vanie digitálne podpísaných súborov z dielne Microsoftu. 

Registry Checker (Kontrola databázy Registry) 
je ďalším z dôležitých súborov z kolekcie. Ide vlastne 
o súbor Scanregw.exe, ktorý slúži na kontrolu súborov 
registračných databáz Reg.dat a User.dat. Po úspešnej 
kontrole, ktorá dokáže eliminovať ťažké fatálne chyby, 
znemožňujúce úspešné spustenie systému Windows, 
sme vyzvaní na ich prípadné zálohovanie. Ako je známe, 
Windows si ukladá implicitne päť posledných súborov 
registračných databáz v komprimovanom tvare a pri 
prípadnej ťažkej chybe systém ich automaticky obnoví 
z poslednej zálohy. 

Automatic Skip Driver Agent (Agent automatic- 
kého vynechania ovládačov) je nástroj, ktorý 
automaticky detekuje fatálne chyby pri zavádzaní 
jednotlivých driverov počas spúšťania systému. V korekt- 
ne pracujúcom počítači sa program nedá spustiť, v 
počítači, ktorý zhavaroval v dôsledku pokusu o spustenie 
nekorektného drivera ho môžeme jeho nastavením 
vyradiť zo spúšťania. 

Dr. Watson je softvér dobre známy z predchádzajú- 
cich verzií systému Windows. Slúži ako pomocný softvér 
na odhaľovanie nekorektne pracujúceho a padajúceho 
softvéru, ale nikdy nedosiahol také postavenie a rozšíre- 
nie, ako by si želal sám Microsoft. 

System Configuration Utility (Pomôcka konfigu- 
rácie systému) je bezpochyby najdôležitejším nástro- 
jom balíka. Ide vlastne o súbor Msconfig.exe, ktorý slúži 
na základnú systémovú konfiguráciu a poskytuje naozaj 
hodnotné služby. Pozostáva z niekoľkých okien, ktoré 


kde sa môžeme rozhodnúť, ktorý príkaz sa počas booto- 
vania spustí a ktorý nie. Takto môžeme ľahko a jednodu- 
cho riadiť spúšťanie jednotlivých príkazov a eliminovať 
prípadné problémy či meniť vlastnosti systému. Asi 
najviac to oceníme pri práci so záložkou štartovacích 
programov (Startup), pretože je veľa takých programov, 
ktoré sa po nainštalovaní do systému začnú spúšťať 
nevhodne spolu so systémom Windows hneď po štarte. 
Často o tom ani nevieme a takto drzé bývajú nielen 
rôzne sharewarové programy, ale aj originálny softvér. 
Spustené programy sa niekedy prejavia ako ikony 
v systémovej lište, no niekedy vieme o nich iba tak, že 
znižujú voľné systémové prostriedky a spomaľujú 
počítač. Editácia je veľmi jednoduchá a po reštartovaní 
sa zvolený softvér už nenatiahne do pamäte (program si 
označuje príslušné riadky v súboroch registračných data- 
báz, a tak znemožňuje ich spustenie). 

Ďalším z ponuky je starý známy Scandisk (Scan- 
dskw.exe), ktorý slúži na systémovú kontrolu súborov 
a povrchu diskov. Môžeme ho použiť na pevné disky 
i na diskety. 

Posledným z ponuky je Version Conflict Manager 
(Správca konfliktov verzií). Softvér pri inštalácii 
obyčajne prepisuje systémové súbory svojimi novšími 
verziami. Systém Windows to často dokáže zachytiť, 
pričom uloží staršie, premazané súbory do zvláštneho 
adresára (Sysbackup) a zapíše údaje o tom do tabuľky. 
Potom je na nás, aby sme sa prípadne rozhodli, ktoré 
verzie vrátime do systému a ktoré nie. Niekedy sa 
prirodzene stáva, že Windows chybne detekuje novšie 
verzie a do systému zavedie práve staršie, ale to ľahko 
zbadáme a napravíme, pretože v okne vidíme údaje 
o starých i nových súboroch. Neposkytuje to síce taký 
komfort a automatizáciu správy, akú ponúkajú vyššie 
verzie operačného systému Windows, ale ide o pomerne 
dostatočnú kontrolu, ktorá na rozdiel od nich nespô- 
sobuje spomaľovanie počítača. 

Stanislav J. Manca 

Klávesové skratky - urýchlite svoju prácu! 


Možnosť použiť klávesové skratky je známa už z 
obdobia, keď sa používal iba operačný systém MSDOS 
(a, samozrejme, UNIX). MSDOS používa skratky ako Esc, 
prípadne Alt Q, F1 0 alebo Alt X, ktoré ukončujú 
napríklad hry či iné programy (T602, Telix, Norton 
Commander atď.). Ešte z obdobia Windows 3.x prebral 
i dnešný systém Windows 9.x skratky, z ktorých uvediem 
tie najpodstatnejšie. 

Opisované skratky platia pre: Microsoft Windows ME, 
98 SE, 95. Mnohé budú fungovať aj pod Windows XP 
či Windows 2000. Pozor! „ + nechápte ako samostat- 
ný znak, „ + " v tomto texte znamená spojenie dvoch 
kláves, napr. Ctrl + Esc znamená podržať klávesu Ctrl 
a stlačiť Esc. 

DOS 

Nasledujúce skratky platia, samozrejme, aj v systéme 
Windows (MS Word tiež) a sú veľmi vhodné v prípade, 
keďje potrebné napísať opačné lomítko ako \, pričom 
som vybral iba tie najdôležitejšie. Podržíte ľavú klávesu 
Alt a na NUM klávesnici zvolíte číslo: 


Alt NUM 60 

< 

Alt NUM 35 

# 

Alt NUM 62 

> 

Alt NUM 129 

ú 

Alt NUM 92 

\ 

Alt NUM 151 

ú 

Alt NUM 64 

@ 

Alt NUM 148 

ó 

Alt NUM 36 

$ 

Alt NUM 164 

h 


WINDOWS 

F1 - nápoveda (aj v programoch ako Word, Excell) 

F3 - hľada nie súborov a priečinkov 

CTRL+ESC - otvorí sa menu Štart 

ALT+TAB - prepínanie medzi otvorenými programami 

ALT+F4 - ukončenie programu 

CTRL+C- kop írujeme text označený v bloku 

CTRL+X - vystrihneme text označený v bloku 

CTRL+V - vložíme text, ktorý sme skopírovali z bloku 

CTRL+Z - vrátime sa o krok späť (ak sme sa pomýlili) 

CTRL+B - písmo v aplikácii (Word, Wordpad atď.) zmeníme na 
tučné (takto) 

CTRL+U - písmo v aplikácii zmeníme na podčiarknuté (takto) 
CTRL+I - písmo v aplikácii zmeníme na kurzívu (takto) kliknutie 
pravým tlač. myši zobrazí na paneli Windows alternatívne príkazy 
ALT+ - dvojité kliknutie LT zobrazí vlastnosti (prieskumník) 
SFIIFT+DELETE - vymaže objekt bez jeho umiestnenia do koša 

Ďalšie použitie kláves 

SHIFT + F1 0 - to isté, ako keďkliknete pravým tlačidlom myši na 
objekt (napr. vo Worde na text) 

SHIFT - ak stlačíte klávesu SHIFT, držíte ju a vložíte CD-ROM, 
obídete automatické spustenie CD (autorun) 

ALT+ medzerník - zobrazí menu okna pre jeho minimalizovanie, 
maximalizovanie atď. 

ALT+ - podčiarknuté písmeno v menu otvorí toto menu 

ALT+medzerník+C - ukončenie 

Windows explorer (prieskumník) 


F2 premenuje objekt 

F3 hľada nie súborov 

CTRL+X vystrihnutie súborov 

CTRL+C kop írovanie súborov 

CTRL+V vloženie súborov 

ALT+ENTER zobrazí vlastnosti 

CTRL+A selekcia všetkých súborov 


Kopírovanie súborov 

Stlačte klávesu CTRL, držte ju a myšou ťahajte súbor na iné 
miesto (do iného adresára). 

Vytvoriť odkaz na súbor 

Stlačte CTRL+SHIFT a ťahajte súbor na desktop alebo do 
adresára. 

CTRL+A - označí všetko do bloku (aj v prieskumníkovi i vo 
Worde atď.) 

BACKSPACE - v prieskumníkovi sa dostaneme do rodičovského 
adresára 

Klávesnica upravená pre systém Microsoft 
(Microsoft Natural Keyboard Keys) 

Windows Logo - menu Štart 

Windows Logo+R - dialógové okno 

Windows Logo+FI - nápoveda 

Windows Logo+E - prieskumník 

Windows Logo+M - minimalizácia otvorených okien 

(aj Windows Logo+D) 

Windows Logo+F - hľadanie súborov a priečinkov 
Windows Logo+D - minimalizuje všetky otvorené okná 
a zobrazí desktop 

CTRL+ Windows Logo+F - hľadá počítač 


Windows Logo+ Break - systémové vlastnosti 
ENTER - je ekvivalentom kliknutia na objekt/tlačidlo 
ESC - je ekvivalentom kliknutia na tlačidlo Cancel (Späť) 

NIEKTORÉ APLIKÁCIE 

Netscape/lnternet Explorer 

Ctrl + O - zobrazí sa okienko na zadanie www/ftp adresy 

Alt+šípka vľavo - zobrazené stránky sa vracajú o krok späť 

Alt+šípka vpravo - stránky opäť zobrazíme krokom dopredu 

Ctrl + F - hľadanie textu na stránke 

Ctrl + S - uloženie stránky 

Ctrl + B - zobrazí záložky (Favorites) 

Ctrl + H - zobrazí históriu navštívených stránok 
Ctrl + P - tlač 

Ctrl+A - všetko označí do bloku 
Ctrl + R - obnoví načítanie stránky 

Microsoft Word (niektoré klávesnicové skratky 
budú fungovať aj pod Excellom, prípadne 
Wordpadom) 

Ctrl + N - nový dokument 

CTRL+O - otvoriť dokument 

CTRL+W - zavrieť dokument 

CTRL+S - uložiť dokument 

ALT+F6 - prepnutie medzi oknami 

CTRL+H - zameniť text v dokumente 

CTRL+SHIFT+F - zmeniť font 

CTRL+SFIIFT+P - zmeniť veľkosť fontu 

CTRL+] - zväčšovanie fontu 

CTRL+[ - zmenšovanie fontu 

SHIFT+F3 - menenie velkých a malých písmen 

CTRL+SFIIFT+D - dvojité podčiarknutie (napr. takto) 

CTRL+SHIFT+K - zmenšenie velkých písmen (napr. TAKTO) 

CTRL+Rovná sa (=) - dolný INDEX (napr. takt0 ) 

CTRL+SFIIFT+PLUS - horný index (napr. takt °) 

CTRL+1 - riadkovanie hneď pod seba 

CTRL+2 - štandardné riadkovanie ako v strojopise (obriadok) 

CTRL+J - zarovnanie písma k pravému okraju 

CTRL+F3 -odstrih ni text (v bloku) do pamäte Spike 

CTRL+SFIIFT+F3 - vlož obsah pamäte Spike späť do textu 

ALT+CTRL+ písmeno - vkladanie znakov ako TM, Copyright 

Alt+CTRL+T - ™ 

CTRL+K- vložiť URF 

Pravý Alt+z (US klávesnica) - > 

Pravý Alt+? (US klávesnica) - * 

Pravý Alt+v - @ 

Pravý Alt+c - & 

LINUX (aj ostatné Unixy) 

Konzola 

Keď sa vám pri štarte Linuxu objaví Lilo prompt, stlačte 
Tab a zobrazí sa menu operačných systémov, ktoré 
môžete spustiť zadaním ich názvu tak, ako ich vidíte po 
stlačení klávesy Tab. Toto neskôr zmeníte v súbore 
/etc/lilo.conf. 

Shift+Page Up - roluje okno konzoly s poslednými príkazmi 
(aj OpenBSD, vo FreeBSD použite Scroll Fock) 
šípka hore - ak používate Bash, zobrazí sa história príkazov 
(všetky Unixy) 

Ctrl + C - zabije aktuálne proces, ktorý vidíte bežať na konzole 

KDE (niektoré skratky fungujú aj v iných 
Window Manageroch) 

Alt-Tab alebo Alt-Shift-Tab - prechádzanie cez otvorené okná 

Ctrl+Tab - prechádzanie desktopmi 

Alt+F2 - okno na zadanie príkazu 

Alt+F3 - Window menu 

Alt+F4 - zatvorenie aktuálneho okna 

Ctrl+Alt+Esc - ak potom kliknete na niektoré okno, bude 

zrušené 

Ctrl+Alt+Backspace - nekompromisný odchod z X Window 
(aj GNÓME atď.) 

CTRL+C - kopírujeme text označený v bloku 

CTRL+X - vystrihneme text označený v bloku 

CTRL+V - vloží me text, ktorý sme skopírovali z bloku 

Ctrl— Alt— F1 vyberieme inú virtuálnu konzolu (toto nie je závislé 

od prostredia KDE a funguje to aj v systéme X, teda aj v iných 

X Window Manageroch) 

Alt-Esc alebo Ctrl-Esc - ukáže Session Manager, z ktorého 
môžete ísť do aplikácie alebo odísť z KDE 


Juraj Šfpoš 

servis 


Ako dostať z počítača MAXIMUM - 
ideme na grafickú kartu I 


Moderné grafické karty predstavujú dôležitú súčasť 
počítača, v súčasnosti sa radia na druhé miesto hneď 
za procesor. Ich vývoj bol pomerne dlhý a obtiažny. 

Od jednoduchých čiernobielych zobrazovačov cez fareb- 
né a stále zložitejšie karty až po dnešné moderné 3D 
akcelerátory. Spoločnou črtou všetkých súčasných 
grafických kariet nie je výkon či kvalita zobrazenia, ale 
to, že sa na trhu dlho „neohrejú". Táto situácia je 
vyvolávaná zväčša umelo, v snahe získať čo najväčší 
podiel na trhu. Pre používateľa to prináša potrebu 
nemalých investícií do stále novších a novších modelov, 
v čoraz kratších časových intervaloch. 


prestane vyrábať. Drivery, ktoré sú obsiahnuté 
v systéme Windows, predstavujú iba akýsi základ, 
zabezpečujúci spustenie a minimálnu funkčnosť, 
bez využitia všetkých jej vlastností. Počítačové 
a herné časopisy nové drivery obyčajne umiestňujú 
na priložené disky CD-ROM, druhou cestou je ich 
stiahnutie z internetu. 

5 . Mať grafickú kartu od značkového výrobcu ešte nie 
je záruka, že budeme mať rovnako vždy k dispozícii 
drivery i podporu. Za všetky príklady stačí spomenúť 
neseriózny prípad firmy 3Dfx Interactive, ktorá bola 
kúpená a prakticky zlikvidovaná spoločnosťou 


Je lepšie a racionálnejšie počkať si na ich zásadnejšiu inováciu 
hoci aj dlhšiu dobu a čas zatiaľ radšej venovať zlepšovaniu vlastností 
a výkonu súčasnej karty. 


S trhom sa však nedá bojovať. Realita býva iná, ako 
ju prezentujú obchodníci i rôzne médiá. Mať vždy, 
v každom čase a za každých okolností špičkové hard- 
vérové vybavenie je méta, ktorú môžu dosiahnuť iba tí 
solventnejší z nás. Mohli by sme polemizovať aj 
o nutnosti takého počínania. Osobitne pri grafických 
kartách platí, že ich vlastnosti nevyužijeme nielen pri 
bežnej práci, ale často ani pri aktuálnych hrách. Veľakrát 
obsahujú také technológie, na využitie ktorých sa ešte 
len čaká. Než dôjde k ich praktickému uplatneniu, je tu 
opäť nová generácia grafických kariet s novými vlast- 
nosťami, pričom sa môže stať, že niektoré z technológií 
zaniknú skôr ako sa vôbec na trhu uplatnia. A pravdu 
povediac, generácie grafických kariet sa obyčajne od 
seba líšia veľmi málo, často ide iba o marginálne 
zlepšenia. 

Prv než sa pustíme do praktického zlepšovania 
grafických kariet, venujme sa úvodným, 
teoretickým častiam a montážnym radám: 

1. Tak ako aj pri ostatných komponentoch počítača, 
starostlivý výber vhodnej grafickej karty je základom 
budúceho úspechu i jej bezproblémového používa- 
nia. Nevhodný typ nám spôsobí iba problémy, 
nenáročný typ zastará nepomerne rýchlejšie ako 
model pre náročnejších. 

2 . Nemenej dôležitú váhu má kvalita grafickej karty. 
Menej seriózni výrobcovia nevenujú dostatočnú 
pozornosť kvalite použitých komponentov, naprí- 
klad pamätí alebo ostatnej „bižutérii". Veľakrát 
dokonca nevenujú dostatočnú pozornosť návrhu 
dosky a schémy zapojenia, ktorá sa môže v nega- 
tívnom zmysle líšiť od vzorovej schémy, doporučenej 
výrobcom grafického čipu. To máva vážny vplyv na 
výkon, spoľahlivosť a kvalitu. V praxi sa môže ľahko 
stať, že takúto grafickú kartu nedokážeme pretakto- 
vať, budeme mať problémy s kompatibilitou, alebo 
sa v zobrazení budú vyskytovať rôzne rušivé pruhy 

a iné poruchy, najmä pri vyšších rozlíšeniach. 
Urobíme teda dobre, ak kúpime značkový výrobok. 
Kvalitní výrobcovia obyčajne venujú značnú pozor- 
nosť výberu vhodných komponentov, vývoju 
driverov a servisnej podpore. 

3 . Otázka vhodných driverov je veľmi dôležitá. Každá 
grafická karta bez nich predstavuje iba kus železa, 
ak nerátame podporu Biosu v operačnom systéme 
DOS a základné zobrazenie (320x200x256), tzv. 

VGA v systéme Windows, prirodzene, bez 2D a 3D 
akcelerácie. Správne navrhnuté a naprogramované 
drivery dovoľujú podstatne zvýšiť výkon, doplniť 
podporu nových funkcií a vlastností (využitím hard- 
véru karty alebo softvérovou emuláciou procsorom), 
odstrániť predchádzajúce chyby a nedostatky ako aj 
zlepšiť kvalitu a kompatibilitu. Dobré drivery dovoľu- 
jú aj mnohoraké nastavenie, čím sa môžu podstatne 
zmeniť vlastnosti a kvalita zobrazovania karty. 

4 . Značkoví výrobcovia zvyčajne venujú primeranú 
pozornosť vývoju a aktualizácii driverov, často aj 
niekoľko rokov po tom, ako sa príslušný model 


nVidia. Zo dňa na deň tak skončila bez náhrady 
akákoľvek podpora a vývoj driverov, ktoré sú teraz 
iba v rukách niekoľkých skupín nadšencov (X3dfX 
Community Development, Xpentor Optimizers 
Team, Cuneyt a podobne). Majú veľký hendikep 
v tom, že hoci na výrobky Voodoo existuje pomerne 
dobrá a bohatá dokumentácia, zdrojové kódy k 
driverom sú už majetkom nVidie, a tak sa vývoj 
nových verzií driverov obmedzuje iba na experimen- 
tovanie s nastaveniami a prípadné pokusy o 
disassemblovanie a menšie úpravy. 

6 . So značkovými výrobcami súvisí aj veľmi dôležitá, 
no často zabúdaná otázka chladenia komponentov. 
Vysoko nataktované a najmä pretaktované grafické 
procesory, pamäte i stabilizátory napätia sú zdrojmi 
pomerne značného tepla, ktoré treba odviesť. Profe- 
sionálne systémy používajú aj technológie vodného 
chladenia a Peltierových článkov, pre obyčajných 
smrteľníkov obyčajne postačuje výkonný a kvalitný 
chladič s ventilátorom. A práve tu je ten kameň 
úrazu. Nemôžeme očakávať, že neznačkový výrobca 
bude venovať výberu vhodného ventilátora náležitú 
pozornosť a v takom prípade sa dokonca môže stať 
aj to, že ho tam „zabudne" nainštalovať. Ventilátory 
pre grafické čipy mávajú malé rozmery (4x4 cm) 

a vyrobiť takéto malé ložisko tak, aby aj čosi vydrža- 
lo, býva problém. To spolu s pomerne vysokou 
teplotou, nevhodným mazivom (vysychavý riedky 
olej, ktorý vyschne alebo vytečie) a zle uzatvoreným 
ložiskom (obyčajne papierová nálepka) spôsobí, že 
ventilátory pre grafické karty mávajú ešte menšiu 
životnosť, ako pre procesory. Na vine sú aj obchod- 
níci, ktorí síce predávajú ventilátory aj od kvalitných 
výrobcov, často sú to však tie najjednoduchšie 
a najlacnejšie typy z ich portfólia, s trecím ložiskom. 

7 . Dôležitý údaj ventilátora je výkon vo Wattoch. 
Ventilátor s vyšším výkonom dokáže vyvinúť väčšiu 
silu (väčší počet otáčok), teda presunúť väčší objem 
vzduchu a pri problémoch s ložiskom dokáže jeho 
prípadný odpor prekonať. 

8 . Pred kúpou je asi najzákladnejšou otázkou ujasniť 
si, na čo budeme grafickú kartu používať. Do 
kancelárie určite nebudeme potrebovať napríklad 
GeForce 3 Ti 500 a na hry zasa S3 Trio. Na kance- 
lárske využitie je dobrou volbou napríklad nVidia 
Riva TNT2, niektorý z lacnejších modelov od ATI, 
či obdobný typ. 

9 . Ak nie sme s grafickou kartou spokojní a nechceme, 
či nemôžeme investovať do nového typu, môžeme 
sa pokúsiť zlepšiť jej vlastnosti v duchu nášho 
seriálu. Tí odvážnejší sa môžu dokonca pustiť aj 

do hardvérových zmien, o ktorých si povieme 
neskoršie. Nie je to však podmienkou a prináša to 
dosť značné riziko poškodenia či zničenia karty 
i počítača. 

10 . Dnešným štandardom, pokiaľ ho niektorý iný 
nevytlačí z trhu, je zbernica AGP. Realita je však 
taká, že v našich končinách sa, i vzhľadom na 
ekonomickú situáciu, často nachádzajú staršie typy 


počítačov. Nezriedka sú to dokonca „muzeálne 
kusy". Spoločnou črtou všetkých starších počítačov 
(3-5 rokov) je to, že nemajú zbernicu AGP a interná 
zbernica FSB pracuje na frekvencii 66-100 MHz. 

Pre ne sú určené grafické karty PCI, ktoré majú svoje 
miesto aj ako sekundárne karty v najrôznejších počí- 
tačoch vrátane moderných typov. Ešte staršie typy 
základných dosiek nemávajú ani zbernicu PCI, iba 
ISA. V takom prípade sa však nedá robiť nič iné, 
iba kúpiť novú základnú dosku a ostatné potrebné 
komponenty. 

11. Zohnať na trhu novú kvalitnú grafickú kartu PCI, 
hoci sa to na prvý pohľad nezdá, je v našich 
končinách riadny problém. V ponuke sú iba veľmi 
nedostatočné karty s čipom S3 Trio, niektorí predaj- 
covia ešte ponúkajú typy GeForce 2 MX a Radeon, 
ktoré sú však finančne nevýhodné. Veľmi dobré 
karty s čipom 3Dfx, alebo Riva TNT2 sa dajú kúpiť 
už len nelegálne. 

12. Dôležitý údaj je typ použitých pamätí. Pokusy 

s pamäťami VRAM a WRAM takmer zanikli; dnes 
kraľujú DDRAM, ktoré umožňujú prístup akoby 
dvojnásobnou rýchlosťou. Zo starších typov sa 
používajú SDRAM a SGRAM. V tomto prípade 
dajme prednosť typom SGRAM, ktoré disponujú 
špeciálnymi funkciami pre prácu s grafickými dátami 
(Write Per Bit, Block Write, Color Register, Mask Re- 
gister), a pomerne výrazne urýchľujú prácu snimi. 

13. Šírka zbernice grafickej karty je veľmi dôležitý údaj, 
ktorý hovorí o jej výkone. Zbernicou s dvojnásobnou 
šírkou sa teoreticky za jednotku času presunie 
dvakrát toľko údajov, pretože sa pracuje s dvojitou 
šírkou slova. Dobrým štandardom je 128 bitov. 
Vyhnime sa kartám, ktoré používajú 64-bitovú šírku 
zbernice, nech by ponuka znela akokoľvek lákavo. 
Stretnúť sa možno ešte aj s 32-bitovou šírkou, čo 
však rozhodne patrí do múzea. Niektorí výrobcovia 
používajú trik, keď ponúkajú karty s polovičnou 
šírkou zbernice (64 bitov), no s pamäťami typu 
DDRAM. Ak sa to dá, radšej sa im vyhnime, pretože 
nikdy nedosiahnu taký výkon, ako „plné" typy 
(128 bitov DDRAM). 

14. Z tohto pohľadu je priam zverstvo používať karty 
s pamäťami SDRAM a šírkou zbernice 64 bitov, 
napríklad Riva TNT2 M64. Oproti plným typom 
so šírkou zbernice 128 bitov predstavujú hlboký 
prepad vo výkone, ktorý je výrazne poznateľný 
nielen pri práci s 3D, ale aj s 2D grafikou. Nenapraví 
ho ani prípadné pretaktovanie pamätí, pretože 

by muselo byť vykonané teoreticky až na dvojná- 
sobok frekvencie. 

Nabudúce: Pokračovanie 


Stanislav J. Manca 

Načakali sme sa dostatočne. No konečne prišiel 
deň D, RTCW je už medzi nami, a táto recenzia 
má presvedčiť aj najväčších odporcov FPS (first per- 
son shooter) o tom, že sa oplatí RTCW hrať a dohrať. 

V prvom rade si musíme povedať, o čo vlastne ide. 
Pochybujem, že na tejto planéte existuje človek, 
ktorý by nepočul o legendárnej hre od Id Software - 
Wolfenstein. Je to zakladateľ FPS žánru a celej 
DOOM mánie. Ako agent britskej spravodajskej 
služby ste mali za úlohu v čase druhej svetovej vojny 
odstrániť rôznych rŕšských fuhrerov, mimochodom, 
aj samotného Hitlera. No, nebudem sa tu rozpisovať 
o minulosti, keď prítomnosť je rovnako - možno ešte 
viac - vhodná na hranie. Ako ste už asi správne 
pochopili, v súčasnosti sa na pultoch obchodov 
ponúka pokračovanie pod názvom Return To Castle 
Wolfenstein. 

Hra bola tvorená naozaj dlho a jej vývoj sa vôbec 
neodohrával len v samotnom Id Software. Ten bol 
rozložený na Raven Soft., Gray Matter Interactive 
a samotný Id Soft. Tým chcem povedať, že je 
zbytočné obávať sa nejakého pocitu opakovania 
bežných vecí, keď okolo vznikajú desiatky FPS. 

Už samotný príbeh je slušne pútavý. Niekedy na 
prelome prvého a druhého tisícročia v Európe existo- 
val barón, ktorý si hovoril Dark Knight. Bol ukrutne 
brutálny a vyhľadával vojny a súboje, kde svoju 
brutalitu uplatňoval. Ak sa nemohol biť v nejakom 
súboji, začal jednoducho vraždiť všetkých, čo boli 
na dosah. Až jedného dňa ho doslova pochoval pod 
zem starý mág. To sa odohralo priamo v hrade 
Wolfenstein. Čas plynul, až prišla prvá polovica 
dvadsiateho storočia, konkrétne rok 1943. Nemci 
cítili, že sa blíži ich koniec a spojenecké línie zadržia- 
vajú z posledných síl. Preto bol Flitlerom povolený 
vývoj všetkých možných smrtonostných zbraní. 

Od hromadného rozprašovania CyklónuB cez lietadlá 
s kolmým štartom až po rôzne šamanské výstrelky. 

A práve tie posledné (a nielen tie) zahŕňa aj príbeh 
RTCW. Nemci totiž našli pohrebisko Dark Knighta 
a Flimmler ho chcel za každú cenu postaviť do svojej 
armády. Asi nemusím pokračovať, aby ste sa dovtípili, 
že hra sa pevne nepridržiava faktov, ale ide svojím 
retro sci-fi štýlom s príchuťou mystiky. To môže 
trochu vadiť militaristickým povahám, ale tie nech si 
počkajú na Medal of Flonor: Allied Assault. Vy, ako 
agent Blaskowitz, sa vraciate do hradu Wolfenstein, 
aby ste vysondovali, o čo vlastne Nemcom ide a akú 
hrozbu to znamená pre spojencov. Samozrejme, 
že celú hru sa nebudete pohybovať len v spomí- 
nanom hrade. V ňom hru len začnete a ukončíte. 
Medzitým preskúmate takmer všetky experimentálne 
laboratóriá na výrobu spomínaných smrtonostných 
zbraní. Niektoré sa budú zakladať na pravde (lietadlá 
s kolmým štartom) a niektoré nie (laboratórium na 
výrobu super vojaka - Ober Soldat). Podstatné je, 
že prostredie sa bude neustále meniť a zavítate tak 
od tmavých kobiek hradu Wolfenstein, cez zasnežené 
Nórsko a zeleň Nemecka až po mestá, kde bude 
prebiehať vojna. Každý si príde na svoje. V spomí- 
nanom vojnovom meste tak napríklad zažijete 
situáciu podobnú z filmu Zachráňte vojaka Ryana. 
Pobežíte po ceste, a zrazu len počujete tupý uder, to 
vám guľka ostreľovača práve roztrhla zápästie. Asi až 
štvrť sekundy potom počujete výstrel! Neklamný znak 
ostreľovača na zvonici. Samozrejme, na pomoc vám 
príde spojenecký tank, ktorý zvonicu trochu zmení. 

No prebiehanie cez krátery a používanie pevných 
ťažkých guľometov na valiace sa hordy nacistov bude 
vo vás vyvolávať pocit autentickosti. 

S autentickosťou sú na tom vaše osobné zbrane 
trochu horšie. Približne polovica z nich je pravdivá. 

K dispozícii budete mať guľomety Sten, Thompson, 


zbrane ako Panzerfaust, plameňomet, granáty 
a podobne. Zbrane takýchto rozmerov v druhej 
svetovej vojne určite nechýbali. Druhú polovicu 
vášho arzenálu budú však tvoriť futuristické verzie 
všetkého možného, a nachádzať ich budete postup- 
ne, ako budete vykrádať experimentálne laboratóriá. 
Získate tak Venom - rotačný guľomet. Tešia Gun - 
zbraň založenú na elektrických výbojoch a ďalšie. 
Treba však povedať, že RTCW sa nikdy nehralo na 
ultimátnu simuláciu vojaka 2. svetovej vojny. 

Grafika je absolútne dokonalá a je to jednoducho 
grafický vrchol dnešnej doby. Čo sa asi tak dá vytknúť 
modifikovanému enginu Quake3? Celkom nič. 
Stretnete sa tak s detailnými textúrami potiahnutými 
na detailných modeloch ľudí a príšer. To si hlavne 
uvedomíte, keď proti vám vybehne nacistické 
komando žien v kožených obtiahnutých kostýmkoch 
a s tichými guľometmi v ruke. A pritom na 640 x 480 
v plných detailoch, potrebujete len P2 300 MHz so 
128 MB RAM a grafickým akcelerátorom! 

Pre 1024 x 768 x 32 už je potrebná taká P3 850 MHz, 
256 MB a niečo na úrovni GeForce2. Zbytočne však 
budem opisovať grafiku, tú treba jednoducho vidieť. 

RTCW je jednoducho hra, ktorá tu chýbala. Bravúrne 
spracovaný singleplayer s revolučným multiplayerom 
(zabudnite na klasický deathmatch a predstavte si 
nemeckú obranu pevnosti a koordinované americké 
dobývanie, rôzne povolania pre vojakov v tíme 
a pod.) v prostredí nádhernej grafiky a atmosféry. 
Priestor pre túto recenziu je príliš malý, aby som 
mohol opísať všetky krásy nového Wolfa. Verte mi, 
že to stojí za to. 

Zoltán Radnóti 

SÚŤAŽ STOP VÍRUS 


Odpovedzte správne na otázku a staňte sa jedným z troch výhercov antivírusového 
softvéru AVG 6.0 

Ako sa volá internetovský červ schopný napadnúť aj webovský server? 

A - I - worm/NIMDA 
B - I - worm/LIMBDA 
C - I - worm/LINDA 


Odpovede s adresou môžete posielať e-mailom, faxom alebo poštou na adresu 
redakcie. Výhry venovala spoločnosť CIGLER SOFTWARE Slovakia, a. s. 

(teľ: 02/ 44 46 27 44, www.ciglersw.sk). 

Správna odpoveď z čísla 1 2/2001 bola: Systém AVG je vyrábaný v štyroch jazykových 
mutáciách. 


OBJEDNÁVKA PREDPLATNÉHO ČASOPISU PC SPACE 

Objednávam si ročné predplatné za 360 Sk (30 Sk/1 výtlačok) 
Platbu za predplatné vykonám týmto spôsobom: 

POŠTOVOU POKÁŽKOU TYPU „C" 

PREDPLATENÍM VYSTAVENEJ FAKTÚRY 


Priezvisko: 


Meno: 


Firma: 


IČO/D1Č: 

Ulica: Číslo: 


PSC: 


VYPLNENÚ OBJEDNÁVKU ZAŠLITE NA ADRESU: 


L.K. Permanent, spol. s r. o. 
pôšt. priečinok 4 
834 14 Bratislava 34 

tel.: 02/44 45 37 11, fax: 02/44 37 33 1 1 
e-mail: lkperm@lkpermanent.sk 

www.lkpermanent.sk 


Mesto: 


